
IDramatursii ȘI noul comunist 


Unul din primele articole ale primei reviste romîneşti de teatru, Gazeta Teatrului 
Naţional, apărută în anii 1835-1836, se ocupa de „influența teatrului asupra năravurilor 
unei nații“, proclamînd teatrul drept „o şcoală de morală, de învățătură şi de bună 
cuviință, unde [ieşicare poate desfătindu-se să dobindească virtuțile cele mai de trebuință 
la viețuirea socială“. După mai bine de un veac, preceptele puse la temelia primei înjghe- 
bări serioase de teatru romînesc — şcoala Societății Filarmonice — au rămas valabile. 
Le-am amintit numai pentru a atrage atenţia asupra unui adevăr pe care uneori părem 
să-l uităm : misiunea educativă a teatrului nu este o născocire a epocii noastre, ci una 
din moştenirile prețioase ale culturii trecutului. Numai că, spre deosebire de trecut, 
această misiune a teatrului se exercită azi la noi, în mod liber, cu sprijinul şi îndrumarea 
partidului, avînd drept sferă de influenţă întreaga întindere a (ării, cu întreaga masă 
a poporului muncitor. 

Că această misiune socială educativă se exercită pe calea exemplelor vii pe care 
teatrul le înfățișează spectatorului, nu mai e nevoie să amintim. După cum nu mai e nevoie 
să precizăm că misiunea educativă nu trebuie confundată cu caracterul didactic. Că, deci, 
teatrul are mijloacele sale specifice, estetice, de influențare a publicului, fără a avea 
nevoie să recurgă la mijloacele didactice. Ne sînt mărturie toate marile opere ale teatrului 
universal, începînd cu grecii antici şi terminînd cu cele mai de seamă opere ale realismului 
socialist. Şi tot aceste mari opere ne vor servi drept argument în limpezirea unei probleme 
privind dramaturgia noastră actuală, şi anume, legătura acesteia cu viaţa. 

Lectura unei comedii de Molière ne dezvăluie totdeauna relaţii specifice secolului 
al XUII-lea, fie că e vorba de Tartuffe, Burghezul gentilom, Avarul sau Preţioasele ridi- 
cole. Și chiar dacă subiectul Avarului a fost inspirat după Aulularia lui Plaut, una n-ar 
putea fi confundată cu cealaltă, așa cum Hagi Tudose al nostru n-ar putea fi confundat 
cu Harpagon. Nunta lui Figaro n-ar fi putut apărea decit în ajunul revoluţiei burgheze 
din Franța, iar Emilia Galotti ar fi părut cu totul deplasată într-o epocă anterioară sau 
posterioară despotismului dominant în Germania veacului al XUIII-lea. Măreţia lui 
Caragiale își are izvorul în profunzimea caracterizării tipurilor sociale ale vremii sale, iar 
din dramaturgia rominească apărută între cele două războaie şi-au păstrat vigoarea acele 
piese care oglindesc cel mai adînc şi mai limpede contradicţiile sociale ale epocii. Aşadar, 
marile opere dramatice au oglindit totdeauna relaţiile sociale contemporane, autorii lor 

fiind, în mod mai mult sau mai puțin conştient, crainici ai adevărului vremii lor, chiar 
dacă puterea lor de investigaţie n-a ajuns totdeauna pină la esența contradicțiilor sociale 
ale epocii. 

De ce toate aceste referiri istorice ? Din nou, pentru a justifica cerințele prezentului 
prin raportarea sa la experiența trecutului. 

Sint zece ani de cînd în dramaturgia noastră a pătruns un erou nou, afirmindu-și pe 
scenă dreptul la viață, aşa cum şi-l afirmase şi în realitate : muncitorul. Cumpăna și mai 
ales Minerii au deschis drum clasei muncitoare în dramaturgie, oglindind inceputul marilor 
prefaceri ale societății noastre, în drum spre socialism. A urmat Cetatea de foc, imn de 
slavă închinat oțelarilor de la Reşiţa. Alături de muncitor a apărut pe scenă țăranul, în 
Jocul bătăliei pentru întemeierea primelor unităţi socialiste de la țară: Ziua cea mare, 
Recolta de aur, Oameni de azi au marcat primele momente ale acestei transformări revo- 
luționare a satului. Citadela sfărimată a pus temelia dramei cu implicații filozofice ; 
Mielul turbat a fost prima și cea mai reușită pînă acum comedie satirică; Ziariştii au 
adus în scenă un reprezentant al presei comuniste în luptă pentru adevăr. 

Nu oferim exemplul acestor piese ca pe acela al unor capodopere nemuritoare. La 
vremea lor, şi mai tirziu, li s-a reproșat, pe bună dreptate: unora, lipsa de profunzime 
filozofică; altora, schematismul ; altora, reproducerea prea fidelă a unor procese de 
producție, care se substituiau proceselor sufleteşti ale personajelor. lar altora, toate acestea 
la un loc. Important este însă faptul că aceste piese mărturiseau dorința autorilor de a se 
apropia de viața oamenilor aflați în miezul prefacerilor ţării, în inima construcției socia- 
lismului și de a o reflecta în imagini pilduitoare. 

Cele mai bune dintre aceste piese au găsit curind imitatori. Pe scenele noastre au 
început să circule personaje, care nu-şi mai aveau prototipul în viaţă, ci în piesele prere- 
dente. Citadela sfărîmată a adus după sine cîteva „citadele“ mai mici, burghezul senil şi 
decrepit a apărut la loc de cinste în alte cîteva producţii, țăranul mijlocaș şi-a plimbat 
şovăielile din piesă în piesă, transformarea socialistă a satului oprindu-se pe scenă la îm- 
prejurările formării cîte unei gospodării agricole colective. 

Fenomenul imitației îşi are corespondența în toate epocile istoriei literaturii. şi artei 
şi nu trebuie să ne îngrijoreze. Originalitatea creatoare nu e o monedă de largă circulație 
şi marile talente nu se nasc în fiecare zi. Nimeni nu poate pretinde ca toate operele născute 
într-o stagiune, şi chiar în mai multe, să aibă o valoare care să vizeze nemurirea. 

Dacă cercetăm, însă, piesele apărute în ultimele două stagiuni, şi îndeosebi în cea 
pe care o vom încheia în curind, sîntem puşi în fața unei situaţii cel puțin ciudate. Cine 
sint eroii acestor piese şi ce probleme îi preocupă ? Ce aspecte ale realității au surprins 
autorii şi din ce particularități ale contradicțiilor sociale actuale şi-au construit conflic- 
tele? Cu citeva excepții, pe care nu le mai cităm aci — cînd doctorul e chemat de un 
pacient să-i îngrijească piciorul bolnav, nu se apucă să-i trateze stomacul sănătos —, sce- 
nele noastre au fost invadate de o lume pestriță şi zgomotoasă, prea zgomotoasă pentru 
nimicurile banale pe care avea să le comunice publicului. O lume formată din mic-burghezi 
de ieri şi de azi, din foşti burghezi şi foști moșieri, care-şi pling fericirea pierdută, etalin- 
du-și în fața publicului putregaiul din suflete. Este lumea trecutului, pe care am întilnit-o 
adesea în piesele scrise înainte de eliberare și care, prin stăruința cu care se menţine pe 
primul plan al preocupărilor dramaturgilor, apare, în mod cu totul artificial, în centrul 
atenției. Uneori, această lume se costumează în vestminte de circumstanță şi mimează 
înnoirea. Sub eticheta „noului“ ni se înfăţişează vechi clişee, [ie extrase din arsenalul lacri- 
mogen al melodramei, fie din cutia cu muzicule a vodevilului şi farsei. Desigur, genurile 

în sine n-au nimic reprobabil, su condiţia ca procedeele lor specifice să nu servească drept 
scopuri în sine şi să se substituie adevăratului conținut de viaţă. 

Nici prezența în piesele de azi a acestei lumi a trecutului n-ar fi de condamnat dacă 
ea ar corespunde unui raport real de forțe: prezentul coexistă cu trecutul şi cu germenii 
viitorului. Dar în ultima stagiune am asistat la o adevărată invazie pe scenele noastre 
a acestei cohorte a vechiului. În schimb, pe scenele teatrelor s-a estompat proul zilelor 
noastre, în primul rînd muncitorul, țăranul, intelectualul animat de idei înaintate, erou a 
cărui apariție fusese salutată de public cu entuziasm în anii trecuţi. Lipseşte, în mare 
măsură, așadar, tocmai eroul care trebuie să aducă spectatorului cuvintul adevărului, care 
să afirme forța noului, deschizind larg perspectiva viitorului. 

Ai impresia că procesul de pătrundere şi cuprindere a fenomenului vieții contempo- 
rane de către dramaturgi a suferit, într-o serie de cazuri, o deviere, din profunzime către 
suprafaţă, de la esență spre aparentă, spre accidental. 

Ce s-a intimplat ? 

Fenomenul are unele explicaţii, fără a căpăta însă justificare. Din insuficienta 
cunoaștere a vieții, din insuficienta măiestrie a autorilor, multe piese scrise în anii treculi 
despre viața clasei muncitoare şi a țărănimii muncitoare au apărut ca imagini prea palide 
ale realității, pentru a convinge și emoliona. Excursiile de documentare s-au dovedit insu- 
ficiente pentru cunoașterea profundă a vieții, a problematicii sufleteşti a oamenilor care 
construiesc socialismul. Inţelegerea îngustă şi aplicarea uneori dogmatică a principiilor 
realismului socialist au influențat la rîndul lor creația, dind naştere unor scheme şi clişce 
adoptate lesne de iubitorii de linişte şi confort. 

Toate aceste greşeli au fost combătute la vremea lor. Partidul n-a încetat să le arate 
scriitorilor calea către adevărata artă, calea legăturii strînse cu viața poporului, cu aspi- 
rațiile şi lupta acestuia. 

Dar, combaterea falsei cunoașteri a vieții, a documentărilor pripite şi neconcludente, 
i-a încurajat pe unii să renunţe cu totul la orice fel de documentare. Combaterea dogma- 
tismului a dus la alții la înțelegerea superficială a principiilor fundamentale ale realis- 
mului socialist, iar lupta împotriva exceselor birocratic-administrative ale muncii de îndru- 
mare i-a îndemnat pe alții să uite forța creatoare, rolul, necesitatea îndrumării. Critica 
justă făcută unor producții naturaliste, tehniciste, în care omul se pierdea în spatele 
maşinilor, a fost înțeleasă greşit de unii, care au început să vorbească despre un om în 
general, desprins de ambianța socială, un om atemporal şi asbațial. La toate acestea se 
adaugă o recrudescență a influenţei mentalității mic-burgheze, exercitată prin presiunea 
unei părți a publicului nostru, crescut în gustul unui anumit teatru, sau încă nepregătit 
suficient pentru a discerne adevărata valoare între variatele producții oferite de teatre. 

Cit despre teatre, trebuie să spunem că multe dintre ele s-au mulțumit să aştepte pasiv 
şi placid piesele scrise de autori, fără inițiativă. fără destulă pasiune. Sarcina de a repre- 
zenta cel puțin două piese originale a fost aplicată mecanic, munca cu autorii limitindu-se, 
în cel mai bun caz, la unele îmbunătățiri de ordin formal ale textului. 

Despre munca teatrelor cu autorii s-a vorbit mereu în ultimii ani. S-au adus şi exem- 
ple ilustre, amintindu-se că Shakespeare şi Molière şi-au scris operele în teatru, că Teatrul 


Mic s-a numit casa lui Ostrovski, că Teatrul Academic de Artă şi-a format profilul jucind 
piesele lui Gorki şi Cehov, că I. L. Caragiale era om de teatru. 

Unele începuturi promițătoare au existat şi în anii aceştia, şi la vremea lor au fost 
menționate în cadrul conferințelor anuale ale oamenilor de teatru. Dar am rămas în faza 
începuturilor. În ciuda îndemnurilor la inițiativă, pentr. stimularea crealiei originale, 

teatrele continuă să aștepte apariția „capodoperei necunoscute“, pe care s-o pună în scenă, 
fără altă bătaie de cap. Şi cum ar putea fi altfel, dacă în cadrul teatrelor, în consiliile 
artistice, în rindurile conducerilor lor, există o atit de slabă preocupare pentru problemele 
actualităţii, pentru găsirea unor mijloace noi de influențare şi educare a publicului, pentru 
atragerea spre teatru a noului public, recent cucerit în arena culturii ? Cum ar putea fi 
altfel, cînd în alegerea repertoriului, criteriul educativ cedează adesea pasul criteriului 
distroctiv, comercial. mai comod ? Cum ar putea fi altfel, cînd legătura teatrelor cu omenii 
muncii încă nu şi-a dobindit caracterul organic necesar, limitîndu-se adesea la prezentarea 
unor spectacole în fabrici sau la căminele culturale, cu programe alcătuite la întîmplare 
şi cu interpreți „buni pentru deplasări“? Legătura teatrului cu viața, cu poporul, se reali- 
zează prin cunoașterea de către teatru a problemelor arzătoare ale existenței acelora care-i 
alcătuiesc publicul, precum şi prin participarea vie şi profundă a teatrului la rezolvarea 
acestor probleme. Stimularea dramaturgiei originale înseamnă incitarea autorilor la scrierea 
acelor piese care să contribuie la ridicarea nivelului de gindire al spectatorilor, care să 
le stirnească întrebări şi să le răspundă la probleme, într-un cuvînt, să contribuie la for- 
marea conştiinţei revoluționare a oamenilor muncii şi, prin aceasta, la construirea socia- 
lismului. 

A lucra cu autorii înseamnă, aşadar, a avea o atitudine activă în problema creației 
originale. A nu aştepta piesele în stadiul final şi la nivel de capodoperă înseamnă a 
merge în întimpbinarea autorilor, a le cunoaşte tendințele şi posibilitățile, a le stirni 
interesul pentru o temă pe care teatrul dorește s-o vadă întruchipată pe scena sa. Un bun 
director de teatru, ajutat de consiliul artistic şi de secretarul literar, nu poate lăsa pro- 
blema repertoriului original la voia întimplării. El are o răspundere faţă de public, față 
de prezentul şi de viitorul teatrului romînesc. 

Admirăm operele valoroase ale trecutului pentru puterea lor de dezvăluire a adevă- 
rului, pentru valoarea lor de document al istoriei culturii şi a umanităţii. Le sintem recu- 
noscători autorilor lor pentru poziția lor avansată, de luptători pentru progres şi pentru 
libertate, în epoci de opresiune şi obscurantism. 

Dramaturgii noştri creează într-un regim de deplină libertate. Apropierea de popor 
a devenit o condiție a însuși actului creaţiei artistice. Ideologia marxist-leninistă le-a 
deschis calea spre înțelegerea adincă a realităţii sociale, în esența şi în particularitățile ei. 
Dar operele create de ei sînt încă departe de a reprezenta o imagine corespunzătoare bo- 
gatei realităţi pe care o trăim. 

Avantajaţi din toate punctele de vedere faţă de înaintaşii lor, dramaturgii nu folo- 
sesc încă toate condiţiile existente pentru realizarea unor opere cu adevărat pătrunse de 
spiritul epocii noastre. În țară se petrec transformări mari. Colectivizarea înaintează. Zi 
de zi apar noi fenomene, care pun în fața oamenilor muncii de la sate noi procese de 
conștiință. Maturizarea procesului de industrializare produce în viața şi în conștiința mun- 
citorilor noi şi înteresante, pasionante procese. Şi nu e nevoie să descoperim un sabotaj 
la mașini pentru a ne da seama, concret, că lupta de clasă e departe de a se fi stins. E 
nevoie însă de o observaţie ascuţită pentru a-i cunoaște noile forme, subtile şi complexe. 
Îndoiala şi neîncrederea pot fi strecurate în doze mici, pe nesimţite, tar efectele lor sînt 
adesea mai grave decit ale unui sabotaj tehnic. Cum pot oare dramaturgii, pasionați de 
munca lor creatoare. să treacă nepăsălori pe lingă toate aceste probleme, pe lingă toate 
contradicţiile pe care viața le iscă la tot pasul — contradicții esențiale, care pun în cum- 
pănă conștiințe şi destine. —, şi să se mărginească la mărunte procese microbiene sau la 
tribulațiile unei fantomatice baroane ? Cum pot rămîne nebăsători față de problemele 

pe care tineretul de azi le are de rezolvat, împreună cu educatorii săi. de acasă şi de la 
şcoală ? Şi cum pot teatrele să se mulțumească cu acele producții incolore, care uneori 
au doar meritul de a amuza un public încă prea puțin pregătit? Cum pot oare oamenii 
de azi să-şi recunoască, în piese, epoca și cum vor putea cei de miine să-i reconstituie tră- 
săturile esenţiale ? 

Întrebările acestea se ridică cu deosebire acum, la sfîrşit de stagiune. Peste puţină 
vreme va începe munca de pregătire a stagiunii viitoare. Ce perspective există pentru ca 
anul teatral viitor să fie mai bogat în roade originale ? Trebuie să spunem că, deocam- 
dată, situaţia nu e prea trandafirie. Teatrele continuă să aştepte, bizuindu-se pe vagi pro- 
anisiuni ale autorilor. Din piesele existente. [ie bune de difuzat. [ie încă pe șantier, nu 
cunoaştem încă vreuna care să dezvăluie laturile cu adevărat noi privind construirea 
socialismului, o anumită particularitate esențială a, acestui proces complex şi pasionant 
pe care îl trăim cu toți. Muncitorii şi țăranii sînt încă, în mare măsură, absenți din pre- 
ocupările dramaturgilor. Chiar şi procesele sufleteşti ale intelectualilor sînt înfățișate sub 
un aspect minor, periferic. 

Scriitorul găsește în viață o multitudine de teme, pe care fantezia sa creatoare 
are a le prelucra artistic, pentru a comunica spectatorilor idei noi despre viaţă, despre 
om, despre socialism. Dar nu vedem de ce unii aulori se tem atita de ancorarea persona- 
jelor în viața socială, 'închipuindu-și că aceasta le îngustează cîmpul de investigație 
psihologică. Noul în conștiința oamenilor e strîns legat de noul din viaţa socială, omul nu 
` poate exista decit în complexul relațiilor sociale specifice epocii sale. 

În ultima vreme, unii dramaturgi au început să caute căi noi, mijloace noi de 
expresie, ceea ce nu e rău deloc. Nu e rău, atita vreme cit acest nou tinde spre o mai 
adîncă dezvăluire a noului din viaţă, către o mai mare putere de influențare asupra publi- 
cului spre țelul final, al socialismului. Nu e rău, în măsura în oare „acest nou este comu- 
mist“, cum cerea Lenin. E necesar ca teatrele să sprijine şi să însoțească aceste căutări 
ale dramaturgilor. E necesar ca exigența ideologică a teatrelor să crească în raport cu 
sarcinile cultural-educative pe care le au de îndeplinit. Numai prin acțiunea comună a 
teatrelor şi a dramaturgilor, noua stagiune îi va aduce publicului acele opere bogate în 
idei, interesante şi vii, despre viața de azi, pe care le aşteaptă. 

HONA DELEANU 


Teatrul Mic 


În exerciţiul permanent al vizionării spectacolelor teatrale funcţionează, sub. raportul 
spumoase, care te încîntă pentru o clipă fugară, dispărînd apoi cu promptitudine din 
memorie. Aparenţa artei nu e durabilă și timpul se răzbună necruţător împotriva strălu- 
cirilor amăgitoare. Sint şi alte spectacole, susceptibile, numai în anumite momente, să răs- 
pîndească o vrajă, de sub imperiul căreia nu te poţi desprinde de-a lungul vremii. Aceste: 
momente rămîn fixate ferm în amintire, stimulînd, în contactul cu multiplele manifestări 
de la lumina rampei, asociaţii fertile. În sfîrşit, există şi o categorie de reprezentații 
artistice, care îţi impun o viziune desăvîrşită de ansamblu, perpetuată ca atare în cîmpul 
celor mai valoroase impresii din spinoasa carieră de spectator. Găsindu-se într-un echilibrw 
stabil în raport cu arta, aceste reprezentații solicită, alături de marea emoție, reflecţia pro- 
fundă, comparaţia bine chibzuită, generalizarea atît de necesară pentru distingerea dru- 
murilor celor mai eficiente ale teatrului contemporan. 

Imaginam această sumară, incompletă clasificare, oprindu-mă la cîteva spectacole: 
ale Teatrului Mic din Moscova, înscrise, fără posibilitate de dubiu, în cea de-a treia cate- 
gorie. Lupii și vile și Aripi, Puterea întunericului şi Satul Stepancikovo, Port Arthur şi 
fragmentele din recital au concurat la cristalizarea unei imagini panoramice, de natură 
să definească un teatru, un drum, o varietate explicită de manifestare în aria generoasă 
a realismului socialist. Ele au contribuit, cred, şi la limpezirea unor probleme esenţiale care 
agită creator mișcarea noastră teatrală. În această perspectivă, se profilează necesitatea 
disecării impresiei de ansamblu, pentru descifrarea dimensiunilor fundamentale ale acelei 
admirabile imagini panoramice, pe care am dobiîndit-o în niște zile memorabile. Poate 
că ar fi bine să ne oprim, fără pretenţia absurdă de a epuiza problema, la unele compo- 
nente primordiale în existenţa oricărui teatru autentic. E vorba despre actori, regie și stil, 
repertoriul rămînind, bineînţeles, determinanta nr. 1 a tuturor celorlalte elemente. 


Actori 


În aprecierea entuziastă a hărăziţilor interpreţi de la Teatrul Mic, există antece- 
dente multe și ilustre. Herţen remarca încă în veacul trecut: „Scepkin şi Mocialov sint, 
fără îndoială, doi dintre cei mai buni actori pe care i-am văzut de-a lungul a treizeci și 
cinci de ani pe întreg cuprinsul Europei“. Elogiile n-au contenit cu vremea, resfrîngin- 
du-se și asupra lui Sadovski și ludin, Fedotova și Ostujev, Ermolova şi lablocikina şi alții- 
Toate acestea constituie numai mărturii istorice pline de semnificație, care determină 

consemnarea unei glorioase tradiţii, de natură să oblige şi mai mult pe descendenţii con- 
temporani ai unor mari, neobișnuiţi actori de altă dată. lată însă că „servitutea“ conser- 
vării unei asemenea tradiţii, împrospătate de accentele artei sovietice, a fost respectată 
cu sfințenie, ajungîndu-se la situaţia în care. cu mult mai puţină autoritate decît Herţen, 
dar cu foarte multă convingere, putem afirma că Ilinski, Gogoleva, Turcian nova sint în 
mod incontestabil astăzi deţinătorii unor locuri fruntașe în plutonul celor mai buni actori 
de pe bătrînul nostru continent. | 

Ajungem aici la prima coordonată a Teatrului Mic, care-i începe definirea: exis- 
tența unui colectiv actoricesc excepţional. Am subliniat în mod intenţionat ideea de 
colectiv, pentru a marca, excluzind micile sau puţin mai marile diferenţe valorice, cali- 
tatea deosebită a întregului ansamblu. Multe trupe străine își cîștigă celebritatea, mai cu 
seamă datorită unui p.vot considerabil (Laurence Olivier, de pildă, sau Hans Messemer 
de la Schauspielhaus din Bochum), care izbutește adesea, păstrind prestigiul formaţiei, 
să eclipseze elementele mai puţin dotate. „Casa lui Șcepkin“ funcţionează pe baza unui 
principiu diferit: alinierea întregului colectiv se face în direcţia talentelor celor mai 
inspirate, ceea ce determină o unitate artistică a fiecărui spectacol — unde nu se mai 
simt decalaje izbitoare —, a teatrului în ansamblu. Pentru a ajunge aici, e necesară res- 
pectarea cîtorva condiţii inițiale: selectarea extrem de riguroasă a cadrelor actoricești 
(şi şcoala care există pe lingă Teatrul Mic înlesnește această posibilitate), distribuirea în 
toate rolurile fiecărei piese a unor interpreţi de valoare, existența baghetei regizorale 
foarte avizate, în stare să unifice orchestral tonalități, date temperamentale diverse. 

Încercînd să deslușim cîteva caracteristici ale actorilor Teatrului Mic, ne-am opri 
în primul loc la magia facultăţilor lor „proteice“. Amintind parcă de legendarul Proteus, 
ei își schimbă mereu în scenă înfățișarea, „comportarea specifică, sistemul de reacţii psihice, 
alternînd personaje, existențe umane. tipuri, care nu pot fi în nici un chip confundate. 
Într-o asemenea perspectivă, fiecare actor are la dispoziţie o gamă infinită de „.em- 


Scenă din ‚Port Arthur“ de Popov şi Stepanov 

ploi-uri”, contrazicind prin această disponibilitate plurală ideea vetustă, rutinieră, a 
„emploi-ului“. Pe de altă parte, dispare şi prejudecata — care roade o serie de oameni 
de teatru de la noi — a predestinării unor actori ur roluri de comedie, de tragedie etc. +. 
Şi în mod implicit, creşte potențialul întregului colectiv, care îşi îngăduie să ajungă la 
nenumărate distribuții valabile, fără teama ca dispariţia unui actor din trupă să com- 
promită, pentru vreme îndelungată — cum se întîmplă, din păcate, uneori la noi —, o serie 
de elemente ale repertoriului. 


Se cer susţinute cîteva exemple în spri- 
jinul afirmației făcute. Vreau să încep cu 
Doronin. care mi-a mărturisit într-o convor- 
bire că a fost actor de operetă, de circ, de 
film, dirijor de jazz, că a jucat destul timp 
în teatrul de satiră, pentru ca... primul său 
rol de dramă să-l constituie Nikita din Pu- 
terea întunericului. L-am întîlnit întîia dată 
în Aripi, unde, interpretind pe grădinarul 
Samosad, s-a recomandat ca actor de com- 
poziție comică. M-am gîndit atunci — întot- 
deauna cînd identifici un interpret care îţi 
place, începi, fără să fii regizor, să-l distri- 
bui și în alte piese — că ar putea juca o se- 
rie întreagă de moșnegi sfătoși din comedia 
tolstoiană, alte personaje cu suculenţă popu- 
lară din lucrările lui Korneiciuk, o seamă de 
marinari din drama eroică revoluționară, 


care îmbină lacrima cu gluma (poate vanda 
V. D. Doronin în Nikita („Puterea întuneri- (ÎN Liubov  larovaia, poate Frăţiorul din 


cului“) Uraganul) ş. a. L-am reîntilnit însă pe loco- 

tenentul Bereiko din Port Arthur şi mi-am 

dat seama că am fost nedrept cu el. Farmecul pe care îl degaja în scenă „Ursul“ — cum îi 
spuneau ostașii —, dezinvoltura cu care trecea de la duioșie la gestul brutal, de la eroism 


la paharul cu votcă, îmbinarea asprimei exterioare cu autentice unduiri lirice, foarte 
umane, îi lărgeau considerabil diapazonul. Am început să-l distribui într-o serie de alte 
piese: l-am văzut foarte bine în roluri din Frontul, din Oameni ruși, ajungînd la dimen- 
siunile eroului contemporan. Mi-am dat seama că registrul comic nu constituie dominanta 
talentului său, că arta compoziţiei nu-l caracterizează în exclusivitate. Dar mi-a fost dat 
să-l întîlnesc și în... debutul său pe planul rolurilor dramatice. 

Diînd sfaturi teatrelor, în legătură cu interpretarea lui Nikita, Tolstoi arăta- că 
trebuie să fie un „Don Juan de ţară“, demonstrînd în același timp că „în fundul sufle- 
tului nu-i băiat rău“. Doronin e în scenă un iremediabil seducător și în același timp un 
torturat moral, care săvirşește sau tăinuiește nelegiuirea, însoţind-o însă cu remușcarea. 
Această dualitate a unui personaj extrem de complex conferă rolului o sarcină tragică, 
care se insinucază în întreaga sa existenţă, chiar atunci cînd veselia, beţia, s-ar părea că 
acoperă, pentru o clipă, acuta durere morală. Doronin a găsit cu iscusinţă inflexiunea 


1 Mai mult decit atît, am auzit, de curind, pe un subtil, perorind, între o bere şi o cafea 
turcească, pe tema necesităţii unor specializări şi mai restrînse, determinate, pasă-mi-te, de firi- 
dele cele mai sensibile ale „.talentului-labirint“ (expresia fti aparţine). Ar exista, aşa, actori 
de grotesc, actori de comedie „subțire“, actori de dramă de cameră, actori de tragedie romantică, 
actori de dramă contemporană etc., etc. Am adăuga, cu de la noi putere, că toţi aceşti „actori 
de...“ au un singur defect: nu sint actori. Incolo, totul e în regulă. 

şăgalnică a aparenţei şi tonul grav al substanţei rolului, lăsînd să domine, la suprafaţă 
sau în adîncuri — fidel indicaţiilor autorului în piesă — filonul tragic. 

Nedumerirea a crescut. E Doronin actor de compoziţie comică, erou de dramă mo- 
dernă, sau tragedian ? Răspunsul sună aproape rudimentar: e actor, în înţelesul cel mai 
întreg al cuvîntului. 


Tot aşa cum s-a dovedit actriţă foarte autent'că, deosebit de interesantă şi la fel 
de „proteică“, Şatrova în Matrena din Puterea întunericului, în Vera Stessel din Port 
Arthur sau în fragmentul din Inima nu-i de piatră. În p'esa tolstoiană, Șatrova, întru- 
chipînd un geniu al răului, a făcut o compoziţie densă, străbătută de zguduitoare accente 
tragice. Ea a polarizat o seamă de personaje ale piesei, cu trup și suflet, în jurul ci, 
condiționîndu-le nesilit, în scenă, mişcările, gesturile, cuvintul, schiţa de acţiune. A avut 
o serie de momente excelente — ca acela, de pildă, din ultimul act —, în care a trecut 
cu ușurință de la o tristeţe sumbră la veselia simulată, însoţită de dans şi cîntec. Sarcina 
rolului ei a fost cu atit mai complicată, cu cit la antipod — sub raportul greutăţii spe- 
cifice, a grupării de forţe înlăuntrul conflictului dramei — se găsea Akim, cu aureola sa 
de sfint, solicitind imperios simpatia publicului și fiind pe deasupra interpretat de marele. 
inegalabilul Ilinski. Şi Şatrova a rez stat, fără eforturi vizibile, compunind o excelentă 
Matrena, lăsînd impresia că în teatru e predestinată rolurilor de această categorie tene- 
broasă. Am revăzut-o în fragmentul din comedia lui Ostrovski şi aici a apărut, renăscută, 
în pielea unui personaj savuros, care jongla cu torentul replicilor comice. lar în Pot 
Arthur, aceeaşi Şatrova, a avut motive de vodevil și situaţii de dramă, pe care le-a 
rezolvat cu aceeaşi dexteritate, părînd că s-a născut penerăleasă ţaristă, că d ntotdeauna 
a alternat naivitatea cvasi infantilă cu cinismul de cea mai josnică speţă, teribilul 
cu rid'culul. 


Scenă din „Puterea intunericului“ de L. Tolstoi 

Șatrova şi Doronin nu constituie excepţii. Sînt numai două exemple, menite să 
ilustreze o tendință generală a actorilor de la Teatrul Mic, care își valorifică deosebitele 
calităţi pe toată scara repertoriului, înlăuntrul întregului gen dramatic. 

Prin această prismă, se desemnează și mai firesc marile, unicele creaţii actoricești, 
care s-au reliefat în spectacolele „Casei lui Ostrovski“. 

E în afară de orice îndoială că momentele cele mai tulburătoare din întreaga: 
desfășurare a spectacolelor Teatrului Mic, momente de culme ale teatrului contemporan: 
în ansamblul său, au fost zămislite, într-o inspiraţie vecină cu geniul, de Igor Ilinski în: 
Akim din Puterea întunericului. Sînt clipe pe care le pot asemui, în infima-mi experienţă: 
de spectator, numai cu acelea produse de Gribov în Cebutkin din Trei surori şi în Luca: 
din Azilul de noapte, de Helene Weigel în Mutter Courage, de Ernst Busch în Faust. 
Probabil că tocmai din pricina perfecțiunii creaţiei lui Ilinski, e atît de greu să-i relatezi 
detaliile, să-i deslușești secvențele. Nu spui aproape nimic, dacă remarci că nu mai poţi 
concepe un alt Akm în afara aceluia pe care l-a întruchipat Ilinski. Nu adaugi prea. 
mult, nici dacă eşti aproape sigur că Tolstoi nu l-a văzut mai plastic, mai complex, mai 
adevărat, mai om, decît interpretul care a înnobilat în acea nemaipomenită seară scin- 
durile scenei, contagiind cu o emoție neobișnuită întreaga sală cu respirația suspendată. 
Nu ştiu dacă devii mai explicit, menţionînd că Ilinski, fără să pună o pedală violentă pe 
contrastul dintre cei posedaţi de puterea întunericului și caracterul său pur, a atins, în. 
tonuri grave, seducătoare, limitele supreme ale poeziei etice, filtrîndu-și întregul rol pe 
acest portativ dificil. Nu cred că aduci o contribuţie esenţială la înţelegerea miracolulu: 
identificării Ilinski-Akim, dacă subl'miezi iscusința și firescul alternării continue a ritmu- 
rilor — exterioare şi interioare — care se topesc unitar într-o succesiune vertiginoasă. 
(Elocvente în această direcţie sînt, de pildă, marile variaţii de ritm și intensitate din: 
tabloul III, cînd interpretul trece, fără efort, de la discuţia șugubeaţă, degajată cw 
Mitrici, la explicaţia extrem de gravă, patetică, cu fiul său rătăcit, Nikita.) Tot așa 
cum nu am impresia că arunci o lumină suficientă, edificatoare, dacă te opreşti asupra 
zguduitoarei scene de pe cuptor, din același tablou III, în care Akim nu face altceva 
decit să-i urmărească pe cei din jur. El îi urmărește însă adesea fără să-i privească; 
el transmite de cîteva ori trepidaţia sa interioară cu spatele la protagoniști, plingînd 
parcă fără lacrimă (şi lucrul acesta îl simţi, sezisînd mișcarea mică, aproape impercep- 
tibilă a spinării încovoiate); el tace mai ales, ascultîndu-și cu o excepţională inteligenţă 
scenică partenerii şi tăcerea sa e mai grăitoare, mai plină de sens, decît cuvintul. 

Am mai reţinut, în prim plan, o creaţie excepţională din aceeaşi Puterea întuneri- 
cului : actriţa Roek — care numără 34 ani — în rolul micuţei (10 ani) Aniutka. Nu mb 
se pare necesară apoteoza compoziţiei, prin prisma înfrîngerii decalajului de vîrstă : 
aceasta e o demonstraţie de virtuozitate; dar numai atît. Ceea ce a impresionat mai cu 
seamă în interpretarea splendidă a Aniutkăi, a fost nuanţarea extrem de sensibilă a fie- 
cărei intenţii, a fiecărui detaliu psihic din drama atît de greu de transmis a purității, a 
ingenuităţii copilului confruntat, în pofida logicii obişnuite a vieţii, cu paroxismul 
decrepitudinii morale a adulţilor. Lucruri de neînțeles — otrăviri, asasinate, duplicități 
criminale —și pentru maturii din afara sferei psihopatologice, trebuiesc surprinse cw 
acuitate dureroasă de acest personaj infantil, a cărui sensibilitate devine exacerbată. 
Nevinovăţia sufletească ultragiată neomenos, copilăria apăsată de povara prematurelor 
suplicii morale, au fost cuprinse de Roek într-o compoziţie limpede și zguduitoare ca. 


lacrima. Scena din tabloul IV — în care vestește că Akulina a născut, ridicînd cu o 
imensă duioşie braţele și legănind un copil imaginar sau mai degrabă o păpuşă inexis- 
tentă —, ca și aceea din tabloul V — în care spaima o determină să-și vehiculeze din 


ce în ce mai precipitat replica sugrumată între laviţă şi cuptor —, au fost magistral 
interpretate, dînd măsura unei actriţe hipersensibile, neobișnuit înzestrate, susceptibile, 

Scenă din „Lupii şi oile“ de Ostrovski 


în persepectiva apropiată a timpului (e atît de tînără pentru a intra în concurenţă cu 
perfecțiunea !), de realizări foarte valoroase. 

Alături de facultăţile „proteice“ şi de marile creaţii — care n-au fost epuizate, 
nici pe departe, prin exemplele citate — actorii de la Teatrul Mic şi-au dovedit virtuo- . 
zitatea și dăruirea într-o serie de roluri episodice, de măiastră compoziţie. Pe de v parte, 
«distribuirea diverșilor actori ai poporului, cu faimă prea bine stabilită, în roluri de cîteva 
„cuvinte, mărunte — după termenul în circulaţie la noi — constituie o pildă de suprem 
respect al profesiunii şi de înaltă etică artistică ?. Pe de altă parte, se ajunge, în :iceste 
<azuri, la subtile compoziţii de autentică broderie artistică: întinderea mică a rolului 
duce la o mare migală a studierii lui și la înzestrarea fiecărui detaliu de pe acest 
restrîns parcurs cu nesfirșite arabescuri sensibile. Atributele rolului se dezvoltă invers 
-proporțional cu presupusa lui întindere, raportată la o lectură superficială, îmbogăţindu-l 
considerabil, schimbîndu-i greutatea specifică şi transformîndu-l din aparent secunilar în 
vreal principal. 

Argumentele practice, furnizate în spectacolele prezentate, abundă. Cît de subtilă 
a fost, de exemplu, compoziţia lui Teleghin în marele cneaz Kirill Vladimirovici din 
Port Arthur ! Nici un pic de pastă grotescă, împrumutată din galeria personajelor „nega- 
tive“ prin definiţie, vocaţie şi tratare uniformă. Măsura, bunul gust, spiritul au dus la 
creionarea unui tip verosimil, pe care, în această viziune, am fost determinaţi să-l urmă- 


2 La noi, pe ctte undeva, capriciile inexplicabile ale actorilor au depăşit faza... benignă a 
refuzării rolurilor „neînsemnate“. (Ce prejudecată stupidă, care mărturiseşte o înţelegere cel puţin 
obtuză a literaturii, a teatrului! Fiecare cuvint, gest, intenţie, poate deveni o partitură de artă 
inspirată.) Unele „celebrităţi“ s-au... plictisit de roluri „negative“ şi caută personaje... pe placul 
publicului. Alte „,somități* au hotărit să joace Hamlet sau Romeo, indiferent de indiscreţiile 
actelor de naştere, şi nu mai vor să... coboare piea des la repertoriul contemporan. Şi alte 
năzdrăvănii, bune numai pentru o minoră istorie anecdotică a teatrului, 

rim, să-l reținem. Sau cît de minuţios studiată s-a demonstrat a fi compoziţia lui 
Hohreakov în rolul c:tatomanului Ovcearenko din Aripi! Vorbirea precipitată, tonurile 
retorice asociate cu gesturile declamatorii, mișcarea pedantă, obositoare, descifrate toate 
cu inteligenţă în esența rolului, l-au definit fără echivoc, menţinindu-l într-un plan de 
continuu interes pentru public. Şi multe altele, în legătură cu nenumărate compoziţii care 
se confundă cu arta. 

Răm'nînd în aceeași sferă a creaţiei actoricești, aș vrea să remarc încă un detaliv 
semnificativ : ştiinţa de a sugera, într-o m'că apariţie, marea personalitate artistică. 
Această reflecţie a părut să se impună cu necesitate, în cazul Turcianinovăi din Aripi 
Turcian'nova (învăţătoarea Goriţvet) iese în scenă o singură dată, însoţind însă, de aici 
încolo, spectatorul, de-a lungul întregii piese. Modul în care își ascultă partenerul, felul 
în care privește peste sală vorbind parcă cu lumea întreagă, căldura interioară — abia 
sugerată, dar foarte pregnantă totuși — și inflexiunile uşor marcate, discrete, ale unui 
glas "generos, te pun în contact imediat cu o mare actriţă. Şi nici o clipă nu realizezi 
senzaţionalul, fenomenul — interpreta are aproape 90 ani — care ar putea să te fure 
din cîmpul contemplaţiei : eşti covirşit de emoție şi nu izbuteşti, prin persoana ei, decît 
să împlineşti o admirabilă comuniune cu arta. 

S-ar mai putea face nenumărate observaţii elog'oase la adresa marilor actori ai 
Teatrului Mic. N-am încercat însă o sinteză cuprinzătoare, care să nu-și îngăduie să 
ignore nimic. Asemenea ambiţii solicită un spaţiu mult mai larg și un studiu incompa- 
rabil mai aplicat. Am vrut doar să surprindem, din acea imagine panoramică despre 
care vorbeam iniţial, cîteva detalii semnificative privitoare la actori. Detalii de care nu 
nu putem d'spensa, în nici un caz, în analiza ulterioră. 


Regie 

O înţelegere foarte superficială, neavizată, a lucrurilor, a făcut ca. de la o vreme, 
unii „teoreticieni“ să recunoască regia de teatru numai ca pe o manifestare zgomotoasă, 
subliniată violent în spectacol, a directorului de scenă. Dar nu abundă „trouvail“-urile 
mai mult sau mai puţin cerute de text, dacă nu se simte ingerința directorului de scenă 
în desfășurarea spectacolului, se ajunge la concluzia simplistă că reprezentaţia ar fi 
lipsită de regie. Am impresia că aceşti „teoreticieni“ săvîrşesc o gravă confuzie de 
domeniul... maternității: dacă regizorul are, în raport mai puţin cu textul şi în orice 
caz cu spectacolul, rolul unei moașe, ei ajung să-i atribuie calitatea de mamă. Ceea ce 
constituie cel puţin o exagerare ! 

Am făcut acest mic ocol... teoretic, pentru a mă opri din nou la Teatrul Mic. Și 
aceasta, fiindcă într-o accepţie rudimentară, ca aceea de mai sus, s-ar putea vorbi despre 
„Casa lui Ostrovski ca despre o instituţie teatralicească cu mari actori, dar fără o regie 
interesantă. Afirmaţie care nu corespunde realităţii ! , 

Există, incontestabil, mai multe moduri de a concepe funcțiile regiei. Unii preferă 
formulele exhibiţioniste, în care regizorul pare că şoptește mereu în scenă, orice s-ar 
întîmpla : ..Spectatori, nu mă uitaţi, sînt aici și am indicat această intrare năstrușnică, 
acest torent de muzică, această lumină violentă, ca să nu poată fi ignorată prezenţa și 
rolul meu în spectacol“. Alţii preferă soluţia discreţiei, a topirii regizorului şi gîndului; 
său inspirat îndărătul textului și a actorilor, care evoluează armonic, conduşi de o baghetă 


plină de fantezie și lipsită de ostentaţie. Am credinţa că această de a doua soluţie — pe 
care îmi îngădui s-o prefer, de multe ori, și eu — corespunde viziunii, stlului Tea- 
trului Mic. 


Numai marii naivi şi-au putut închipui, de pildă, că scena de deosebită frumuseţe 
dintre Gogoleva (Krucinina) și Turcianinova (Arina Galcina) din Vinovaţii fără vină — 
fragmentul interpretat la recital — a fost o rezultantă exclusivă a intuiţiei, a talentului, 
a artei trăirii scenice demonstrate de două excepţionale actriţe. Gradaţia ascendentă 

măiastră a Gogolevăi — care a suit cu o supremă stăpînire de sine şi cu o impresionantă 
economie de mijloace spre culmile dramei, ajungînd la nişte concentrate note tragice — 
și linia descendentă a Turcianinovăi (din ce în ce mai tulburată, mai inconsistentă, mai 
pierdută sub presiunea întrebărilor care solicitau imperios conştiinţa) au marcat evident 
subtilitatea, inteligenţa compoziţiei regizorale. 

Tot așa cum scenele admirabile din Lupii şi oile (tabloul III), în care Jarov (Liniaev) 
se lasă prins în mrejele Glafirei Alekseevna, sînt riguros gîndite, construite de directorul 
de scenă. Nimeni nu vrea să conteste farmecul şi deosebitele virtuţi ale prezenţei saturate 
de comic, pline de dezinvoltură şi rafinament a lui Jarov, dar evoluţia lui savantă şi 
complicată, graţioasă în neîndemînarea ei, din jurul băncii care îi pecetluieşte soarta matri- 
monială, este perfect consonantă cu ritmul interior al momentului scenic, din nou cu 
minuţioasa compoziţie regizorală a spectacolului. 

Vorbind iarăși despre aparențele inexistenţei regiei şi despre realitatea prezenţei ei 
indispensabile, nu putem trece peste timpul esenţial, primordial, al tălmăcirii sensurilor 
majore ale textului. Un francez spiritual făcea următoarea butadă : „Autorul visează o 
piesă, scrie o a doua, actorii joacă o a treia și publicul ascultă o a patra“. Ca glumă, 
merge. Numai că noi ne-am obişnuit să evităm aceste inconsecvenţe, acordîndu-i regizo- 
rului misiunea de a transmite nealterată publicului piesa autorului, trecută prin filtrul 
său sensibil. Cei care se încăpăţinează să considere că regia poate lipsi într-un spectacol, 
atunci cînd sensurile fundamentale ale textului trec coerent la spectator, săvirșesc o 
gravă eroare, disjungînd în mod arbitrar, nedialectic, forma de conţinut și atribuind 
directorului de scenă un rol curios de maestru al artificiilor, desprins de solul absolut 
necesar al gîndirii autorului, al mesajului său. 

Considerabil apare, de pildă, în spectacolul cu Port Arthur, rolul regiei (Zubov şi 
Markov), care a pus pedala pe tema poporului în războiul ruso-japonez. Tablourile din 
bateria de artilerie a lui Bereiko, toate apariţiile soldaţilor din restul spectacolului, sînt 
inteligent subliniate, constituind dominanta reprezentaţiei, în dauna motivelor de vodevil 


Scenă din „Aripi“ de Kornelciuk 

uneori ale viîrfurilor ofiţerimii ţariste. Regia nu s-a lăsat ispitită de o punere în scenă 
ilustrativă, de o frescă care să evoce prin pete de culoare epoca. Mergînd în profunzime, 
la planurile psihologice, ea a știut să însuflețească ilustraţia, ajungînd la proporţiile unei 
drame autentice, insuficient marcate în textul dramatizării. 

Sau cît de evidentă este concepția regizorului Ravenskih, care declară cu privire 
la Puterea întunericului : „Am vrut să ne îndepărtăm de prezentarea naturalistă a tablou- 
rilor sumbre din viața sătească... Ni s-a părut mai important să vorbim spectatorului 
despre trecutul patriei şi, prin intermediul povestirii crunte, tragice a lui Tolstoi, să 
găsim posibilitatea de a cînta frumuseţea și vitejia omului rus, forța sa morală și stră- 
duința sa spre adevăr“. 

Pornind de la această mărturisire de credință, regizorul a evitat mai întîi accentuarea 
naturalistă a laturilor de psihopatologie, netratîndu-și personajele ca pe niște cazuri clinice, 
ci căutînd în permanenţă suportul mecanismelor sufleteşti care declanșează drama. De 
asemenea, el a distilat valorile etice ale tragediei, ridicîndu-le adesea, prin mijlocirea 
generalizărilor filozofice, la valoarea unor simboluri morale, nedesprinse însă de terenul 
istorico-concret (așa cum e firesc să fie conceput simbolul pe tărimul artei realist- 
socialiste). 

„Şi fiindcă ne-am oprit, vorbind despre aportul esenţial al direcţiei de scenă pentru 
înțelegerea și transmiterea sensurilor piesei, la Puterea întunericului, ar fi bine să facem 
cîteva menţiuni în legătură cu stilul regiei. Am impresia că punerea în scenă a lui 
Ravenskih se deosebeşte, într-o oarecare măsură, de celelalte de la Teatrul Mic. Căutînd 
în permanenţă să realizeze o maximă expresivitate a fiecărei componente din spectacol, 
regizorul a apărut mai explicit, mai marcat în scenă. El a folosit destul de mult muzica 
care adesea evocă aici, ca un ecou. prelung, corul tragediei antice. S-a ferit însă de con- 
venţionalitatea ei, făcînd-o adesea să treacă organic în dosul scenei după ce a pornit de 
la un personaj (aşa, de pildă, în tabloul III, refrenul iniţiat de acordeonul lui Nikita 
continuă în fundalul acţiunii), sau, invers, trecînd-o de afară la alte personaje (cum se 
întîmplă la prima ridicare a cortinei, cînd muzica orchestrală pe care debutează piesa e 
reluată în scenă de Anisia şi Akulina). Destul de ingenioasă este și mînuirea luminii, 
continuu mișcată, decupînd personaje, sugerînd pînă la modul aproape hipnotic stările 
de spirit, situaţiile, marcînd net şi destul de uniform finalurile de arte, în care prota- 
goniștii sînt izolaţi în fascicule colorate. Pe aceeaşi linie, apar mizanscene sculpturale, 
valorificînd pînă la extrema limită plastica mișcării trupului (evidentă mai cu seamă, dar 
nu numai, la Doronin-Nikita). Toate aceste elemente contribuie la desemnarea unei 
atmosfere dense, în care actorii joacă tragedia cu gestul larg, plin, cu intenţiile subliniate 
chiar în absenţa cuvîntului. 

Am apreciat la Ravenskih faptul că nu s-a lăsat copleșit de „seducţia muzicii“, de 
„prestigiul picturii“ şi de „frumuseţea luminii“, care pot îneca valorile de poezie realistă 
ale unui text, ale unui spectacol. El a subordonat, în cea mai mare parte a cazurilor, 
muzica, pictura, lumina, dramei interioare a personajelor sale. Tinzind la maxima expre- 
sivitate, el nu s-a lăsat furat de desuetul și formalul expresionism. Puterea întunericului 
s-a pretat foarte bine viziunii expresive a regizorului, dar dacă această optică proprie 
unei sau altei piese se transformă în manieră, ea devine obositoare, supărătoare. 

Şi aici ne întoarcem la stilul specific de regie al Teatrului Mic, caracterizat de acea 
minuţiozitate artistică emoţionantă, de acele compoziţii scenice filigranate, care nu cer, 
nu suportă, inutilele exhibiţii ale „autorului“ spectacolului. 

Vreau să mai zăbovesc puţin, în această ordine de idei, la cîteva bijuterii regizorale. 

Au fost în Aripi două momente excepţionale. În tabloul III se ţine o adunare într-un 
colhoz: vorbesc doar cîteva personaje, participă în scenă foarte multe. Întreaga distribuţie 
din acest tablou se mişcă, la fiecare cuvînt, unitar — definind o reacţie generală —, dar 

Scenă din ,,Satul Stepancikovo și locuitorii săi“ după Dostoievski 


şi foarte nuanţat — distingînd reacţia personală, temperamentală. Majoritatea actorilor 
figurează în scenă, fiind lipsită de replica vorbită. Dar fiecare din ei rămîne în memoria 
spectatorului, în măsura în care a izbutit să se recomande convingător, fără să cuvînteze, 
fără să aibă măcar nume. Această scenă admirabilă mi-a amintit de „subotnicul“ din 
Uraganul, în direcţia de scenă a lui Zavadski. Acolo, ca şi aici, s-a demonstrat marea artă 
a regiei sovietice de a mişca masele, de a le face să evolueze ca un personaj principal 
în spectacolele cu piese contemporane. 

Al doilea moment e dominat de Gogoleva. În finalul tabloului IV are loc o expli- 
caţie dramatică între Romodan (Ţarev) şi fosta sa soție, Anna Andreevna (Gogoleva). 
După plecarea lui Romodan, înainte de lăsarea cortinei, Anna Andreevna rămîne singură 
în scenă. Ultimele ei cuvinte au fost date în tonuri învăluite, ritmul exterior devenind din 
ce în ce mai lent, în vreme ce ritmul interior îşi precipita notele dramatice. Ea şi-a 
pregătit astfel singurătatea, pe care o mobilează cu gesturi mici, cu mișcări mărunte, cu 
paşi parcă şoptiţi. E singură, dar umple scena, privind intens, tăcînd în așteptare, ascul- 
tînd glasuri interioare. În cîteva fracțiuni de secundă, pe care n-am simţit de loc nevoia 
să le măsurăm, ni s-a prezentat o mare actriță și nişte regizori (Zukov şi Ţigankov) în- 
zestrați cu sensibilitate, fantezie, subtilitate. 

Remarcabile au fost şi tablourile vivante din Satul Stepancikovo şi locuitorii săi. 
Ceaiul de la moşierul Rostanev sau aşteptarea lui Foma Fomici (așteptare care a fost 
excelent pregătită regizoral — de Volkov — printr-o tensiune comică de aproape două 
acte) sugerează la modul magistral atmosfera, situaţia scenică, debutind prin prezentarea 
panoramică a unor personaje împietrite într-o: atitudine caracteristică, determinantă pentru 
definirea diverselor tipuri. Grupul celor patru bătrine — în care prezenţa cvasi imobilă, 
dar extrem de expresivă a Turcianinovăi, este realmente extraordinară — nu osteneşte, 
ocupind scena aproape întreaga piesă, ca un leit motiv cu neobişnuite valori plastice, de 
dimensiunile caricaturii monumentale, 

N-am izbutit, dar nici n-am încercat, să semnalăm toate valorile regizorale ale spec- 
tacolelor prezentate de Teatrul Mic. Am relevat mai cu seamă cîteva din cele care ni 
s-au impus cu insistenţă, prefigurind un mod specific de a concepe regia, spectacolul, arta 
scenică în general. 


Stil 


Am făcut o serie de considerații asupra actorilor şi regiei la Teatrul Mic, pentru 
a putea ajunge la descifrarea întemeiată a profilului, a stilului său. 

Vorbind despre unul dintre ctitorii „Casei lui Ostrovski“: $Șcepkin, Herţen arăta 
că el a fost primul actor „neteatral în teatru“. Cred că de la această linie tradițională 
de artă a firescului, a lipsei de emfază pseudoromantică şi a poeziei realiste, își trage 
obîrşia una dintre caracteristicile contemporane ale acestui teatru. Ea se asociază cu un 
deosebit simţ al măsurii, în comedie şi în dramă. N-am întîlnit în nici un spectacol com- 
poziţii forțate, demonstraţii groteşti, exhibiţii melodramatice. Comedia ostrovskiană ca şi 
satira dostoievskiană, în viziunea lui Sadovski şi Volkov, n-au exploatat situaţia de dragul 
situaţiei, n-au biciuit viciul de dragul ridiculului: ele şi-au dezvoltat conflictul, gradind 
cu grijă nuanțele, alternînd zîmbetul şi hohotul cu multă fineţe. Tot așa cum momentele 
dramatice din Aripi, despre care am mai vorbit, au fost tratate într-o unduire lirică, care 
solicita tristeţea, lacrima discretă şi nu convulsia plinsului necontrolat, isteric. 

Pentru urmărirea acestei arte a nuanțelor, este necesară știința dozării, folosirii 
ritmului exterior cu ample ramificații interioare. În Satul Stepancikovo apare o foarte 
mare varietate a desenului ritmic, în vreme ce în Lupii şi oile există o aparentă unifor- 
mitate a liniei sale. Ambele situaţii, atît de diferite, nu fac decît să reflecte o tonalitate 
generală a fiecărui spectacol, a atmosferei sale distincte. 


Scenă din „Port Arthur“ de Popov și Stepanov 

Nuanţele și ritmul concură la creionarea atmosferei, care devine inseparabilă nu 
numai de spectacolul dat, ci și de viziunea păstrată de noi în raport cu autorul, cu opera 
respectivă. Mărturisesc că am rămas aproape convins, datorită acestei mă'astre compli- 
cităţi dintre actori şi regizor, că Ostrovski poate fi jucat numai așa, că elementele sati- 
rice din scrierile dostoievskiene nu pot fi prezentate cu succes altfel. 

Fără îndoială, că cea mai de seamă contribuţie în această direcţie o aduce actorul. 
Rolul protagonistului și schiţa figurantului sînt dezvoltate cu aceeași virtuozitate. Membrii 
colectivului dispun de o autentică artă a portretizării, care identifică actorul cu personajul, 
după un îndelung proces de analiză a elementelor constitutive și de sinteză finală a acestor 
componente. Uneori, substanța personajului rămîne fixată ca o mască definitorie pe 
obrazul actorului. Așa se întîmplă, de pildă, cu Kenigson (baronul Tanaka) în Port Arthur : 
sprîncenele îi sînt imobile, rictusul arborat e larg, împietrit, cuprinzînd o suprafaţă mai 
mare decît gura. Sau cu Vladislavski (Ciugunov) în Lupii și oile: compoziţia sa carica- 
turală sugerează înfățișarea unei broaște înlăcrimate. În ambele situaţii, măștile dau 
măsura exactă, specifică a eroilor dramei, comediei. 

Excepţional de importantă, în orice reprezentaţie teatrală, e problema cuvîntului și 
a rostirii lui. Mi-am amintit, ascultindu-i pe actorii de la Teatrul Mic, de spusele celebre 
ale lui Irving: „Vorbește clar, pronunţă clar şi fii uman!“ Ei se opresc asupra fiecărei 
intonaţii, asupra fiecărui semiton, care dobindesc sens, culoare, relief. Adeseori, ai 
impresia că în scenă se scandează, atît de răspicat, de limpede, de expresiv e cuvîntul. 

Toate aceste trăsături ale jocului actoricesc nu sînt proprii unui sau cîtorva inter- 
preţi ; ele par a fi legi universal valabile pentru întregul colectiv. Şi de aici decurge 
acea admirabilă sudură a ansamblului, care nu cunoaşte fisuri, inegalităţi, sunînd rotund, 
în perfect unison, în același stil. 

Într-o asemenea perspectivă, rămîne remarcabilă înţelepciunea regizorilor, dispuși 
să pornească întotdeauna, după fixarea poziţiei faţă de text, de la interpreţi, renunțind 
la veleităţile de inutilă și stridentă afirmare în afara acelui element esenţial al specta- 
colului, care e actorul. (Faptul că marile creaţii actoricești din Puterea întunericului 
determină, în ultimă analiză, însemnatele valori ale reprezentaţiei, demonstrează, cred, 
acelaşi lucru.) 

Ar trebui acum să dezlegăm dilema, care li se pare unora principală: avem de-a 
face, în cazul dat, cu un teatru al autorului, al actorului, sau al regizorului? Sînt 
înclinat să răspund la această falsă întrebare foarte simplu: avem de-a face cu un teatru 
eutentio. în care preocuparea primordială o constituie crearea organicei fuziuni autor- 
aetor-spectator. (Să-mi fie îngăduit să susțin, în paranteză, că aceasta este şi menirea 
directorului de scenă.) 

Într-o asemenea lumină, stilul Teatrului Mic apare foarte clar definit — cu trăsă- 
turile pe care am încercat să le menţionăm —, de modul caracteristic de manifestare al 
marilor săi actori şi al înzestraţilor săi regizori, practicînd continuu o asociaţie creatoare 
între tradiţie şi tendinţa de inovaţie. 

Stilul Teatrului Mic nu reprezintă singura soluţie posibilă pe tărîmul teatrului realist- 
socialist. (Şi spectacolele lui Tovstonogov, Ohlopkov, Akimov — despre care vrem să 
vorbim în numerele viitoare — demonstrează marea varietate de stiluri generată de uni- 
tatea aceleiași metode de creaţie.) El transmite însă mesajul unui mare teatru contemporan, 
care înnobileză cu accente noi o artă perenă, împovărată de milenii. 

VALORI REALIST-SOCIALISTE ÎN DRAMĂ 


H. ZĂLIS 


Teatrul Luciei Demetrius 


Dacă ne-am propune să definim una din trăsăturile esentiale ale creaţiei Luciei 
Demetrius, am spune că ne găsim în mijlocul unei literaturi de sugestii morale. Termenul 
este, poate, prea vag, labil, de aceea se impun precizări. La Bruyère spunea că în. artă, 
morala n-are existență autonomă ; ea ființează si se propagă prin confruntarea caracterelor. 

Scriitoarea, care e un temperament realist, cu înclinații spre luminarea mecanismului 
sufletesc, n-a ajuns dintr-o dată la construcţii caracterologice impulsionate de idealuri etice 
înaintate. Evoluţia scriitoarei, în beletristică ca şi în dramaturgie, cu limpezirile de con- 
cepţii şi cu experienţele creatoare oferite de orientarea către o literatură militantă, rămîne 
îndatorată transformărilor revolutionare din aceşti ani. Este totuşi adevărat că. încă de 
la începuturile activităţii ei, Lucia Demetrius a fost preocupată de ideea căutării şi realizării 
sens ascendent. Hotărit că privită din perspectiva umanismului, problema are o incon- 
testabilă nobleţe şi grandoare dar, în sine, abordarea ci nu angajează încă succesul 
artistic. Realismul tratării unei atari teme rezultă din mijloacele utilizate si din viziunea 
creatorului. Or, în prima perioadă a creaţiei autoarei nici mijloacele de expresie și nici 
întelegerea fenomenelor vieţii n-au fost. cu puține dar promițătoare excepţii, cele mai 
corespunzătoare. În primele ei lucrări de proză ca şi în cea dintii tentativă teatrală. 
interesul manifestat fată de lumea lăuntrică a omului este pe de-a întregul pozitiv. Felul 
defectuos în care el se exercită însă, împrumută investigaţiilor analitice un caracter 
instinctualist, poate chiar morbid. 

Nu e de condamnat în lucrările de debut ale Luciei Demetrius înclinația spre intro- 
specţie, străduința de a sonda şi dezvălui pină şi cutele imperceptibile ale lumii interioare 
a personajelor ce ni se înfățișează. Dar situarea acestor personaje în afara oricărei con- 
tingențe cu mediul înconjurător şi scormonirea minuțioasă înlăuntrul lor determinau natura 
antirealistă, artificială şi minoră a lucrărilor concepute în acest spirit. 

Este vizibil, azi, izbitorul contrast pe care îl fac vechile producţii cu cele noi, în 
cuprinsul cărora se dezvoltă, transfigurată, lupta activă a eroilor pentru eliberarea lumii 
lor interne, sufletești şi morale, de tot ceea ce este egoist şi meschin. O filozofie nouă şi 
generoasă a vieții, întemeiată pe cuceririle gîndirii socialiste tinde să cunoască în scrisul 
mai recent al Luciei Demetrius o expresie subtilă şi categorică. Astfel, amploarea acţiunilor, 
puritatea şi noblețea simțămintelor sînt organic legate de perspectiva ideilor eroilor şi 
de înţelegerea largă a evenimentelor. 

Fericirea încetează u mai fi o chestiune strict individuală, măruntă, îngustă, pentru a 
cărei obţinere, un personaj îşi dispută cu altul interese efemere. Ea interesează acum 
cercuri largi, societatea întreagă, Lucia Demetrius a înţeles că fără sentimente furtunoase, 

avînturi îndrăzneţe, pasiuni fatale și nestăvilite nu e de conceput un caracter eroic, revo- 

luţionar. În același timp, ea a pus capăt idealizării pornirilor tributare instinctualismului 

şi a adăugat la însușirile de curățenie, gingășie sau vitalitate ale eroilor ei, conştiinţa 

înaltă, gîndirea matură și profundă a eroului contemporan, faur modest şi anonim al 

acestui veac de înnoire și înălțare omenească. . 
Ec 

Între debutul epic și cel dramatic al Luciei Demetrius e un răstimp de 12 ani. 
Primul are loc în 1934, cel de al doilea, abia în 1946. Cînd scriitoarea încredința teatrului 
Sf. Sava prima piesă, Turneu în provincie, creaţia ei beletristică ciștigase o oarecare noto- 
rietate prin cele două romane Tinerete şi Marea fugă, prin volumele de nuvele Destine şi 
Album de familie şi prin plachetele de versuri. 

Faptul că luminile rampei au atras-o mai tîrziu pe scriitoare, în anii în care cultura 
noastră dobîndea o altă menire şi își înnoia substanţa, n-a rămas fără efect asupra scrisului 
ei. Căutările scenice, dificile la început, au apropiat-o mai repede și mai deplin de cerinţele 
epocii și astăzi este vădit că, deşi venea în teatru cu o experiență mai modestă decît în 
proză, Lucia Demetrius s-a impus în dramaturgie în mai mare măsură decit în nuvelistică. 

De altfel, dacă în latura romanescă, literatura Luciei Demetrius a mai rămas o vreme 
tributară psihologismului livresc şi de esenţă senzuală, în dramaturgie scriitoarea între- 
zărea din vreme oportunitatea unei orientări cu caracter înnoitor, declarind cu prilejul 
unei anchete iniţiate de revista „Lumea“, următoarele: „Revizuire? da, sigur, adică în- 
dreptare spre mai adînc, mai serios, mai larg. O părăsire a problemelor mici sau a in- 
trigilor lipsite de problemă, pentru problemele mari, adevărate, psihologice și sociale, 
pentru rezolvarea lor în minţile care şi le pun şi deșteptarea lor în conştiințele care le 
ignoră“ 1. 

Cu piesa Cumpăna (1948), Lucia Demetrius dă ea însăși un răspuns valabil acestei 
cerinţe. În perspectiva creaţiilor ei ulterioare, sîntem în măsură să formulăm unele apre- 
cieri sintetice menite să-i definească profilul particular și trăsăturile viziunii artistice. 

“Două sînt elementele ce concură la stabilirea profilului. Primul ţine de modul în care 
a înțeles dramaturgul să reflecte momentul istoric actual în datele lui tipologice. În 
piesele Luciei Demetrius a apărut luptătorul politic şi prin el a dobîndit rezonanţă pasiu- 
nea muncii comuniste. Conceput tot mai accentuat sub semnul realismului socialist, acest 
erou este pe de-a-ntregul străin de anxietăţile, căutările tragice, amputarea sufletească 
generate de lipsa orizontului într-un. climat opresiv. Al doilea factor, individualizant în 
determinarea personalității creatorului, este tratarea propriu-zisă a eroului. Potrivit accep- 
ției clasice, teatrul zugrăvea „natura umană în acţiune“ (vezi şi conceptul hegelian al 
„trăirilor autonome“). Altfel spus, asistăm la evoluţia unor destine din perspectiva suc- 
cesiunii unor drame individuale. 

La cerința luminării vieţii lăuntrice a eroului, aşa cum se prezintă ea în acțiunile 
şi gîndurile lui, Lucia Demetrius a adăugat potrivit unei cuceriri estetice a umanismului 
socialist, îmbinarea stărilor de spirit interioare, cu realitatea obiectivă, exterioară, într-o 
consecventă (de cele mai adeseori) interacţiune reciprocă, ce doreşte să exprime de fiecare 
dată vigoarea morală, tensiunea sufletească și luciditatea cutezătoare a omului nou. 

În ce priveşte primul factor despre care aminteam mai sus, se impune necesitatea 
unei distincţii. Autoarea a mers în direcţia aceasta pe linia unui dublet problematic, preo- 
cupată de căile realizării umane în zilele noastre, de modul de care fericirea individuală 
se întregeşte, trebuie să se întregească, de cea obştească — pentru ca satisfacția să dureze 
şi să răspundă tuturor chemărilor. Prin urmare, înălțării omului la treapta gindirii co- 
muniste îi răspunde, între altele, în teatrul Luciei Demetrius străduinţa desăvirşirii personale 
prin iubire, prin devotare afectivă şi dăruire lucidă, conștientă. 


1 „Lumea“ 1946, anul II, nr. 18. 

Pe acest tărim scriitoarea a dobîndit succese. Unele au merite de pionerat artistic, 
altele sînt valoroase și ca soluţie artistică, îmbogăţind şi nuanţind tematic direcţii slab 
reprezentațe în genurile respective. 

Primul element al profilului scriitoarei particularizează prezența în viața noastră de 
azi a activistului, a militantului partinic. El reprezintă, aşa cum am spus, una din coordo- 
natele existenței contemporane prin ceea ce semnifică ea ca trăire pasionată, patetică, a 
adevărului revoluționar, a țelurilor pe care împlinirea lui le implică. Apariţia acestei 
figuri în teatrul Luciei Demetrius nu e cîtuşi de puțin fortuită. Evident, dramaturgul nu 
putea ocoli problematica prezentului ; scrisul său trebuia să se facă ecoul acestuia. Credem 
însă (şi ne bizuim pe frecvența unor situații-limită din piesele de care ne ocupăm) că 
Lucia Demetrius a creat din purtătorii conştiinţei comuniste unul din pilonii creaţiei sale, 
tocmai din necesitatea raportării la un sistem de valori superior celui vechi. Analiza cu- 
rajului, de care se leagă nemijlocit, sincronic, registrul comportamentelor psihologice şi 
sociale de azi, cerea pentru înţelegerea dialectică a fenomenului înconjurător, un model 
caracterologic de învestigare dar şi de interpretare ideologică a realităţii. lată dar, că 
în teatrul Luciei Demetrius — și firește nu numai la ea — comunistul ca prezenţă activă 
exprimă o nevoie structurală, resimţită de artist. 

În ordine portretistică şi novatoare (pictura morală, originalitatea sezisării de tră- 
sături încă insuficient puse în lumină) Lucia Demetrius a făcut progrese în comparaţie 
cu propriile începuturi şi cu lucrările confraţilor din faza respectivă, însă, în timp, curba 
creaţiilor n-a păstrat totdeauna, un caracter ascendent. Afirmația este într-o privinţă 
serioasă şi se impun discuţii pe marginea ei. În Cumpăna, Anton Vadu reprezintă, după 
părerea noastră, cea mai izbutită intervenţie a eroului înaintat. Piesa este o dramă inspi- 
rată din răsfrîngerile revoluţiei asupra relaţiilor de familie și conflictul piesei ridică în 
spiritul întregii creaţii a scriitoarei, o problemă de conduită morală, de adeziune sau de 
abdicare de la cerinţele etice imperioase ale mersului înainte. 

Evenimentele concentrează în jurul actului naţionalizării, la nivelul unei fabrici, 
oameni din clase şi medii diferite, interese contradictorii, mentalități ce se exclud. Totul 
impune, în acest cadru de tensiune dramatică, o opţiune. Alegerea nu poate fi întîmplătoare, 
ea are o semnificaţie morală decisivă. Drumul pe care s-a angajat Mircea Vadu este 
diametral opus celui pe care pășeşte tatăl său. Primul a devenit o unealtă a patronului, 
celălalt, luptător revoluţionar, încearcă să-și salveze copilul, luptînd pentru eliberarea lui 
de sub influența vechilor stăpîni. Încercarea se încheie pentru părinte cu o înfrîngere 
familiară, care într-un plan mai larg înseamnă totuşi o biruinţă, responsabilitatea socială 
dovedindu-şi prioritatea, trăinicia. Lucia Demetrius a ştiut să scoată în relief trăsăturile 
fundamentale ale eroului comunist : înalta sa conştiinţă luptătoare ce îmbină combativitatea 
cu intransigenţa și forţa stăpînirii afectelor. Dragostea părintelui pentru Mircea e vie şi 
puternică. Dar idealul socialist este cel ce primează şi singurul capabil să decidă actele 
eroului. Umanismul său este pătruns de sentimentul unei răspunderi colective şi al unui 
atașament revoluţionar ce nu îngăduie nici ezitare şi nici absolvirea de consecințele trădării. 
Anton Vadu își înfruntă fosta soţie, Caterina, căreia îi revine o parte din vina greşitei 
educaţii date fiului lor. Îşi înfruntă şi fiul, după ce, în el însuşi, dăduse bătălia între 
iubirea paternă și cinstea cetățenească. Anton e un om a cărui fiinţă a intrat într-o mare 
vîltoare şi în fierberea căreia umanitatea sa se verifică şi se căleşte. S-ar putea vorbi 
despre unele accente rigide, stridente, în gîndurile şi actele sale. În ansamblu, el repre- 
zintă însă un om puternic, de a cărui forţă interioară ne convingem singuri urmărindu-i 
reacţiile ce îl definesc. Cerinta lui Gorki : „Drama cere eroilor mişcare, acţiune, sent 'mente 
puternice, succesiune rapidă în logica frămiîntărilor, exprimare concisă şi clară“, îşi găseşte 
în Cumpăna o rezolvare satisfăcătoare. 

În piesele ulteriore, axate şi inspirate din alte sectoare ale realității noastre în etapa 
trecerii la socialism, era de așteptat ca personalităţi de genul lui Anton Vadu să reapară 
cu aceeaşi intensitate, poate chiar sporită. Surprinzător, faptul acesta nu se mai întîmplă 
însă. Nu vrem să spunem prin aceasta că în lucrările dramatice mai recente ale Luciei 
Demetrius nu mai adie suflul nobil al comunismului. Dar, dezbaterea ideologică este rea- 
lizată mai mult pe plan afectiv, datele etice personale trecînd revelator prin filtrul liric. 

Nu ne propunem să intrăm în implicaţiile de detaliu ale pieselor. Le presupunem 
cunoscute. De aceea vom observa că nici Ganea din Vad Nou şi nici secretarul de partid 
‘Grigore din Oameni de azi nu beneficiază de fel de atributele originalității. Cît priveşte 
Trei generaţii şi Arborele genealogic, aici dramaturgul a renunţat la prezenţa eroului 
“cu atribute evident partinice, fie datorită faptului că timpul acţiunii ar aparţine trecutului 
„mai îndepărtat, fie că arhitectonia lucrării a părut că-i permite să se dispenseze de con- 
“cursul său salutar. 

Nu absolutizez aici o preferinţă subiectivă. Se pot scrie piese excelente despre actua- 
litate sau despre teme sugerate de construcția socialismului și din unghiul de vedere al 
«creatorului realist-socialist fără a aduce în scenă oameni ce posedă carnetul de partid. 
"Dar e limpede că prin asemenea eroi ce trăiesc la cea mai înaltă tensiune grijile, preo- 
„cupările, năzuințele celorlalţi și le integrează cu perspicacitate într-un proces transformator, 
într-un cuvînt prin eroi ce întruchipează idealurile socialismului în acțiune, autoarea ar 
‘fi dat un plus de vigoare construcţiilor ei scenice, orizont mai larg ideilor pe care le 
“promovează şi pentru a căror izbîndă personajele luptă încrezătoare. lar sarcinile ce și le-a 
“asumat, le-ar fi dus cu mai mult succes la capăt. 

Dacă, pe latura individualizării tipului revoluţionar, Lucia Demetrius ne rămîne încă 
«datoare artisticeste, ea a conferit celeilalte coordonate a scrisului ei dramatic — rea- 
lizarea prin iubire, prin devotament, afectiv — forţă de sugestie, acordurile sau 
-accentele sentimentale degajind episodic un farmec aparte, remarcabil. Se poate replica 
justificat că nu e nimic nou în asta. Totuşi Lucia Demetrius are un aport pe latura 
creionării, în special a eroinelor, ce se cere semnalat şi considerat potrivit procedeului la 
-care recurge ; ca dat general, sugestia morală, materializată în căutarea fericirii de către 
fiecare personaj, se împlineşte diferit în evoluţia individuală a destinelor. Dar dacă înainte 
-roii o rezolvau cu sâu fără succes, pe cont propriu, acum, în Cumpăna sau în Vad nou, 
“ei nu mai pot acţiona singuri spre a-și atinge acest ţel. Iar dacă încearcă s-o facă, eşuează 
fără speranţe. Nu este uşor să sensibilizezi dramatic procesul delicat prin care, pe planul 
potenţării disponibilităţilor afective, se încheagă şi se desăvîrşeşte apropierea unor caractere. 
Mubirea este una din formele prin care se manifestă aspiraţia spre fericire a eroilor Luciei 
"Demetrius și, în Uad nou, există o anumită latură a conflictului unde potenţarea de care 
vorbeam, se afirmă fățiș. 

Se întrevede însă un progres, în special în construcţia tipurilor negative. Interesantă 
sub acest raport, datorită în special tratării polivalente, și cu funcţii demascatoare, a 
-dispozițiilor numite generic sentimentalism este configurarea unei reacţiuni la actele 
eroilor pozitivi, mai abilă, mai subtilă şi mai primejdioasă decît în Cumpăna. Sub masca 
“sentimentalismului, Melania, soţia inginerului agronom de la Vadul Nou, fiică de moşier 
expropriat, se însinuează în sufletele oamenilor, joacă iscusit comedia participării la neca- 
zurile lor şi cu șiretenie le inoculează otrava divergenţei, încurajind orice intenţie de 
abandonare a luptei sau de disensiune. Faptul că pe lingă figurile de eroi pozitivi auten- 
tici, pe care Lucia Demetrius le-a creat, ne-a dat şi personaje memorabile de genul Mela- 
niei, arată că scriitorul a aplicat aceeași metodă — realist-socialistă — în construcţia 
caracterelor sale şi că, preocupat de veridicitatea raporturilor social-istorice pe care a 
intenţionat să ni le evoce, a proiectat fascicole de lumină puternice şi vii asupra tuturor 
tipurilor menite să înscrie în afara oricăror canoane prestabilite, curba psihologiei lor 
specifice, cu deznodămîntul pe care trăinicia şi vigoarea claselor înaintate îl impun celor 

retrogradate, iremediabil condamnate declinului. Cu unele concesii făcute schematismulu: 
şi retoricei exterioare, Lucia Demetrius a suprins în Uad Nou ofensiva noului, puterea 
lui de neînvins în bătălia practică, nemijlocită cu vechiul. Clasa în atac decide desfășu- 
rarea evenimentelor în favoarea ei, chiar dacă vremelnic are de făcut faţă unor situaţii 
grele, provocate sau întreținute cu dibăcie. Dacă nu mă înșel, sub acest raport, Lucia 
Demetrius este la noi primul dramaturg ce descoperă subiectivității romanţioase a senti- 
mentului şi valența civică, prin aceea că întreprinde critica de ordin politic a unor caractere, 
slujindu-se de modul în care acestea contrafac deliberat o emoție temperamentală. Din 
acest punct de vedere, Melania este aproape personaj antologic. 

Ultimele lucrări dramatice ale Luciei Demetrius reiau, într-un fel, teme mai vechi 
şi le îmbogăţesc prin dezvoltări problematice. Îmbucurător e faptul că scriitoarea nu şi-a 
mai cantonat inspiraţia în zona erotismului pur și a pasiunilor senzuale tiranice. 

Iubirea nu mai face echilibru cu stările de anxietate şi de izolare socială, ca în 
romanele Tinerețe şi Marea fugă sau în piesa de debut Turneu în provincie. Formele de 
viaţă ale personajelor feminine, încă împovărate de insatisfacţii lăuntrice, cum se pre- 
zintă cazul cu mama Ruxandrei (Trei generaţii), au încetat să mai fie deruta și compro- 
misul moral. Poate de aceea, în finalul piesei Trei generații, iubirea sună ca o melodie 
luminoasă, eliberată din captivitatea degradării sufleteşti. 

Lucia Demetrius a dat, de astă dată, personajelor sale țelul către care, de fapt, a 
tins din totdeauna, nu cu suficientă stringenţă şi claritate, dar cu încrederea sinceră în 
nevoia oamenilor de a se dărui și cunoaște bucuria marilor sentimente. Perspectiva afirmării 
vitalităţii umane în lupta cu vicisitudinile sorții, ideea tot mai intens subliniată a dobiîn- 
dirii fericirii, alături de oameni și împreună cu ei, au cîștigat treptat teren, confirmînd 
interesul fertil pentru colectivitate. Ceea ce se impune unei judecăţi, cît de cît sintetice, 
sînt urmările acestei schimbări radicale de climat și mobiluri sociale, atît în planut 
viziunii Luciei Demetrius, cît și în cel al mijloacelor. Realitatea psihică contemporană, 
cu împrejurările definitorii ale vieţii şi cu necesitatea pentru artist de a reflecta şi lumina 
în chip coherent raporturile cauzale dintre fenomene, au dat ciocnirilor, acțiunii textului 
dramatic, dinamism, iar tipurilor aduse în scenă o rezonanţă, istoricește vorbind, fără 
precedent. Înfruntările şi confruntările nu mai sînt prilejuite de ostilități sentimentale, 
tendința clară a noilor creaţii este de a ridica conflictul de clasă dintre exponenţii noului 
şi ai vechiului, la rang de conflict social şi uman fundamental. 

Acestei limpeziri de concepţie i-a urmat şi o anumită împlinire în meşteşugul dra- 
matic. Dialogul a cîștigat în pregnanţă ca instrument al caracterizării, iar starea de spirit 
a personajelor, confuz euforică sau artificial patetică, altădată, se supune acum controlului 
lucidităţii și obiectivării. A rămas unda lirică, romantic emotivă, componentă a tempe- 
ramentului și sensibilităţii scriitoarei, dar s-a maturizat şi pus în valoare tehnica recons- 
tituirii unor stări interioare prin recursui la monolog, prin aplicarea unei mai strînse 
cadenţe în gradaţia efectelor şi, în fine, prin fixarea la un anumit fundal (în Trei generații 
şi Arborele genealogic — viaţa de familie) peste care se proiectează Weltanschauung-ul 
fiecărui personaj. Ajuns la acest punct, voi zăbovi mai mult. Poate pentru că Arborele 
genealogic precizează calităţile şi limitele dramaturgiei Luciei Demetrius într-o sinteză ce 
marchează net reperele terenului pe care autoarea se simte „ca acasă“ și în ale cărui hotare 
îşi circumscrie mai cu înlesnire preferințele de ordin problematic și caracterologic. 

Piesa este — cu excepţia primului act, prea lung, expozitiv şi cu un ritm trenant 
— bine construită. În această direcţie, Lucia Demetrius arată acum iscusință matură, 
simţ scenic, aptitudine de constructor receptiv la tainele și resorturile spectacolului. Mo- 
mentelor încordate le urmează cu oportunitate cele de destindere, echilibrul rezultă și din 
îndepărtarea lungimilor simţite altă dată în dialog ca o batere pe loc, plicticoasă şi 
sterilă. Tratarea dramatică a subiectului nu înregistrează inovaţii. Nicăieri, în replică, în 
succesiunea situaţiilor sau în compunerea rolurilor, n-avem surprize. Totul e făcut la 

nivelul unei piese ce nu încalcă buna tradiţie a limpezirilor psihologice motivate în sub- 
stanţa lor și determinate istoricește. Fireşte, preocuparea este tot morală dar fără rigidi- 
tate. În Arborele genealogic, mai mult decit în Trei generaţii, nu sînt excluse trăsăturile 
de graţie și gingășie lăuntrică. 

Lumea e cea a unei familii boierești, din sînul căreia unul dintre vlăstare se va 
alătura vieţii noi. Familia e roasă de vicii de structură, principalul ei exponent, Suzana 
Manea- Voinești, pierde treptat teren, chiar și faţă de cei mai docili odinioară membri ai 
clanului, iar fiul ei Dragoș, savant însingurat se salvează plecînd, după ce a înțeles 
că știința ca şi bucuriile intime ale existenţei se zămislesc și se verifică nu în liniştea 
împietrită a cabinetului de lucru ci „în mijlocul cetăţii, acolo unde bate ca o imensă şi 
sublimă nicovală, inima ei nedomolită“ (Romain Rolland). 

Ar fi fost de dorit ca din țesătura piesei să nu lipsească eroul a cărui vitalitate spi- 
rituală şi fizică este hrănită de perspectiva clară a vieţii noastre și de fundamentul solid 
al învăţăturii partidului. Acestei lacune, prezenţa Laurei nu-i răspunde pe deplin satisfă- 
cător. Laura este însă prin energia ei feminină, prin voluntarismul ei decis, o prezență 
superioară altor eroine ale Luciei Demetrius. Un grăunte de egoism, e drept minim, nu 
lipseşte din veleităţile, mai exact din revendicările ei familiare. Pentru prima oară, fără 
a fi forţată verosimilitatea, Laura apare ca o femeie care aduce în iubire pasiune si 
clarviziune, dorinţă de a-și vedea căminul emancipat de sub tutele meschine, dar și sete 
de a ieși din claustrare, nevoia obștii și a cheltuirii personale, nu numai în planul con- 
jugal, cît și în cel de interes social și toate acestea fără rigiditate, nici discursivă, ca! la 
Marta (Oameni de azi) și nici superficială în legitimarea sentimentului (contaminată deci 
de tezismul schematizant) cum se întîmplă cu Natalia (Uad Nou). 


Piesele Luciei Demetrius răspund unor întrebări ale momentului istoric. Au o tema- 
tică strîns legată de actualitate și pun de cele mai multe ori în lumină conflicte tipice pentru 
zilele noastre. Personajele pieselor sînt de obicei oameni simpli care, înainte de a fi devenit 
figuri dramatice, s-au manifestat ca eroi în viaţă, capabili și înzestrați pentru acte impre- 
sionante, unice. Preocuparea principală a literaturii Luciei Demetrius este omul, procesul său 
de formare ca făuritor de istorie. În această direcţie este vădit efortul de a realiza indivi- 
dualități memorabile, capabile să rostească adevărul despre timpul nostru și să afirme idealu- 
rile pentru care milităm. Totuși, în lumina factorilor specifici despre care vorbeam la înce- 
putul acestor rînduri, sîntem datori să nu trecem cu vederea lipsa de consistenţă a unor 
personaje precum secretarul de partid Grigore, învăţătoarea Marta din Oameni de azi, 
Trandafir din aceeași piesă, Valeriu din Vad nou, parţial și Dragoș Manea-Voinești din 
Arborele genealogic. Paloarea lor surprinde cu atît mai mult, cu cît Lucia Demetrius, prin 
contrast, a realizat apariţii izbitoare de mare relief, însă, mai frecvent, pe latura nega- 
tivă, degradantă a umanităţii. (Un. exemplu concludent și citabil ca o laudă, dacă facem 
abstracţie de contextul în care îl integrăm aici, este Suzana Manea-Voinești.) Carenţa de 
care aminteam, ni se pare o consecinţă a schematizării caracterelor ivită fie din reducerea 
simplistă a umanităţii personajelor la convenţii formale, sau limitînd caracterizarea amă- 
nunțită şi individualizantă la ticuri verbale exterioare, fie din tendința prestabilită de 
a conferi eroilor aptitudini sau obtuzităţi străine de esența specifică a comportamentului 
lor. Experienţa crescîndă a scriitoarei, conștiința responsabilităţii asumate ne dau încredere 
în rezolvarea cu succes a scăderilor pe care le-am semnalat, precum și a prejudiciilor felurite 
pe care le generau. Cu condiţia ca scriitoarea să revină la lumea eroilor din primele sale 
piese, la conflictele acute ale vieţii lor, în dauna investigaţiilor poate pitorești însă incon- 
testabil periferice ale lucrărilor ei, ce se refugiază în trecut, evocînd o lume crepusculară. Şi 
cum scriitoarea însăși şi-a intitulat o piesă Oameni de azi, vom fi bucuroşi să-i considerăm 
creaţiile viitoare, concepute sub semnul realismului socialist, ca un elogiu adus contem- 
poraneităţii. 

VERA CĂLIN 


Anxietate şi neant á 


Pe marginea unor piese ale Apusului 


Pe scenă, un copac, o salcie desfrunzită. Doi declasați, doi vagabonzi mizeri — 
Estragon şi Vladimir — pe care-i unește o lungă tovarășie, aşteaptă. Îl aşteaptă pe Godot. 
Pe Estragon îl strîng ghetele și descălțarea îi produce o reală satisfacție. Răul lui Vladimir 
e mai greu remediabil, el suferind de o maladie a bășicii urinare. Cei doi nu întreprind 
nimic, aflăm că de multă vreme nu mai întreprind nimic. Vorbesc, spun glume de un umor 
«dureros, se gîndesc chiar să se spînzure, se ceartă, mănîncă morcovi și aşteaptă. Îl așteaptă 
„cu înfrigurare, cu deznădejde pe Godot. E ultima lor şansă. Apare Pozzo, un personaj ciudat, 
„care îl trage de o frînghie pe cretinul Lucky. Lucky execută tot ceea ce i se comunică 
printr-o mişcare a frînghiei ; în general e mut, dar cînd i se poruncește să gîndească, vor- 
-beşte fantastic şi incoherent. Pozzo şi Lucky pleacă. Rämîn pe scenă vechii prieteni : Estragon 
„şi Vladimir. Îl așteaptă pe Godot. Timpul trece greu. Apare un băiat care-i vestește că Godot 
nu mai vine astăzi ; poate miine. Vestea e dureroasă, după încordarea aşteptării. Zguduit, 
-Estragon e gata să plece, să se despartă de vechiul lui prieten. 

Actul II. Același decor. Salcia a înmugurit: e a doua zi. Estragon s-a întors. În 
locul ghetelor care-l strîngeau, găseşte o pereche potrivită. Din nou așteptare. „Estragon : 
„Nimic nu se întîmplă, nimeni nu vine, nimeni nu pleacă, e îngrozitor“. Vladimir cîntă, 
se joacă cu pălăria uitată de Lucky. E neantul, neantul temporal. Noţiunea timpului s-a 
pulverizat. De cînd așteaptă cei doi? S-ar părea că de o eternitate. „Uladimir: Ei, 
ce-am făcut aseară? Estragon: Ce-am făcut? Vladimir: Încearcă să-ţi aminteşti. 
„Estragon : Am făcut... parcă am bătut cîmpii. Vladimir (încercînd să-şi adune minţile) : 
Despre ce? Estragon: Ei, asta-i... Despre una, despre alta, despre nimic special. (Cu 
certitudine): Da, acum mi-amintesc, aseară am bătut cîmpii despre nimic special. Asta 
facem de o jumătate de veac“. 

Vladimir îl ajută pe Estragon să se încalţe cu ghetele găsite. Această acţiune, care 
«marchează timpul, le dă satisfacţie. „Estragon: Vezi, Didi, mereu găsim ceva care să 
ne dea impresia că existăm“. Apoi încep să se înjure, dar sentimentul vieţii se destramă 
-din nou. Revine Pozzo, orb, cu Lucky, cretinul. Pozzo cade și ţipă după ajutor. Vladimir 
speculează asupra necesităţii oferirii ajutorului. „Uladimir : Să nu risipim timpul. (Pauză. 
Cu vehemenţă). Să facem ceva, cît avem prilejul! Nu se întîmplă în fiecare zi să fie 
nevoie de noi... E drept că atunci cînd stăm cu braţele încrucișate și cîntăr:m ce e pro şi ce 
e contra, nu ne facem totuși seminţia de rîs. Tigrul sare în ajutorul semenilor săi, fără să 
stea pe gînduri, sau de nu, se ascunde în adîncul tufişului. Dar nu asta e problema. Ce 

facem noi aici, asta e problema. Și fericirea noastră este tocmai că, din întîmplare, cunoaștem 
răspunsul. Da, în această uriașă confuzie, un singur lucru e limpede. Îl așteptăm pe Godot să 
vină. Estragon: A! Pozzo: Ajutor! Uladimir : Sau poate așteptăm să se facă noapte. Am 
venit la întîlnire, și atîta ajunge. Nu sîntem sfinţi, dar am venit la întîlnire. Cîţi oameni 
se pot lăuda cu atît? Estragon: Bilioane. Uladimir: Aşa crezi? Estragon: Nu ştiu. 
Vladimir : Poate că ai dreptate. Pozzo: Ajutor!“ Şi dialogul continuă tot așa, poate 
continua pînă la infinit. Băiatul se întoarce, anunțînd că Godot nu poate veni nici astăzi. 
Cei doi se gîndesc la sinucidere. S-ar putea spînzura de o ramură a salciei. Dar n-au cu 
ce. Cordonul lui Estragon e prea scurt pentru amîndoi. „Estragon: Tu ai putea să mă 
tragi de picioare. Vladimir : Dar de picioarele mele cine să tragă? Estragon: Adevărat“. 
Apoi hotărăsc că poate e mai bine să-l aștepte și mîine pe Godot. 

Aceasta este piesa În așteptarea lui Godot de irlandezul Samuel Beckett, piesă repre- 
zentată la Paris în 1953 şi în Statele Unite în 1956. Spectatorii și critica au manifestat 
nedumeriri. Cine este mult așteptatul Godot? E limpede că e vorba aci de un smbol. 
Unii au spus: Godot e moartea; alții — viața; alţii — dumnezeu; alţii — nimic. 

„ Descifrarea simbolului ne spune totuși că, oricine ar fi, Godot reprezintă ultima speranţă 
— şi aceea înșşelată — a unor oameni sfirşiţi, destrămaţi, de fapt inexistenţi ca fiinţe vii. 
Întrebat cine este Godot, autorul a răspuns că dacă ar fi știut, ar fi dat răspunsul în piesă. 
Regizorul, care a pus în scenă piesa la Miami, unde ea a căzut, s-a exprimat: „Ce e 
Godot? Godot înseamnă siguranță. Noaptea înseamnă moarte. Piesa arată nulitatea vieții 
şi nu înseamnă nimic. Recunoașterea lipsei de înţeles a vieţii are un înţeles“. 

După ce ne descoperim, împinși de unele părţi ale dialogului, spre marginea abisului 
nimicniciei, fiindcă autorul are talent și dialogul e răscolitor, păstrăm încă destulă lucidi- 
late pentru a ne da înapoi, a constata ecourile kafkiene, camusiene și sartriene din piesă 
și a înţelege că această dramă oglindește o lume de confuzii, de incertitudini biîjbiitoare, 
de anxietăţi şi angoase. Un profesor de teatrologie din Noua Anglie — Marton Balch — 
a scris, în legătură cu piesa lui Beckett și altele de aceeași tonalitate, într-o dare de seamă 
privind tendinţele teatrului actual: „Chiar dacă ne simţim mişcaţi, rămînem mai degrabă 
medumeriți decît luminaţi de ceea ce vedem, căci din acest tablou se omite atîta adevăr. 
(Apoi, confruntind experienţa celor doi declasaţi cu cea a omului normal, viu.) Simţim 
totuși că această experienţă nu este dintre acelea care stimulează viaţa, ci mai degrabă 
dintre cele care înjosesc, neagă, strivesc viața.“ 

Cunoaștem din literatura trecutului tonalități ale negării, strigăte ale durerii, boli ale 
veacului, celebrul Weltschmerz al romanticilor melancolici. Ne aflăm însă acum în faţa 
meantului total, în faţa negării a tot ce e viaţă, în faţa desperării nu revoltate, ci abulice, 
a desperării existenţiale. 

Comentind într-o scrisoare adresată unei reviste studenţeşti de artă dramatică 
deznădăjduita așteptare a lui Godot, dramaturgul irlandez Sean O’ Casey scrie: „Nu 
aştept ca Godot să-mi dea viaţă. Chiar la această vîrstă înaintată, lupt singur pentru 
viaţă. Ce nevoie aveţi de Godot? Și omul cel mai neînsemnat are mai multă viaţă decît 
poate să dea Godot. Nu încape îndoială că Beckett este un scriitor inteligent şi că piesa 
pe care a scris-o, deși foarte interesantă, este o piesă pesimistă. Filozofia lui îmi este 
străină, deoarece nu conţine nici o scînteie de speranţă, și nici chiar dorinţa de a spera, 
deoarece nu-i decît o frenezie a desperării și o voce care urlă... nu în pustiu, ci într-o 
grădină de zarzavat”. 

Pe acelaşi fundal se desfăşoară drama Sfirșitul partidei, tot de Beckett. Pe un țărm 
pustiu, Haam, un paralitic orb, îşi lasă părinţii să trăiască şi să moară în două lăzi de 
gunoi. El e slujit de Clov, om de pripas care ar vrea să plece, dar e reţinut ca de forța 
unei fascinaţii, de decrepitudinea paraliticului. Dialogul aminteşte pe alocuri neantul 
din În așteptarea lui Godot. „Clov: De ce comedia asta în fiecare zi? Haam: Rutina, 
parcă poţi să ştii? (Pauză.) Noaptea asta m-am uitat în pieptul meu. Am văzut o bubă 

mare. Clov: Ţi-oi fi văzut inima. Haam: Nu. Era ceva viu. (Pauză, cu spaimă) Clov... 
Clov: Da? Haam: Ce se întîmplă? Clov: Ceva care-și urmează cursul. (Pauză.) 
Haam : Clov! Clow (plictisit): Ce-i? Haam: Nu însemnăm... oare... noi ceva? Clov: 
Să însemnăm ? Noi! (ride scurt.) E bună!“ 

În pantomima Act fără cuvinte, de acelaşi autor, producţie scenică mimată cu 
gesturi puţine și rare de un singur personaj, e vorba despre un om azvirlit dintr-un tren, 
un om căruia îi este sete. O sticlă coboară din cer, dar omul n-o poate ajunge. De despe- 
rare încearcă să se spînzure de un copac. Dar creanga se rupe. Apoi, lucrurile se schimbă ; 
sticla îi este la îndemînă. Prea tîrziu. Omul nu mai crede, nu mai poate întreprinde 
nimic. Sentimentul tragicei neputinţe umane domină producţiile lui Beckett. Motivul aștep- 
tării înfrigurate și zadarnice simbolizează sugestiv o stare de marasm psihologic şi deza- 
gregare morală. 

Piesa americanului Tennessee Williams, onorată cu premiul Pullitzer în 1954, Pisica 
pe acoperișul încins, comunică o morbiditate de altă natură. E vorba aci de lupta pentru 
o moștenire copioasă în familia unui plantator bogat din delta fluviului Misissippi. Pro- 
blematica piesei este însă estompată de atmosfera de încordare nervoasă şi angoasată,. 
creată de alcoolismul lui Brick, exasperarea erotică a Margaretei, soţia lui, şi de cancerul 
bătrînului Big Daddy. 

Brick, sportiv accidentat, care evoluează pe scenă cu piciorul în ghips, şi în cîrji, 
e un alcoolic căzut în abulie. Pricina alcoolismului său e șocul resimţit la moartea unu: 
prieten, de care Brick se simţea legat pe viaţă. Calomnia celor din jur, care au catego- 
risit această legătură drept ruşinoasă, a contribuit la decăderea tînărului. Margareta, pe 
atunci iubita lui Brick suspectînd și ea legătura, îl seduce din calcul pe prietenul lui Brick, 
pentru a se convinge de adevăr. Prietenul acceptă pentru a dovedi absurditatea învinuirii. 
Apoi. moare. Exasperarea, deznădejdea îl împing pe Brick spre alcoolism. Minciuna e 
de vină, strigă el. 

Sărbătorirea aniversării bătrînului devine seara marilor adevăruri. Brick, fiul iubit, 
mărturiseşte tatălui motivul care l-a împins spre beţie. Mărturisirea nu se face de bună 
voie. Brick, care a consumat o cantitate considerabilă de spirtoase, dorește să fie lăsat 
în pace; el așteaptă declicul alcoolic din capul lui, după care urmează liniștea, 
euforia. Dar, Big Daddy îi ascunde cîrjele și, imobilizat, Brick mărturiseşte. La rîndul 
său se confesează și tatăl. Are 65 de ani; e căsătorit cu o femeie care l-a dezgustat din 
prima clipă a convieţuirii. E hotărît să-și satisfacă, acum în pragul bătrineţii, concu- 
piscenţa. Brick îl informează pe tatăl său de diagnosticul pronunţat de medici asupra bolii 
acestuia : cancer. lată atmosfera în care se desfășoară conflictul. Margareta, care nu 
deznădăjduiește, fiindcă ea e pisica şi îşi permite să aștepte pe acoperișul înfierbîntat, 
pină în ultima clipă, știind că oricînd se poate arunca şi va cădea în picioare, urmăreşte 
moştenirea lui Big Daddy. Dar fratele lui Brick, cu droaia lui de copii, va avea întiie- 
tatea, căci menajul Brick-Margareta e steril. Scîrbit și alcoolizat, Brick refuză să-și înde- 
plinească datoriile de soţ. Dar în Margareta e viaţă, cum spune bătrinul. Ea aşteaptă cu 
răbdare pe acoperișul încins și va ști să smulgă cu forţa o clipă de dragoste soțului ei. 
O face printr-un șantaj. pe care numai voinţa şi vitalitatea ei tenace îl justifică. Ascunde 
băuturile și cîrjile lui Brick, devenit astfel dependent. Piesa sfirșeşte dezastruos, cu răc- 
netul de durere al tatălui, pentru care au început suferinţele sfîrşitului, dar şi cu victoria 
erotică a Margaretei. 

Există oameni în această dramă. E Margareta, pisica, feminină și vitală, punîndu-şi 
însă forţa irezistibilă în slujba unei cauze prozaice: cucerirea unei mari moșteniri. E 
Brick, tînărul lovit în dragostea de adevăr, căutătorul de absolut în prietenie și dragoste. 
Dar el e o epavă, existența lui prezentă e doar o pasivă așteptare pe care n-o poate 
recompensa decît declicul alcoolic, euforia inconştienţei. În atmosfera de nevroză a piesei, 

conflictul real devine un pretext. Pe scenă se dezlănţuie obsesii: obsesia erotică la 
Margareta și Big Daddy, dorinţa neantului la Brick. 

Același profesor, Bartson Balch, se întreabă în legătură cu sentimentul de nesatis- 
facţie pe care-l lasă, în ciuda tensiunii dramatice și a dialogului viu, piesa lui Tennessee 
"Williams : „Oare pentru că Williams răsucește un fir (de viaţă) pînă ce obţine o încurcă- 
tură de pasiuni pervertite și pentru că ne lasă, după această explozie, cu simţirea zdrun- 
cinată şi chiar puţin pîngărită?* Emoţiile acestei piese „tari“ nu se adresează elementului 
prin excelenţă uman şi spiritual din om; asemenea durerilor care sfirtecă stomacul lui 
Big Daddy, ele sînt de ordin visceral. 

În piesa lui Samuel Beckett: În: aşteptarea lui Godot, nu se întîmplă nimic. Puţină- 
tatea acţiunii e menită să comunice destrămarea totală, pulverizarea tuturor intereselor 
vieţii. În piesa Reguem pentru o călugăriță, adaptare teatrală de Camus după un roman 
„de Faulkner, ideea — de altfel generoasă a piesei — e diluată, se pierde în pletora situa- 
iilor dramatice şi baroce, colorate toate de aceeaşi, amintită, anxietate obsesivă. 

Un proces. O negresă, Nancy, acuzată de ucidere prin strangulare a unui copil, 
<opilul soţilor Stevens, în casa cărora lucra ca servitoare, e condamnată la moarte. 
Negresa nu se apără. Acesta e de fapt unul dintre actele finale ale unei drame încîlcite, 
începute de mult. Temple, actualmente soţia lui Gowan Stevens, fusese răpită, cu ani 
în urmă, de Gowan, în timpul unei excursii şcolare. Gowan se îmbătase pentru a cîştiga 
curaj şi întrepiditate, apoi beat distrusese automobilul cu care executase răpirea şi o 
lăsase pe Temple în mîinile unui criminal. Acesta, avînd nevoie de un martor favorabil 
în viitorul proces, o răpește pe Temple și-o sechestrează într-un bordel. Criminalul acesta, 
personaj demoniac, tenebros și viciat, fiind incapabil de a-și procura satisfacţii erotice, 
are perversiunea de a le urmări pe ale altora. Îşi satisface această bolnavă curiozitate, 
devenind spectatorul legăturii dintre Temple şi Red, un șofer pe care-l are la mină, nu 
se ştie din ce motive. Temple, tînara fată răpită, este însă o vicioasă înnăscută. Ea se 
complace în atmosfera bordelului și sfîrșește prin a se îndrăgosti de Red, șoferul, pe 
care-l acceptase, la început terorizată fiind de diabolicul ei răpitor. Începe o corespon- 
denţă între cei doi îndrăgostiţi, care doresc un ceas de iubire, liberi de supravegherea 
tiranului. Red e omorît, probabil de stăpînul suspicios. Temple ajunge soţia lui Gowan 
Stevens, care se simte răspunzător de decăderea ei. și renunţă la alcoolul ce i-a adus 
nenorocirea. În cei opt ani de convieţuire, Gowan trăieşte crispat, cu convingerea că cei 
doi copii nu-i aparţin. e 

Piesa începe în clipa cînd negresa Nancy — fostă prostituată, astăzi îngrijitoarea 
copiilor lui Temple — e condamnată. O apără avocatul Stevens, unchiul lui Gowan. Dar 
Nancy se încăpățînează să nu declare nimic din ce i-ar fi putut ușura situația. Piesa 
rămîne deocamdată învăluită în mister, iar motivul tăcerii lui Nancy inexplicabil, pînă 
cînd, silită de Stevens, Temple mărturisește, într-o noapte, guvernatorului, povestea tre- 
cutului ei, în speranţa salvării lui Nancy. Cum s-a ajuns la crimă? Fratele şoferului 
Red, Peter — un gangster —, găsește scrisorile scrise de Temple fostului ei amant și 
începe șantajul. Temple e gata să fugă cu Peter, dar nu de frica șantajului, ci pentru 
a reintra în mediul în care se complace, pentru a scăpa de povara onorabilităţii. Nancy 
comite crima pentru a opri fuga lui Temple, pentru a salva căsnicia Stevens şi a cruța 
măcar pe unul dintre copii de o viață de ruşine. Fiindcă, deși ieșită din bordel, Nancy 
are totuși mitul purității. În clipa cînd Temple e gata să plece cu gangsterul, ea îi spune. 
„Nu, nu ştii ceea ce știe pînă şi o femeie pîngărită ca mine. Nu ştii că copiilor nu trebuie 
să le fie nici frică, nici rușine. Numai de asta, numai de asta trebuie să-i apărăm. Pe 
toţi. Sau cel puţin pe toţi pe care putem. Măcar pe unul singur, dacă nu se poate mai 
mulţi. Dar pentru acela trebuie să facem tot ce ne stă în puteri. Şi dumneata vrei să-i 
asvirli pe amindoi, să-i laşi în murdăria pe care o cunoaştem amîndouă atît de bine”. 

Nancy e o făptură mesianică. Ea cunoaște o mistică a jertfei înfăptuite cu exaltare- 
Celălalt pur al piesei este Stevens avocatul. El urmărește prin mărturisirea ce i-o impune 
lui Temple, nu salvarea lui Nancy, asupra căruia s-a pronunțat verdictul, ci purificarea 
soţilor Stevens prin adevăr. De aceea și provoacă o melodramatică întîlnire, în noaptea 
ce precede execuţiei, între Nancy, care iartă predicînd, şi Temple, care se purifică prin 
căinţă. Urmează împăcarea soţilor. | 

Răpiri, viciu, prostituție, şantaj, mărturisiri în miez de noapte, gesturi mesianice, 
martiri și demoni, tot barocul melodramei ni se pare a fi prezent. Rămîne puţin în. 
piesa lui Camus din brutalitatea nudă a povestirii lui Faulkner. Melodramatice ni se par 
şi metamorfozele psihologice, de pildă purificarea subită a lui Temple, care se complăcea 
firesc în atmosfera cea mai infestată de viciu. Un plus faţă de recuzita melodramei ni se 
pare suflul obsesiei erotice, care bate peste această dramă supraîncărcată de situaţii. 
Sînt situaţii forţate și, în ciuda extremei tensiuni nervoase pe care le-o imprimă autorul, 
ele nu emoţionează. Poate pentru că omit ceea ce numim cu un termen devenit prea curent, 
adevărul vieţii, adevărul sufletului uman. 

Drame negre ca aceasta, drame ale neantului şi ale nevrozei, ca cele amintite mai 
înainte, unele necesitind descifrări şi stîrnind nedumeriri, altele lăsînd o impresie obosi- 
toare de „déjà vu“, toate ni se par a suscita în mod legitim întrebarea pe care o pune 
în raportul său,profesorul de teatrologie din Noua Anglie: „Piesele, sînt, fireşte, expe- 
rienţe emoţionale și acceptăm ca un semn al sănătăţii emoţionale faptul că asimilăm expe- 
riențe negative. Şi, totuși, sîntem îndemnați a ne întreba dacă n-am atins saturaţia cu 
atîta dramă negativă, patologică, dezintegrativă“. 

Sîntem obișnuiți să vorbim despre astfel de producţii literare „dezintegrative“ ca 
despre producţii decadente. Citind dramele amintite mai sus, realizăm cu o certitudine 
zguduitoare caracterul muribund al acestei literaturi. Înţelegem pregnant că deznădejdea 
totală, universală, existenţială, exprimată aci, spaima transformată în sentiment major al 
vieţii sînt incompatibile cu viaţa, cu respiraţia. Ele fac să d:spară condiţia de om, trans- 
formă individul uman fie într-un animal hăituit, fie într-un nevrotic paralizat de forța 
obsesiilor, fie într-o non-fiinţă, ținînd de domeniul anorganicului. Omul creator, autor 
al unei activităţi demiurgice, pe care încă din vechime îl simbolizează mitul prometeic, se 
pierde, se dizolvă în neant, în pasivitatea cosmică. 

Generalizarea filozofiei difuzate prin astfel de sfere artistice ar duce fatal nu numai 
la negarea oricărui elan constructiv, dar la dispariţia umanităţii şi, psihologic vorbind, la 
autodesfiinţarea omului prin abulie, greață existenţială, disperare și spaimă. Umpleţi 
ospiciile, opriţi orice activitate, acesta e îndemnul adresat de opere ca acestea societăţii, 
seminţiei umane. Prin tematica lor, prin obiectivele pe care le comunică, piesele amintite 
se autocaracterizează. Autorii lor nici nu aspiră să promoveze ceea ce este st'mă, constructiv, 
înalt în om. Mesajul lor mortuar nu se strecoară prin contrabandă, ci e proclamat cu 
ostentaţie căci el reprezintă chintesenţe, potenţarea la extrem a concepţiei de viaţă dintr-o 
lume crepusculară. 

ÎN CĂUTAREA PROFILULUI 


AL. POPOVICI 


Note despre Teatrul Naţional din Cluj 


Sînt unii care, venind la teatru, vor numai decît să recunoască. Valoarea unei rea- 
lizări o dă, pentru ei, gradul de asemănare cu cutare model consacrat, iar emoția artis- 
tică le e direct proporţională cu satisfacția de a putea clasa noile impresii în dosul unor 
prototipuri venerate. © operă care le-ar contraria cele dinainte ştiute, care i-ar obliga 
să descopere şi să nu recunoască, este pentru ei din capul locului condamnată. 

Sînt alţii, însă, cărora interesul li se poartă mai curînd spre o realizare poate chiar 
imperfectă dar mărturisind căutări, nemulțumire cu soluţiile oferite de-a gata şi fră- 
mîntare pentru cunoaștere. 

Trebuie să „recunosc“ că fac parte din această ultimă categorie, și că mă pasio- 
nează mai mult angajarea realizatorului în operă, decît finisarea operei înseși. Ceea ce 
preţuiesc la un regizor, un scenograf, un actor este cu precădere luarea de poziţie — 
lucidă și activă — față de sarcina sa, este vibrarea artistică impulsionată de o gîndire 
originală, o concepţie, un mesaj. 

Şi, în treacăt, trebuie „recunoscut“ că, poate cu rare excepţii (Baia lui H. Popescu 
şi J. Perahim și Orologiul Kremlinului în interpretarea studenţilor Institutului de Teatru), 
spectacolele bucureştene din această stagiune nu prea ne-au oferit asemenea prilejuri. 

În lumina acestor reflexii, am așteptat contactul cu viaţa artistică clujeană pentru 
a-mi oferi surpriza unor pulsaţii mai efervescente. Dar nu vreau să anticipez... 


> 


Privit în ansamblu, afișul Naţionalului clujean cuprinde un repertoriu variat, în 
care problemele actualităţii deţin un loc de seamă (Zizriștii, Arborele genealogic, Conştiinţa 
furată, apoi — mereu actuală — Baia). Se observă că, începînd cu această stagiune, tea- 
trul caută să-și configureze un profil de „Naţional“, recurgînd nu la opere de mîna a 
doua, ci la marile nume ale literaturii: Euripide, Shakespeare, Schiller, Delavrancea, 
Maiakovski... 

Evident că numai o înşirare de piese, fie ele de nivelul şi prestigiul unui „Naţio- 
nal“, nu este încă totul. Validarea unui repertoriu o dă eficienţa lui, audiența pe care 
şi-o cîştigă — în punctele sale esenţiale — în rîndurile publicului. Aici este de observat 
că în programarea săptămînală lucrările originale de actualitate ocupă un loc prea res- 
trîns faţă de puterea lor de semnificaţie. Astfel, Ziariştii, piesă pe care publicul bucu- 
reştean, de pildă, a primit-o cu multă căldură, realizindu-i o lungă serie de reprezentații, 
s-a „bucurat“ de un tratament cam vitreg pe scena clujeană, unde i s-a rezervat un număr 
infim de spectacole, la prea mari intervale de timp. Şi întrucît Ziariştii este una din 


31 


www.cimec.ro 


piesele noastre cele mai „angajate — de convnigeri, poziţii şi însufleţire comunistă 
(autorul stăpînind darul de a ne molipsi aprcape spontan cu hotăritele sale atitudini) — 
regretul de a nu fi putut-o vedea şi discuta în versiunea clujeană e cu atît mai mare. 

Firește că audiența e în funcţie de valorificarea în spectacol a textului, prin regie, 
interpretare, scenografie. Este aproape o opinie unanimă! că ultimele spectacole clujene 
(începînd -cu Hecuba şi continuînd cu Viforul) au marcat o ridicare a nivelului artistic 
al teatrului, care în trecutul nu prea îndepărtat se arătase destul de cenușiu. Nu e un 
simplu hazard că aceasta coincide cu prezenţe regizorale de anvergură în mijlocul colec- 
tivului. În definitiv, aceleaşi forțe actoricești au concurat atît la realizarea unui spec- 
tacol discutabil ca Maria Stuart, cît şi la cele mai sus pomenite. Privită atent, diferența 
de la unul la celelalte nu e de ordinul factorilor accidentali (atît de frecvenți în teatru). 
ci dovedeşte un alt nivel de probleme şi preocupări. 

r 3$ 


În această ordine de idei, nu cred a fi lipsită de interes discutarea problemei regiei 
şi a funcțiilor sale esențiale, aşa cum sînt puse ele în lumină de versiunea clujeană a 
Uiforului lui Delavrancea. Aceasta, pentru că spectacolul Naţionalului din Cluj repune cu 
acuitate în discuție, în cadrul realismului socialist, chestiunea relației text-regie, a liber- 
tăţilor şi limitelor acțiunii regizorului. Prin producția lor, realizatorii clujeni au angajat 
deliberat o anumită poziție, într-o viitoare” dezbatere. Dar mai întîi să vedem datele 
concrete ale discuţiei. 

Unii, de pildă, au privit piesa lui Delavrancea ca pe o dramă psihologică, (deşi 
mai exact psihologistă), plantată într-un cadru istoric. În această lumină, evenimentele 
sîngeroase ale dramei erau considerate ca decurgînd din determinanți strict particulari. Şi 
anume, individualitatea domnului Ştefan cel Tînăr, zis și Ștefăniță, marcată prin tare 
patologice. Un chinuitor complex de inferioritate îi exacerba invidia pînă la paroxism și 
se cerea descărcat prin frenetice acte sîngeroase. Cu alte cuvinte, conflictul. între boie- 
rime şi domnie §i-ar fi avut originea în conduita individuală tarată a voievodului, care 
acționa sub imperiul impulsurilor iraționale, al descărcărilor nervoase. Pe această linie 
se ajungea în mod necesar la configurarea eroului central ca un tip morbid şi a piesei 
însăși ca o dramă a nebuniei. Este adevărat că şi autorul îndeamnă spre aceasta, prin 
indicațiile dintre paranteze adresate interpretului principal: „se strîmbă“, „se scutură“, 
„rîde și se strîmbă“, „se strîmbă epileptic“ (foarte frecventă), „se strîmbă epileptic și face 
spumă la gură“ etc. Este aici un tribut plătit modei naturaliste a epocii. Să nu uităm că 
Delavrancea dădea aceste indicații în vremea cînd un interpret de circulație al Morții 
civile își introducea bucățele de săpun în gură, ca să poată la momentul oportun să pro- 
ducă clăbuci. 

Puteau oare realizatorii de azi ai Viforului să reediteze în 1958 procedeele teatrului 
verist? După cum iarăși, îi putea satisface — azi, în epoca largii cuprinderi social-isto- 
rice a fenomenelor vieții — mărunta psihologizare a „cazului“ patologic ? 

Se cerea, deci, ca evenimentele istorice descrise de Delavrancea să fie cuprinse în 
înțelegerea noastră contemporană, unde istoria apare ca un proces necesar și nu ca o 
aglomerare fortuită de accidente individuale. Realizatorii clujeni au pornit la drum cu 
această sarcină şi, eliminînd elementul de morbid şi irațional din conflict, au făcut din 
Uiforul o dramă politică. Conflictul spectacolului a fost statornicit, în potrivire cu ade- 
vărul istoric, în cadrul luptelor violente dintre boierime (reprezentînd tendința de men- 
tinere a rînduielii medievale, cu puterea în stat fărîmițată, de tip feudal) şi domn (repre- 
¿entantul statului modern, unitar, cu puterea centralizată). „Raționalizat“ astfel, conflictul 
devine o bătălie politică — tipică epocii de consolidare a statului unitar prin monarhia 
absolută —, bătălie pe care Ștefăniță caută s-o rezolve cu mijloacele vremii, „tăind“ boierii, 


1 Vezi „Tribuna“ din 5.1V.1958: Elogiul regiei de Al. Căprariu, 

aşa cum tăiase și bunicul său, Ştefan cel Mare, şi cum va tăia şi presupusul său fiu, Ion 
Vodă cel Cumplit. 

Materialul dramatic cuprins în lucrarea lui Delavrancea (în afara simpatiilor sau 
antipatiilor autorului) permite, sau dimpotrivă exclude, această „raţionalizare“ ? Colec- 
tivul clujean și regizoarea Marietta Sadova au ales un răspuns afirmativ şi spectacolul 
lor e o demonstraţie a justificării istorice a lui Ştefăniţă Vodă. Desigur că pe mulţi soluţia 
aleasă îi va contraria (cum i-a şi contrariat); 
personal, fără a dispune de toate datele 
care ar oferi soluţia, socotesc că, liberi de ori 
ce preconcepţie — merită să cîntărim temeiu- 
rile. Aș propune chiar o confruntare a dife- 
ritelor rezolvări — cea clujeană, timişoreană 
ş. a. — confruntare la’ care aportul istorio- 
grafilor noştri mai noi ar fi cît se poate de 
binevenit. 

Dar semnificația experienţei clujene de- 
păşeşte desigur cadrul de strictă specialitate 
hotărît de piesa pomenită. E vorba, cum 
spuneam, despre  responsabilitatea regiei 
contemporane față de mesajul unui specta- 
col de azi pe un text de ieri; se pune ches- 
tiunea dacă regia are sau nu dreptul de a 
refuza, în plină luciditate, să plătească tri- 
buturi trecutului. Sau, mai direct, dacă în- 
tr-un spectacol de azi, pun pe primul plan 
limitele estetice. şi ideologice ale unei opere 
de ieri, ori dimpotrivă, îi luminez acele fa- 


C. Anatol în Ştefăniţă (,,Vitorul“) 


tete. — poate ieri mai umbroase — care o 
apropie însă de înţelegerea de azi. 
În orice caz — indiferent de concluzia care se va desprinde — experienţa clujeană? 


are pentru momentul nostru artistic o certă consecinţă pozitivă: ea obligă regia noastră 
să nu revină la funcţia minoră, de imitatoare servilă, negînditoare, a unui text dat, ea 
obligă la o poziție angajantă în spectacol. Şi în același timp, descoperă, aproape tulburător, 
ştiinţa interpretării, a utilizării convergente a mijloacelor artistice. 


= 
a 


Corpul actoricesc al Naţionalului din Cluj cuprinde, fireşte, figurile cele mai proe- 
minente ale scenei transilvane: Ştefan Braborescu, Maria Cupcea, soţii Magda şi Ion 
Tilvan, Sandu Rădulescu, Al. Marius şi alţii, care” susțin pe umerii lor încercaţi greu- 
tatea repertoriului. Din păcate, în cele cîteva zile petrecute la Cluj, nu i-am putut vedea 
evoluînd pe toţi, în realizările lor esenţiale din această stagiune. Vreau să relev însă 
consecvent cu mărturisirile din capul acestor note, cîteva interpretări actoricești, care prin 
noutatea problemelor ridicate stîrnesc un interes de ordin mai general. 

E vorba de anume căutări care să contureze un stil propriu de interpretare actori: 
cească, axat realismului socialist, unde — între alte trăsături — gîndirea actorului domină 
şi dirijează mijloacele emoţionale și intuitive, potrivit unei „concepţii“. E vorba deci 
de angajarea lucidă a unei poziții de către actor, faţă de personajul interpretat, e vorba 
de susţinerea conştientă a unei cauze. 


2 ca şi experiența cu Despot Vodă, a lui Dan Nasta la laşi. 

Configurindu-l pe Ștefăniță, actorul clujean Constantin Anatol a dovedit o ştiinţă 
rară de a pune astfel textul în valoare scenică, încît concepţia sa? despre personaj să 
transpară cu o nebănuită claritate, nici o clipă arbitrară, ci dimpotrivă perfect concretă, 
organică, cu o puternică osatură interioară. El a știut să dea culoare nouă, lumină, vibraţie 
şi amploare tuturor elementelor care valorificau pe plan uman eroul lui Delavrancea ş? 
să echilibreze, să treacă cu discreţie, să estompeze firesc elementele desuete ale rolului. 
Ștefăniță al său e un temperamental, dar un om perfect logic, un voluntar, luptind în 
condiţii foarte grele, care pot descumpăni, care-l pot chiar disloca interior, fără însă să 
ajungă vreo clipă la morbid. Moartea lui Cătălin, dictată de raţiuni politice, nu-l deze- 
chilibrează (cu „strimbături epileptice“ și „spume la gură“), dar ca om îl îndurerează. 
Anatol are marele talent al accentelor. Acutele sale au scopul de a scoate în evidenţă o 
idee. A-i da pregnanţă şi a-i lăsa rezonanţe. „Sînt domn... și nu mai sînt om...“, e un 
strigăt aparent victorios al lui Ștefăniță, căptușit însă la Anatol de o intensă sfişiere 
lăuntrică, care luminează tot conţinutul omenesc al eroului, suferind că trebuie să-și 
îndeplinească menirea cu mijloace neumane. Ștefăniţă-Anatol e un „fiu al faptei“, un 
erou renascentist, care acordă gindul cu acţiunea. „Fac ce cred şi CRED ce fac“, subli- 
niază interpretul obîrşia raţională a actelor eroului său. Dar el este şi liric — şi notele 
poetice devin culminante în final, înaintea morţii, cînd într-o scenă inspirată, inter- 
pretată magistral, Ștefăniță îşi dezvăluie fondul liric al personalităţii sale, de vizionar, 
mutilat de vitregia condiţiilor în care i-a fost dat să trăiască. 

Un alt exemplu de gîndire actoricească activă îl dă Călin P. Florian în Angello din 
Măsură pentru măsură. Dar mai întîi, datele problemei. Prin evoluţia lui Angello, autorul 
a vrut să umilească virtutea agresivă a puritanilor, rece și sigură de ea însăși, care 
proclamă, trufașă, ignorarea naturii omeneşti. Pentru a-l umili, Shakespeare il lasă pe 
tiran pradă acelorași tentaţii, pe care el le condamnase, dar care acum în condiţiile chiar 


3 şi a regizoarei, fireşte 


Ligia Moga în Doamna Tana și Maria Cupcea în Oana (,Viforul“) 

de el create, duc la duplicitate, la torturi morale, la ipocrizie și chiar la asasinat. Obligat 
să sacrifice totul reputației sale de „om infailibil“ în ochii opiniei publice, puritanul nu 
poate concilia „natura“ şi „legea“ decît prin ipocrizie și crimă. Pentru că a vrut să fie 
mai mult decît un om, orgoliosul Angello cade mai jos decît omul. Cuvintele lui Pascal: 
„cine vrea să facă pe îngerul, face pe fiara“ îi ilustrează perfect drama. 

O soluţie de minimă rezistenţă ar fi fost creionarea unui personaj „negativ“, prin 
obișnuita lui covîrşire cu trăsături negre. Pe linia aceasta, rigiditatea morală a lui Angello 
ar fi devenit banală ipocrizie, iar tentaţiile care îl bîntuie — obișnuite porniri josnice și 
respingătoare. Şi totul ar fi fost clar, simplu și precis. Dar Călin Florian a refuzat 
această soluţie. El îl face pe Angello de bună-credință în înverșunarea lui rigoristă, şi 
îi acordă toate vibraţiile umane cînd e chinuit de ispită. Şi cu toate astea nici o clipă 
nu îl absolvim și comportarea lui nu rămîne mai puţin reprobabilă. Prin această repre- 
zentare însă spectatorul se alege cu un spor de cunoaștere, cu un, plus de înţelegere: el 
vede cum un om (nu un personaj de ficţiune: „negativul“, „monstrul“, „demonicul“), 
angrenat în structura obiectivă a unor condiţii neumane, își „pierde omenia“. Interpretul 
face astfel aparent procesul complex — și neaparent — al alienării, ducîndu-l pe spec- 
tator să înțeleagă mecanismul intîmplărilor văzute, să-și concentreze ura nu asupra unui 


individ izolat (un „monstru“), ci asupra sistemului care produce asemenea forme mons- 
truoase de umanitate £. 


% 


Exemplele 5 aduse nu constituie însă „legea“ interpretării la Teatrul Naţional din 
Cluj, ci doar, poate, niște premise ale unei dezvoltări ulterioare. Şi în aceeași ordine, 
cîteva observaţii în legătură cu tineretul artistic clujean. Acum cîteva stagiuni (prin 1953, 
dacă nu mă înşel), am avut cu toţii o adevărată revelaţie, prilejuită de un turneu cu 
Viaţă nouă, al unei excepţionale echipe de tineret. Talente incontestabile (Aurel Giuru- 
mia, Gh. Nuţescu, Ileana Ploscaru, Zighi Munte ș. a.) — însufleţite de un animator 
(C. Anatol) — demonstrînd coeziune, ` omogenitate, spirit de echipă, îndreptăţeau nădej- 
dile cele mai optimiste. Am fost foarte interesat să văd cum au evoluat tinerii prota- 
goniști. Ei bine, nu voi ascunde un oarecare sentiment de deziluzie pe care l-am încercat. 
Nu că în acești ani ei nu au muncit corespunzător, ci pentru că nu s-au dezvoltat pe 
măsura datelor promițătoare iniţial. Giurumia, de exemplu, care impresionase atunci cu 
resursele sale naturale atît de bogate, a rămas aproximativ la aceleași procedee, plus o 
oarecare suficiență şi un început de blazare. O mai accentuată blazare la Nuţescu. (O! 
cît aş dori să mă înșel în această privinţă !) Mă face să cred că nu a existat o preocupare 
concertată a teatrului de a-i chema spre rezolvarea unor sarcini mereu mai grele, care să 
le stîrnească continuu dorința de a se depăși. În definitiv, toate rolurile în care l-am 
văzut pe Giurumia (Viforul, Măsură pentru măsură, Nataşa noastră) sînt cam de același 
nivel — nivel pe care el îl atinsese încă de acum cîțiva ani. Dacă uneori ne resemnăm 
să vedem un actor la capătul unei evoluţii pietrificat în acelaşi „emploi“, și considerăm 
asta ca o necesitate (pentru teatru) dureroasă (pentru actor), cînd e vorba de un cert 
talent tînăr, adică în fond de un posibil viitor mare actor al teatrului, atunci lucrurile 
se schimbă și responsabilitatea noastră (director, regizor, critic) e alta. Mai ales cînd 


4 Exemplificarea de mai sus vrea să arate, aplicat la un caz concret, conţinutul „teatral“ 
al expresiilor de „cunoaştere“, „descoperire, folosite în rîndurile de faţă. 'E vorba deci ca 
prin spectacolul de teatru să-i oferim privitorului o îmbogăţire a „cunoaşterii“ lumii, să-i „„desco- 
perim“ acele mecanisme ale lucrurilor, capabile să-l ducă la concluzii practice, active, la 
schimbarea lumii. 

5 Lipsa de pe afişul săptăminal a Băii, a Ziariştilor şi a altor piese nu mi-a dat posi- 
bilitatea analizei, în lumina criteriilor de mai sus, şi a altor roluri şi în special a modului 
cum actorii clujeni realizează imaginea scenică a eroului contemporan. 

Din aceste motive obiective, cer îngăduință cititorului ca şi multor valoroşi 


actori ai Tea- 
trului Naţional din Cluj pentru caracterul incomplet al acestor note. 

Scană din „Măsură pentru măsură“ de Shakespeare 


golurile rămase neacoperite între marii noștri actori ar trebui să producă mai des insomnii 
printre directori, regizori şi critici. 
> 

O mai atentă cultivare a limbii aş îndrăzni să cer corpului actoricesc al Naţionalului 
clujean. Spectatorul nedeprins e neplăcut surprins de intonații și accente diverse, de 
abundența de regionalisme — felurite și nepotrivite ambianţei şi personajelor — în fine, 
o limbă neunitară în același spectacol, deși cu eroi din același mediu. Devoţiunea cu 
care-şi rostesc textul o Maria Cupcea sau un Ion Tilvan nu este urmată de toţi actorii. 
Regizorii clujeni și tinerii actori, în special, au datoria să nu uite că și teatrului îi revine 
o răspundere imediată în „creșterea limbii romîneşti“, pe care poetul ne-a lăsat-o testa- 
mentar, după cum, iarăși, și lor se adresa unul din ctitorii teatrului nostru cînd reco- 
manda: „Podoabă minţii voastre daţi, cu romîneşti cuvinte“. 


= 


Am impresia că scenografia clujeană se află într-un proces de clarificare: încă 
solicitat de procedeele naturaliste — cu obișnuita lor încărcare a scenei (vezi primele 
două tablouri din Viforul) — Mircea Matcaboji arată că se poate orienta şi spre o for- 
mulă de decor mai aerată, mai sugestivă și... mai simplă. Vezi al treilea tablou din 
Uiforul şi decorul de la Măsură pentru măsură. Aci am putut remarca existența unei ` 
gîndiri scenografice, realizată cu mijloace specifice, teatrale. 

La Viforul, de pildă, ideea trecutului glorios care-l solicită pe erou e realizată cu 
mijloace în definitiv simple, dar cu maximum de rezultate: nişte imense culise din 
material textil, pe care se află pictate în frescă imaginile voievozilor ; două sufite dintr-un 
material asemănător, dar cu tăieturi ogivale și dînd perspectivă. Numai cu atît se reur 
şeşte a se crea un interior de palat, cu o deosebită putere evocatoare, plasticizind ideea 
de „grandios-apăsător“. În acelaşi timp, o bună organizare a planurilor solului, printr-un 

eşafodaj de practicabile, oferă jocului actoricesc puncte de sprijin „dramatice“ şi creează 
„spaţiul psihologic“. 

Un alt exemplu. Măsură pentru măsură, o piesă cu un pronunţat carakter oma- 

nesc, are acţiunea împrăștiată în numeroase „locuri dramatice“, care trebuie să alterneze 
cu repeziciune. Sarcina scenografiei e aici să „concentreze desfășurarea spectacolului. Mircea 
Matcaboji a găsit un dispozitiv turnant, unic pentru întreaga piesă, și spectacolul decurge 
în ritmul său firesc, fără a plăti supărătorul obol schimbărilor lungi și anevoioase dintre 
tablouri. La rîndul ei, funcţia „evocatoare“ e bine susținută printr-un imens fundal, 
pictat în genul miniaturilor medievale, valorificat şi prin buna lui racordare la elementele 
construite ale decorului. : 
A Nu poate să nu sară în ochi distanţa între decorurile analizate mai sus și atîtea altele, 
opera acelorași realizatori. Să nu pomenim decit de montările vetuste, inexpresive, uneori 
chiar nepermis de cenușii, de la Copacii mor în picioare, Conştiinţa furată, Baia, şi e 
deajuns. Înseamnă că talentaţilor scenografi clujeni le-a lipsit o mai sigură orientare 
artistică, că nu întotdeauna li s-a cerut îndeajuns de clar să treacă cu îndrăzneală la 
degajarea scenei de încărcătura inutilă și împovărătoare pentru jocul dramatic, cu tot 
felul de placaje, butaforie, frunze, cîrpe etc., risipite într-o zadarnică tentativă de a 
„concura“ realitatea. Îndreptîndu-se mai ferm spre esenţial și sugestiv, spre mijloacele 
teatrale de evocare ale unei ambianţe, spre ideea scenografică, talentul lor recunoscut și 
uimiţoarea putere de muncă, pe care au dovedit-o, vor asigura restul ê. 


Prin însuși caracterul lor, notaţiile de faţă cată să rămînă deschise... 

Totuşi, cred că de pe acum cîteva probleme se impun a fi imediat luate în seamă. 
Şi în primul rînd, conturarea repertoriului stagiunii viitoare, care să definească și mai 
precis profilul și orientarea teatrului. Aici, experiența cîștigată în lucrul cu dramaturgii, 
trebuie lărgită și adîncită pentru ca Naţionalul clujean să poată oferi o contribuţie cores- 
punzătoare prestigiului său, la îmbogățirea dramaturgiei de actualitate, cu opere 
autentic „contemporane“, autentic „angajate“, cu opere militante. Drept e că şi în această 
stagiune scena clujeană a ocolit în general lucrările fals actuale, unde legătura între 
substanţa piesei şi problematica de azi e doar exterioară. În momentul cînd se scr.u aceste 
rînduri, întreg colectivul teatrului e frămîntat de problema noului repertoriu; îl dorim 
fierbinte cît mai nou și mai apropiat de rosturile și profilul către care tinde Naţio- 
nalul clujean. 


> 


` 

de înscenare (pe care multe teatre din pi le-ar rîvni), pînă la bogata și eee we 
galerie a talentelor de care dispune. Pentru ca distribuția să fie completă, mai e 
necesară apariția unui personaj: animatorul artistic. Colectivul teatrului îl aşteaptă, şi 
împreună cu el noi toţi, iubitorii de teatru din R.P.R. 


„6 Cu toate acestea, ritmul de creaţie şi execuţie, impus neobositului Mircea Matcaboji de 
desfăşurarea producției teatrului, este excesiv şi extenuant. Direcţia trebuie să depună eforturi 
pentru a-şi asigura încă un decorator de talent, ceea ce va duce la o creștere, calitativă a 
fiecărei producţii scenografice. E cazul ca direcţia să atragă un tinăr, cu idei, entuziasm şi 
dăruire pentru arta sa. 

FLORIAN POTRA 


Cuvinte Şi (apte 
Din activitatea consiliului artistic al Teatrului Naţional „A. L. Caragiale” 


Ziarul „Scînteia“ publica anul trecut, a doua zi după alegerea consiliilor artistice, 
un articol substanţial! în care erau trasate și analizate principalele obiective şi sarcini 
ale acestor importante — deși numai consultative — foruri de orientare artistică a tea- 
trelor. Obiectivele și sarcinile consiliilor artistice, așa cum se deduc şi din articolul citat, 
sînt multiple, dar ne vom opri la două din cele mai însemnate : 

1) Promovarea dramaturgiei originale cu tematică actuală. Citez integral pasajul, 
de altfel subliniat în text: „....sarcina centrală a consiliilor artistice: aceea de a se 
ocupa cu toată grija de includerea în repertoriu şi reprezentarea în cele mai bune con- 
diții a pieselor romineşti, de a promova realismul socialist în dramaturgia noastră, de a 
ajuta pe autori să abordeze temele cele mai arzătoare ale actualității, de a-i ajuta să-și 
dezvolte măiestria şi tehnica dramaturgică“ ; 

2) alcătuirea repertoriului general. al teatrelor, ţinînd seama că „varietatea reperto- 
riului, includerea unor piese aparţinind diferitelor genuri şi epoci, trebuie înţeleasă în 
sensul alegerii a tot ce e mai bun, mai realizat, mai plin de conţinut, iar nu în sensul 
acceptării oricărei producţii. A fi larg și receptiv nu e totuna cu a fi lipsit de exigenţă“. 

Acestea sînt principalele linii pe care trebuie să se desfăşoare activitatea oricărui 
consiliu artistic pentru a putea avea, într-adevăr, „un rol de mare însemnătate în ridi- 
carea nivelului general al mișcării noastre teatrale...“. În articolul din „Scînteia“ se mai 
adăuga: „...Cu condiţia ca ele (consiliile artistice) să fie alese dintre oamenii cei mai 
reprezentativi, cu o bună pregătire culturală şi cu suficientă claritate de concepţie spre 
a înţelege necesităţile actuale ale construcţiei culturale din ţara noastră“. 

Pentru Teatrul Naţional „I. L. Caragiale“ — de care mă voi ocupa în speţă — 
articolul cuprindea o remarcă specială, referitoare la moştenirea lăsată de vechiul con- 
siliu : „la Teatrul Naţional din Bucureşti (...) consiliul și-a cîştigat merite în ce pri- 
vește discutarea unor piese“. 

Astfel consiliul artistic al Naţionalului bucureștean — ales anul trecut şi funcţionînd 
şi în prezent — și-a început activitatea întemeindu-se pe o zestre de principii clare și pe 
o bună „ereditate“. Articolul de faţă își propune să cerceteze, fireşte fără pretenţia de 
a-i epuiza toate laturile, munca de mai bine de un an a consiliului de pe lingă prima 


1 Rolul însemnat al consiliilor artistice ale teatrelor, „Scînteia“, 1 martie 1957, (nr. 3483). 

moastră scenă, în privința alcătuirii repertoriului și în special a promovării dramaturgiei 
originale. 


> 


Pentru istoriograful care peste 50 sau 100 de ani se va apleca asupra proceselor- 
verbale, referatelor şi stenogramelor de ședință (surse de informare şi pentru noi) ale 
consiliului artistic de la Naţional, toate aceste documente vor fi mai mult enumerări reci 
de idei, îndărătul cărora chipul individualităţilor care le-au exprimat se va șterge. Dim- 
potrivă, martorului contemporan îi sînt mult mai familiare chipurile oamenilor, cu im- 
pulsurile și manifestările lor imediate, și îi vine mult mai greu să întrevadă, necum să 
aprecieze peremptoriu și definitiv, o iniţiativă, un rezultat, consecinţele unei munci. E 
chestiune de perspectivă. Totuşi, se poate vorbi cu eficienţă și astăzi, acum, despre activi- 
tatea consiliului artistic de la Naţional. Numai că, ne vom permite să nu cităm nume 
de persoane (fără să cădem însă în totală abstracţie)... Membrii consiliului artistic sînt 
şi ei, în felul lor, poeţi şi ca atare „genus irritabile“, categorie de susceptibili... 

În perioada care ne interesează (aprilie 1957—aprilie 1958), consiliul artistic al Naţio- 
malului din București s-a întrunit în 17 ședințe (procesele-verbale de la nr. 21 la 37), marea 
lor majoritate fiind dedicată problemelor de repertoriu sau cel puţin legate de repertoriu. 
Din cei 17 membri ai consiliului (şase de drept, trei reprezentînd 'Uniunea Scriitorilor 
şi opt aleși), cel puţin jumătate au participat de obicei la fiecare şedinţă, proporţia 
aceasta fiind stabilită statutar pentru valabilitatea întrunirii. (Desigur, jumătatea de care 
vorbim n-a fost mereu aceeași, constantă, ci a fluctuat de la ședință la şedinţă, cu 
excepția cîtorva prezenţe ferme şi permanente.) 

Dar să cedăm pasul, documentelor. $ 

Şedinţa din 8 aprilie 1957 cuprinde la primul punct al ordinei de zi: discutarea 
propunerilor de repertoriu pe stagiunea 1957/58. Concluzia procesului-verbal: „După 
discuții de principiu asupra viitorului repertoriu, urmează ca el să fie analizat în viitoarea 
şedinţă, după ce membrii consiliului vor lua cunoştinţă de unele piese“ (subl. n.). 
„Viitoarea şedinţă“ are loc la 29 aprilie, dar nu se ia în discuție chiar repertoriul (pentru 
exactitate : se propune scoaterea unor piese din repertoriul permanent şi refacerea altora). 
Repertoriul stagiunii 1957/58 constituie, însă, obiectul şedinţei din 6 mai 1957 cînd pre- 
şedintele consiliului propune o listă de 10 piese. Citez textual din procesul-verbal: 
„După discuţii s-a stabilit o altă ședință, pentru ziua următoare, în vederea discutării şi 
punerii la vot ga pieselor din acest proiect, precum şi a altor piese care vor fi propuse 
de către membrii consiliului“. Ceea ce s-a și întîmplat, la 7 mai, cînd s-a dezbătut și votat 
(piesă cu piesă) următorul repertoriu: 1) Ovidiu, 2) Oedip Rege, 3) Tragedia optimistă, 
4) Burghezul gentilom, 5) un Brecht, 6) Duşmanii, 7) un O'Neill, 8) Arborele genealogic, 
9) Judecata focului, 10) o piesă originală cu temă actuală. În plus, la capitolul „peste 
plan“: 1) Copiii pămîntului (original), 2) Invitaţie la castel, 3) Madame Sans-gene, 4) 
un spectacol coupé, cuprinzînd şi o piesă a finlandezului Kivi. La ședință au participat 
şi votat 14 membri. 

Urmează o perioadă de relativă acalmie, în care se stabileşte că Teatrul Naţional 
va marca cea de a patruzecea aniversare a Marii Revoluții Socialiste din Octombrie cu 
piesa Dușmanii. Se apropie sfîrşitul stagiunii. Şedinţa din 24 iunie e amînată — fiindcă 
nu s-a întrunit numărul legal de membri — pe ziua de 2 iulie 1957, care, în realitate, a 
devenit... 7 octombrie 1957, cînd într-adevăr, consiliul se întruneşte spre a discuta piesa 
istorică Dimitrie Cantemir de Sarina Cassvan. În săptămînile următoare se mai discută 
Statuia de Virgil Monda, pînă cînd, la 18 noiembrie 1957, ordinea de zi e ocupată de 
piesa Visul nopților noastre, mai întii de Eugen, apoi de Ana şi Eugen Naum: „Pentru 
calitățile ei dramatice şi literare, pentru tema ei actuală, piesa a fost înscrisă în reper- 
toriul teatrului, urmînd ca în timpul repetiţiilor autorul, de comun acord cu direcţia şi 

cu regia, să aducă îndreptări lucrării sale, îndreptări cerute de spectacol” {subl. n.). 
Aşa consemnează procesul-verbal nr. 31. 

La 9 decembrie 1957 se dezbat calităţile piesei originale Floarea binelui de Gh. 
Hulubei, bhotărîndu-se înscrierea ei în repertoriu. La 13 ianuarie 1958, procesul-verbal 
semnalează : „Consiliul a fost convocat pentru vizionarea spectacolului Visul nopților 
nostre... aceasta în legătură cu oportunitatea reprezentării acestei piese, problemă ridi- 
cată de mai mulți membri ai consiliului“ (subl. n.). O săptămînă mai tîrziu se iau hotărîri 
asupra repertoriului celei de a doua părți a stagiunii 1957/58, precum și asupra sprijinirii 
campaniei de alegeri. Important e faptul că în aceeași. ședință, preşedintele schiţează în 
linii foarte mari repertoriul pe stagiunea 1958/59, iar procesul-verbal înregistrează: 
„„„.cu zestrea foarte bogată a pieselor începute în a doua parte a stagiunii în curs şi cu 
această schiţă de repertoriu, Teatrul Naţional îşi va căpăta profilul său real şi va putea 
satisface o bună parte a repertoriului stagiunii viitoare“ (subl. n.). Pentru prima dată, 
în perioada la care mă refer, se pomeneşte — aşa cum se va vedea, pe bună dreptate — 
de profilul real al Naţionalului. l 

În şedinţa următoare, din 3 februarie, se stabilesc două piese pentru a fi repre- 
zentate în afara sediului: Quadratura cercului şi Moralitatea doamnei Dulska. Procesul 
verbal al zilei mai aminteşte : „După discuții, s-a înscris în repertoriu, pentru a fi repre- 
zentală în actuala stagiune, piesa lui B. Brecht Omul cel bun din Sezuan“. Şi încă ceva: 
„Cu ocazia semimileniului fondării Bucureştiului, a 140 de ani de teatru bucureştean şi 
a centenarului Unirii Principatelor, se propune ca dramaturgul Mircea Ștefănescu să fie 
solicitat pentru scrierea unei piese ocazionale“. 

La 24 februarie se hotărăște înscrierea în repertoriu a piesei lui Mihail Davidoglu, 
Fata şi marea. În sfîrşit, şedinţa din 17 martie 1958, ultima din cele în discuţie și cea 
mai bogată în rezultate: se deliniază repertoriul pe 1958/59. Lista de piese la care s-a 
fixat consiliul la această dată e următoarea: 1) Orestia, 2) Wilhelm Tell, 3) Copiii pă- 
m-nlului de Andrei Corteanu, 4) Floarea binelui de Gh. Hulubei, 5) noua piesă a lui 
Mirodan, 6) noua piesă a lui Lovinescu, 7) Aristocraţii de Pogodin, 8) Vizita bătrinci 
doamne de Fr. Dürrenmatt. Lista e completată cu rubrica „peste plan“: 1) Priveşte minios 
înapoi de J. Osborne, 2) Vizita într-o planetă mică de G. Vidal, 3) Furnici de A. Nicolai, 
4) Oul de F. Marceau, 5) Antoniu şi Cleopatra, în traducerea lui Tudor Vianu. În afară 
de acestea s-a stabilit reluarea întregului repertoriu caragialesc, inclusiv Năpasta, şi a 
spectacolelor Fata fără zestre, Unchiul Vania şi Nevestele vesele din Windsor. 
Cronologia noastră se opreşte aici. 

+ G 

În relatarea de pînă acum, m-am folosit de procesele-verbale. Pentru a reconstitui 
întrucîtva atmosfera, cum și pentru a determina tonul şi nivelul discuțiilor, cred că nu 
ar fi zadarnică o cît de sumară cercetare a stenogramelor. Pe acestea le-am parcurs mai 
repede, ca pe um dialog cînd dramatic, cînd amuzant, cînd plictisitor, permiţindu-mi să 
notez foarte puţin... Ne aflăm chiar pe craterul vulcanului şi tălpile frig... Nu voi da 
nume, dar voi da citate. 

Calitatea dialogului colectiv despre care pomeneam e variabilă. Argumentările solide, 
serioase, alternează cu afirmaţii superficiale, de nuanţă absolut subiectivă. De pildă, 
cineva pledează foarte convingător pentru includerea lui Wilhelm Tell: „Nicăieri ideea 
de libertate nu este adusă mai mult“, în plus „se joacă rar, la noi nu s-a mai jucat de 
80 de ani“. Dimpotrivă, vorbind de altă piesă, altcineva exclamă peremptoriu: „Piesa X 
mu-mi place şi trebuie lăsată la o parte !“ (subl. n.). Desigur, argumentul nu e suficient, 
în schimb nu e nici necesar |! 

În altă ordine de idei, discutîndu-se oportunitatea reprezentării unui Shakespeare — 
acum cind ne punem serios întrebarea „ce fel de Shakespeare jucăm?“ — un glas auto- 

rizat s-a ridicat împotriva jucării oricărui Shakespeare (ajunge deocamdată ce s-a montat 
pînă acum), iar un alt glas, și mai autorizat, susține nici mai mult nici mai puţin că 
Shakespeare e oportun, dar indiscutabil... printr-o comedie! Același glas a susţinut 
peremptoriu : „Invitaţia. la castel e cea mai bună piesă a lui Anouilh“! (sic!) 

Surprinzător e faptul că uneori se întilneşte preocuparea pentru distribuţie: „Eu 
îndrăznesc să propun pe lista lucrărilor noi, gîndindu-mă și la maestrul X, o piesă senza- 
țională care a făcut mare succes în toată omenirea...“ (subl. n.), în timp ce, pare-se unanim 
de acord, consiliul artistic a renunțat la Mutter Courage — pusă iniţial în discuţie -- 
pentru că: „Ne lipsește interpretul principal“ sau „noi nu avem artista care să joace 
pe Mutter Courage“. Bravo Teatrului Naţional din laşi, care a găsit într-un colectiv 
mai puţin numeros o bună interpretă! 

Uneori supără limbajul, ţinuta lui: „Putem să băgăm opt piese, dacă scoatem opt 
piese“, aceasta însemnînd probabil: să includem opt piese în repertoriu, cu condiţia să 
respectăm și să realizăm acest plan, adică să reprezentăm piesele. Alteori, intenţia sau 
ideea bună nu e concretizată: „Eu mai propun o piesă de F. Garcia Lorca. Este un 
autor mondial“. Dar care e piesa propusă, dintre cele vreo 10 ale autorului pomenit? 

Includerea piesei Visul nopților noastre în repertoriu a fost un adevărat „caz“. 
Nu există stenogramă a şedinţei din 18 noiembrie 1957. În schimb, se poate deduce entu- 
ziasmul general al membrilor consiliului la acceptarea piesei, din declaraţii făcute în- 
şedinţe ulterioare: „Nu ştiu dacă am suficient talent de vorbire — spune cineva — ca 
să exprim atmosfera de entuziasm exuberant care a fost în consiliu atunci, dar știu că 
ați fost foarte entuziaști“. Degeaba. La 14 ianuarie 1958, unul din cei mai entuziaști, 
cel mai entuziast, susține sus și tare: „Este un text trompetard“ (subl. n.). Inconsecvenţa- 
e evidentă și totală! În afară de aceea a secretariatului literar, care în referatul lui a. 
respins net piesa. Dar — neașteptată derogare de la procedura normală — referatul s-a. 
citit la sfîrșitul ședinței de acceptare, după ce entuziasmul pusese stăpinire definitivă 
asupra spiritelor, nelăsînd nici un loc... spiritului critic. 

Compararea listei aprobate de piese cu spectacolele efective ale stagiunii constituie: 
unul din mijloacele de verificare a temeiniciei muncii din consiliul artistic. În acest sens, 
situația e următoarea : 


Repertoriu aprobat 
(7 mai 1957) 


Ovidiu 

Oedip Rege 
Tragedia optimistă 
Burghezul gentilom 
Un Brecht 
Arborele genealogic 
Judecata focului 

O piesă originală 


Peste plan 


Copiii pămîntului 
Invitaţie la castel 
Madame Sans-gâne 
Un spectacol coupé 


Repertoriu jucat 
{1 iunie 1955) 


Ovidiu 

Caleașca de aur 
Duşmanii 

Arborele genealogic 
Judecata focului 
Visul nopţilor noastre 


Peste plan 


Invitaţie la castel 
Moralitatea doamnei Dulska 
Romanţioşii 

După cum se vede repertoriul stabilit nu a fost respectat nici măcar numeric. De 
motat înlocuirea Tragediei optimiste cu Caleașca de aur, înlocuire nesemnalată în nici 
unul din documentele cercetate. Această substituire a fost probabil întemeiată, dar nu 
ni se dă nici un indiciu. i 

Pe de altă parte se verifică un fenomen, pe care l-aş numi al izbucului. Cint cunoaşte 
Munţii Apuseni, știe că un torent, un rîu, un fir de apă dispare dintr-o dată sub pămînt, 
în albii subterane, pentru a reapare departe, la kilometri distanță, desigur sub o înfă- 
işare modificată : astea sînt izbucurile. Așa s-a întîmplat cu piesa lui Brecht, de pildă: 
a intrat cu Mutter Courage (cum s-a anunţat și în presă) și va ieși (cînd?) cu Omul cel 
bun din Sezuan ; literatura antică a intrat cu Oedip rege şi va ieşi — stagiunea viitoare 
cu Orestia ; piesa originală a intrat sub semnul întrebării, în orice caz presupusă demnă 
„de Naţional, şi a ieşit cu Uisul nopților noastre, în condiţiile pe care le-am arătat... În 
orice caz — nu ştim dacă şi membrii consiliului artistic de la Naţional au ajuns, în sfîrșit, 
{a această concluzie —, socotim că problematica contemporană e cel puţin palid oglindită în 
repertoriul unei stagiuni printr-o singură piesă, și aceea de talia Uisului nopților noastre. 


z 

Problema centrală, problema numărul unu, este desigur aceea a repertoriului — baza 
ideologică în activitatea oricărui teatru — în dublul ei aspect: promovarea dramaturgiei 
originale și alcătuirea listei generale de piese. Nu vom obosi niciodată în a repeta că 
repertoriul original trebuie să constituie — aşa cum a constituit în orice mare cultură 
teatrală — preocuparea de bază, întrucit acest repertoriu oglindește în cea mai mare 
măsură chipul epocii, främîntările şi aspirațiile ei, gloria ei. 

Piesele originale care au intrat în discuția consiliului artistic de la Național, în 
perioada analizată, au fost în număr de cinci; şi anume, în ordine cronologică: Dimitrie 
Cantemir de Sarina Cassvan, Statuia de Virgil Monda, Visul nopților noastre de Ana și 
Eugen Naum, Floarea binelui de Gh. Hulubei și Fata și marea de Mihail Davidoglu. 
"Toate, cu excepția Statuii, au fost acceptate, iar una (Visul nopților noastre) a şi văzut 
lumina rampei. Făcînd abstracţie, deocamdată, de calitate, s-ar putea spune că prima 
parte a sartinii centrale : „aceea de a se ocupa cu toată grija de includerea în repertoriu... 
a pieselor romînești“ ar fi satisfăcută. Dar să citim în întregime fraza, care vorbeşte 
limpede despre menirea „de a promova realismul socialist în dramaturgia noastră, de 
a ajuta pe autori să abordeze temele cele mai arzătoare ale actualităţii, de a-i ajuta să-şi 
dezvolte măiestria și tehnica dramaturgică“. În privinţa aceasta, lucrurile stau cam aşa. 

Temele cele mai arzătoare ale actualități : piesa Sarinei Cassvan e istorică, după 
cum indică și titlul, Dimitrie Cantemir ; presupunem că figura domnitorului e proiectată 
într-o viziune nouă, actuală, totuși problematica rămîne foarte îndepărtată în timp. Statuia 
îşi desfășoară acţiunea între cele două războaie și povesteşte peripeţiile unei văduve, amă- 
gite şi mitomane, a unui politician veros, pe care autorul îl satirizeză : precum se vede, 
mici de data asta nu ne aflăm în actualitate. Piesa lui Gh. Hulubei, Floarea binelui, e un 
foarte frumos basm, o moralitate feerică : situaţie clară! Fata şi marea, ultima lucrare 
a lui Davidoglu, e situată în timpul nostru, dar încă nu-i cunoaştem conţinutul. Cit despre 
Visul nopților noastre, să nu mai vorbim: presa şi-a spus de mult cuvîntul. Am putea 
doar adăuga că autorii n-au prea fost ajutaţi nici „să-și dezvolte măiestria și tehnica 
dramaturgică“, ci dimpotrivă aceştia au ajutat consiliul artistic să dea o pildă negativă 
de lucru. 

Consiliul artistic al Naţionalului din București n-a găsit pînă acum — și va trebui 
s-o caute şi s-o aplice — o metodă eficientă de a stimula și atrage autorii originali spre 
temele mari ale actualităţii. Căile sînt numeroase, inepuizabile. Iată una, de pildă, chiar 
întrebuințată și pînă acum: se cere lui Mircea Ștefănescu o piesă inspirată de aniversarea 
cetăţii Bucureştiului şi a Unirii Principatelor. Observăm că s-a uitat că anul viitor se 

împlinesc 15 ani de la eliberarea ţării, eveniment care, de asemenea, ar fi putut prilejui 
„comanda“ unei piese ocazionale, cum consemnează procesul-verbal. Dar simburele fier- 
binte al vieţii contemporane, mişcările ei înainte, obstacolele ce trebuie biruite, cuceririle 
obţinute, dialogul aprig dintre vechi și nou, toate acestea nu pot ocaziona o piesă și, în 
consecinţă, recomandarea ei unui anume autor? E adevărat, proiectul de repertoriu pe 
stagiunea 1958/59 lasă două locuri goale, lui Lovinescu și lui Mirodan. Dar cine cunoaşte 
efectiv conţinutul acestor viitoare lucrări sau planuri de lucrări ? 

E limpede că acţiunile consiliului artistic în direcţia dramaturgiei originale vor trebui 
să dobîndească o altă vigoare și o altă temeinicie. Adică, va trebui să se ia, cu adevărat, 
în serios nobila sarcină de a promova lucrările noi ale literaturii dramatice romînești. 

În sectorul repertoriului general, lucrurile stau mai bine, mai ales pentru stagiunea 
1958/59. Numai că, așa cum am observat din documente, nu toţi membrii consiliului au 
aceeași viziune a profilului de imprimat primei noastre scene, mai precis nu există o 
concepţie unitară în acest sens la toți participanţii la discuţii. Pentru mulţi, o listă de 
piese ar putea fi foarte ușor înlocuită cu alta, echivalentă. Dramaturgia universală e vastă, 
infinită aproape. Problema, însă, este: care autor și care piesă a lui e potrivită pentru 
Naţional astăzi, în stagiunea aceasta, în condiţiile specifice ale timpului. Ibsen e Ibsen, 
dar Rața sălbatică nu e totuna cu Stilpii societății; de asemenea cu Schiller: nu e 
acelaşi lucru să joci Wilhelm Tell sau Maria Stuart; ca să nu vorbim de Shakespeare, 
care trebuie adus pe scenă cu tragediile eroice, care i-au clădit grandoarea. Și așa 
mai departe. 

Aci, din stenogramele cercetate, rezultă o atitudine destul de pasivă în dezbaterea 
alegerii celui mai adecvat repertoriu: pronunţările de păreri sînt mai mult subiective, 
de ordinul „gustului“ și al „preferințelor“ personale. Nu negăm, totuși, temeinicia unor 
propuneri. Dar am fi vrut să asistăm la o mai aprinsă dezbatere, cu argumente și contra- 
argumente, la un dialog constructiv, din care să iasă îmbogăţit — în concepţie şi chiar 
în cunoștințe — fiecare membru al consiliului, iar teatrul să-și recapete greutatea specifică 
odată cu repertoriul lui. 


z% 


Printre motivele care au contribuit la insuficiențele muncii consiliului s-ar putea 
număra: 1) frecventarea slabă a şedinţelor, 2) participarea superficială și neangajantă la 
discuții sau chiar non-participarea. Pentru a argumenta punctul 1, ajunge să remarcăm 
că nu puține consilii au fost amînate deoarece nu întruneau numărul de membri și că, 
de pildă, în cazul Visul nopților noastre, s-au revoltat și au protestat în primul rînd 
absenţii : participînd la şedinţa de acceptare, ei ar fi putut eventual să evite greșeala 
făcută. În ce priveşte a doua cauză, stenogramele indică foarte puțini membri ai consiliului 
care să fie activi și combativi. În afară de „declaraţiile de vot“, cînd sînt automat soli- 
citați toți membrii consiliului, rari sînt participanţii la discuţii, acestea purtindu-se mai 
mult între aceiași trei sau patru membri. 

De faptul acesta pare că şi-a dat seama și conducerea, care, într-o şedinţă din 
ianuarie 1958, afirma că „acest consiliu... nu lucrează şi tărăgănează, arătind în același 
timp că „nu există decit o metodă pentru a feri teatrul de eventuale greşeli: prezenţa la 
consiliu“. Altfel, consiliul se transformă în chiar contrarul obiectivului său : în organism 
parazitar, în balast care trage înapoi teatrul, în loc să potenţeze activitatea acestuia. 

Orice rău e şi spre bine. Se pare că pentru stagiunea viitoare, vrind să evite noi 
greşeli, consiliul a discutat mai temeinic şi din timp repertoriul. Se pare că lista de piese, 
stabilită în şedinţa de la 17 martie 1958, e îmbucurătoare, că profilează, într-adevăr, altfel 
decît pînă acum, chipul Naţionalului. Însăşi participarea membrilor consiliului la discuţii 

a fost mai vie, mai activă, chiar entuziastă (nu entuziasmul de la ședința din 18 noiembrie 
1957 !). Totuși, n-am putut constata nici de data aceasta o îmbunătăţire efectivă în atitu- 
dinea faţă de dramaturgia noastră originală. „Noua piesă a lui X“, „noua piesă a lui Y* 
etc. e prea vag, seamănă cu vînzarea. pieii ursului din pădure. Se lucrează efectiv cu acești 
scriitori ? Teatrul, care contractează piesele, nu are un cuvînt de spus prin membrii 
consiliului artistic? Să ne înţelegem: nu în sensul unei intervenţii arbitrare în munca 
autorului, ci în sensul unor dezbateri constructive de probleme, de idei, de viziuni, din 
care nu se poate să nu iasă îmbogăţit şi autorul. Prea superficial „trec“ piesele -originale : 
referatul secretariatului literar sau al unui regizor, două-trei cuvinte de convenienţă şi 
pe urmă felicitările pentru înscrierea în repertoriu. Bineînţeles, legătura efectivă cu autorul 
o ţine secretariatul literar, dar dacă o lucrare tot ajunge în instanţa consiliului artistic, 
de ce să nu fie discutată cu toată seriozitatea şi simțul răspunderii ? 

Fără îndoială, problemele legate de activitatea consiliului artistic sînt mai numeroase. 
Distribuirea omogenă a forţelor actoricești (cu echilibru între dramă și comedie), nivelul 
artistic al spectacolelor (adică, concretizarea scenică a repertoriului), stăvilirea cheltuielilor 
excesive de montare, iată numai cîteva dintre ele. Nu le-am luat în discuţie, obiectul 
acestui articol fiind circumscris la chestiunile strict legate de repertoriu. Dar și ele sînt 
susceptibile de discuţii, care nu întotdeauna ar duce la concluzii favorabile. 

Sînt unele semne că activitatea consiliului artistic al Teatrului Naţional din Bucu- 
reşti merge spre ameliorare. În orice caz, membrii acestui consiliu al primei noastre scene 
s-au convins că nu e neapărat necesar ca practica să infirme felul lor de a gîndi și munci. 
Consiliul artistic e un for de orientare, de profilare a unui teatru, ceea ce înseamnă preve- 
dere, chibzuinţă. maturitate. Aşteptăm consiliul artistic al Naţionalului la viitoarea con- 
fruntare cu realitatea. cînd cuvintele să fie pe măsura faptelor. 

Cu tinerii actori despre roluri Şi distribuţie 


Se vorbeşte mereu despre schimbul de miine; din toată activitatea forurilor com- 
petente străbate grija pentru viitorul tinerilor, pentru condiţiile dezvoltării lor. Citeodată 
se constată că un anume rol de prima mînă nu poate fi jucat, pentru că nu a apărut 
încă succesorul interpretului care i-a dat strălucirea pe vreuna din scenele noastre. Alteori, 
se poate constata că între nivelul artistic al înaintașului și al urmașului există o diferență. 
Un lucru trebuie spus însă de la bun început: problema dezvoltării tinerilor actori este 
printre cele mai de frunte preocupări ale noastre. lar marea datorie a generaţiei mai 
vîrstn:ce este ca, odată cu cinstirea scenei prin măiestria creaţiilor ei, să-și răsfringă cu 
generozitate harul peste tinerii discipoli. Ceea ce în linii mari se şi face, fie că maeştrii 
scenei sînt şi profesori la Institut, fie că pe scenă chiar, așa cum ne mărturiseau deunăzi 
cîțiva tineri actori inivitaţi de noi la o conslătuire, maeştrii mai vîrstnici manifestă de multe 
ori grijă şi atenţie față de urmașii lor. Dar în această privinţă e bine să nu generalizăm. 

Preocupaţi deci de problemele creșterii tinerelor cadre actoricești, am căutat să le 
cunoaştem „de la sursă“ şi ne-am adresat cîtorva care au răspuns invitaţiei noastre, fie 
vizitîndu-ne la redacţie, fie — cei din provincie — lămurindu-ne prin viu grai, în 
timpul deplasărilor noastre, ori prin scris. Ne-am propus în această discuţie să cercetăm 
unele aspecte ce ni se par de importanţă mai evidentă în analizarea situaţiei actorului 
tînăr în teatrul nostru, ca de pildă: a) problema adaptării absolventului de Institut 
la condiţiile scenei teatrului, cu tot ceea ce implică aceste noi condiţii; b) problema 
distribuirii tînărului actor în roluri care să-i valorifice şi să-i dezvolte aptitudinile; c) 
aspectele muncii cu regizorul ; d) modul cum se face transmiterea experienţei de la gene- 
raţia vîrstnică la cea tînără; e) eficienţa concursurilor tinerilor actori; în sfîrşit, f) am 
căutat să sondăm activitatea cultural-educativă dinlăuntrul teatrului, ca și efortul indi- 
vidual pe această linie, care este, socotim noi, necesar şi indispensabil. 

Cam acestea au fost jaloanele discuţiei pe care am purtat-o, deși convorbirea noastră 
a pornit liber, îndreptindu-se în mod firesc către aceste puncte-cheie. Am ascultat astfel 
mărturisirea Olgăi Tudorache, că în cei şapte ani de cînd se află în teatru, a 
acumulat doar experienţă, nu şi măestrie. 

Nu ne-a surprins să auzim acest punct de vedere, pentru că îl mai aflasem, măr- 
turisit cam în aceiaşi termeni, într-o altă intervenţie a Olgăi Tudorache, găzduită de 
revista noastră. Elena Sereda şi-a destăinuit şi ea punctele de vedere, vizind cam spre 
acelaşi obiectiv. Pentru ea, Victor Ion Popa reprezenta regizorul prin excelenţă, prin 
felul lui de a lucra cu actorul, prin grija pe care i-o purta atît pentru munca lui de 
creaţie, cît şi pentru preocuparea de viaţa din afara scenei, care înrîurește în ultimă ana- 

liză însăși activitatea acestuia pe scenă. Şi nu ne-am putut împiedica să nul discernem 
în tonul ei atît de ponderat, nostalgia după un dascăl care să vegheze asupra pașilor ei 
pe scenă, dorinţă comună de altfel tinerilor actori cu care am discutat. 

Victor Rebengiuc de la Municipal ar vrea chiar să pună un diagnostic, 
spunînd printre altele că actorul, odată plecat din Institut, suferă un şoc în contactul său 
cu scena: „Cauza — afirmă el — este diferența dintre metoda ştiinţifică, pe baza căreia 
se lucra un rol în Institut, şi metoda practicistă sau chiar empirică a unor regizori din teatru“. 
Pentru ca îndată, colegul lui de teatru, Mircea Albule scu, să înceapă să ne dez- 
văluie o altă fațetă a acestei relaţii actor-teatru: „E o mare deosebire între Institut şi 
teatru — ne vorbeşte grav și cu tonul peremptoriu, pe care îl foloseşte adesea și pe scenă, 
tînărul actor al Municipalului. — Te vezi dintr-o dată pus în fața unor situaţii, pe care 
trebuie să le rezolvi singur, fără ajutorul pedagogului, lucruri peste care regizorul teatrului 
trece de obicei, fără să se oprească la amănunte. Trebuie să-ţi rezolvi singur rolul, să-l duci 
la bun sfîrşit. Am simțit această singurătate în mod imperios în Nebuna din Chaillot, 
unde avem de întruchipat un rol destul de episodic şi de palid în text: Salvatorul. M-am 
străduit să găsesc linia acestui personaj şi să-l fac să trăiască. Regizorul a acceptat rezul- 
tatul strădaniei mele, care însă pe mine m-a costat atit de mult pînă să-l obțin“. 

Reţinem această confesiune în primul rînd pentru că ea, după a noastră părere, con- 
ține deopotrivă enunţarea unei probleme și oferă totodată şi răspunsul pe care ea îl nece- 
sită. Şi anume: nu contestă nimeni că între Institut și teatru există o diferenţă struc- 
turală — unul fiind o instituţie cu scop pedagogic, o școală care formează cadre, deci cu 
o organizare în întregime axată pe acest obiectiv. Cel de al doilea, teatrul, educă, cu 
ajutorul acestor elemente formate de către Institut, publicul larg, care devine astfel obiectul 
activităţii lui. De aci, credem, apare şi acea „diferenţă de metodă“, cum ţin s-o diagnos- 
ticheze pasionaţii noștri interlocutori, de fapt nu de metodă ci de structură, adăugăm noi, 
căci foştii studenţi oficiază acum pe scenă în faţa publicului, care prin ei cunoaște emoția 
artistică, primește învăţătura, ride și plinge, trăieşte de fiecare dată, graţie măiestriei acto- 
rului, măreţia unei idei și intensitatea unei emoţii. De aci s-ar impune o precizare: pe 
scena unui teatru, actorul (chiar foarte tînăr) nu mai poate fi student, ci numai absolvent, 
adică actor. Această calificare atrage după sine schimbarea unghiului sub care trebuie pri- 
vită activitatea actorului tînăr în teatru. Și-l voi cita iarăşi pe Mircea Albulescu, 
care fără să vrea afirma un adevăr atunci cînd constata că „în teatru trebuie să duci 
singur la bun sfîrşit un rol“, deoarece misiunea regizorului este, în primul rînd, de a 
crea spectacole, şi apoi, în această grea misiune, el se însoțește de un colectiv de actori 
pe care îi însărcinează și de la care așteaptă traducerea în fapt a intenţiilor și concepţie: 
lui despre piesă. De aci, necesitatea ca actorul să ridice, în cîmpul rolului pe care-l deţine, 
o construcţie în conformitate cu linia arhitecturală dată de regizor. Dar lucrul trebuie să-l 
execute cu mare măiestrie. 

Drept e că această măiestrie se capătă cu vremea — la unii mai repede, la alţii mat 
anevoie, în nnele teatre mai curînd, în altele mai tîrziu, toate acestea fiind în funcţie și 
de actor, dar și de folosirea lui în diferite roluri care să-i descopere. astfel valenţele artis- 
tice, să-i dea prilej să-şi valorifice posibilităţile și însușirile, să-i potenţeze toate laturile 
talentului său și să-l oblige să-și găsească resurse noi spre a face faţă chiar şi unui rol pentru 
care datele cunoscute ale aptitudinilor lui nu l-ar indica poate ca interpret. Căci, după cîte 
am înţeles din discuţia pe care am avut-o la Craiova cu trei dintre actorii tineri — Silvia 
Popovici, Gh. Rauţchi și C. Cozorici —, acestea sînt coordonatele experimentului pe care-l în- 
cearcă regizorul Vlad Mugur. „El caută să afle — îmi vorbea Silvia Popovici—și să 
alte orizonturi creatoare. Datorită acestui fel de a lucra, am fost, cred. în stare să joc, în 
Gilcevile din Chioggia, un rol care de fapt nu e pe temperamentul meu (regizorul piesei, 
Dinu Cernescu, urmărind şi el aceste obiective)”. 

Asemenea sondări ale posibilităţilor unui tînăr se pot face bineînţeles prin distri- 
buirea lui în roluri felurite: de comedie, de dramă, din dramaturgia autohtonă sau din 
dramaturgia universală. Dar aci se ivește o altă problemă și anume aceea a dublurii. Și 
nu credem că am exagera spunînd că de toate acestea se leagă, în mare măsură, în chip 
necesar, însăși problema repertoriului teatrului. 

Dar simpla menționare a acestei probleme — a distribuţiei — a avut darul să stir- 
nească agitaţie printre oaspeţii noștri, să le ascută combativitatea și dorinţa de a-şi 
spune păsul. 

Un tînăr impetuos și categoric în afirmaţii e Matei Gheorghiu de la Teatrul 
Naţional: „Repertoriul se face pe oameni — spune el — și lista pornește de sus în jos. 


Aşa că pină la noi, cei tineri, se găsesc întotdeauna destui alții care să [ie distribuiți“. 
Colega lui de teatru, Elena Sereda, reia o idee pe care, după propria ei mărturisire, 


a susţinut-o şi într-o şedinţă sindicală: „Teatrul Național are o seamă de actori de 
valoare, dar care nu sînt just întrebuințaţi. lar ca noi, cei tineri, să sperăm că se va pune 
o piesă pentru noi, ar fi un vis“. 

Situaţia apare însă cu totul alta la tinerii actori din provincie, care, așa cum ne 
spune de pildă Ileana Ploscaru, joacă „mult și felurit, şi aceasta se întîmplă cu cei 
mai mulți dintre tinerii actori. În opt ani de teatru, eu am avut şapte roluri mari, dintre 
care trei din repertoriul universal, iar Giurumia, în patru ani de teatru, a avut trei roluri 
mari, dintre care unul din repertoriul universal“. 

În Bucureşti însă, tinerii pe care i-am consultat, par nemulţumiţi de felul cum sînt 
distribuiţi în roluri sau cum nu sînt, cum e cazul lui Ştefan Bănică, remarcat de noi 
în Mitică Popescu. Chiar și Olga Tudorache, o actriţă care a jucat roluri importante în; 
ultima vreme, nu se arată pe deplin mulţumită de ceea ce face. 

Ne-ar bucura dacă această atitudine ar fi izvorită din modestie. Adesea așa şi este. 
E bine ca tinerii să dorească mai mult decît fac. E o condiţie a perfecţionării. Dar această 
nemulțumire exprimă uncori o sete de afirmare rapidă, izvorînd din credinţa că distribuirea 
în multe roluri și de mare răspundere ar aduce, curînd și inevitabil, gloria. În ce ne 
priveşte, le-o dorim sincer tuturor tinerilor actori, atît celor pe care am avut prilejul să-i 
găzduim în redacţie, cît și celorlalţi, pe care ei îi reprezentau. Credem însă că procesul 
de creștere al unui tînăr actor trebuie să urmeze o evoluţie ştiinţific supravegheată. În 
această chestiune îi vom da dreptate Elenei Sereda, care spunea: „Să nu uităm că 
un tînăr îşi găseşte consacrarea foarte greu şi foarte tirziu, abia după ce trece printr-o 
întreagă gamă de roluri“. Şi le mai amintim tinerilor şi de anii de ucenicie pe care marii 
actori de ieri şi de azi ai teatrului romînesc i-au făcut pe lîngă înaintaşi, jucînd la început 
roluri de cu totul altă amploare decit Regele Lear şi Phedra. 

Dar tot Elena Sereda a mai scos la iveală şi o altă faţetă a activităţii unui 
tînăr actor, un aspect care, de cele mai multe ori, dăunează carierei lui: Ceea ce ne pindeşte 
mai ales pe noi tinerii, este pericolul anchilozării, din pricina tendinței de a fi folosiţi în 
roluri şablon, pe emploi-uri, cum se spune. Şi mai cred că este o mare greşeală ca distri- 
buirea unui actor să se facă pornindu-se de la criteriul unic al fizicului său. Eu de pildă 
aş vrea să pol juca într-o zi un rol negativ sau unul în gen revuistic, căci actorul trebuie 
să parcurgă toată gama, de la A la Z. Dcaceea cred că n-au apărut încă tineri actori care 
să preia marile roluri: pentru că n-au fost încercați pe toată gama posibilităților lor“. 

Desigur, este legitimă această aspirație a actorului de a se vedea distribuit în roluri 
totuși în ce privește eficienţa doar a dublurii, în formarea unui actor — distribuirea tine- 
rilor în dubluri ale actorilor de frunte din teatrele lor ar fi o formulă. 

Reacţia tinerilor invitaţi faţă de această problemă ne-a indicat însă o situaţie nesatis- 
făcătoare în toate teatrele care-și aveau reprezentanţi în discuţia noastră. Pe de o parte, 
unii actori nu îngăduie nici un fel de dublură, indiferent de vîrsta acesteia ; pe de altă 

parte — în ipoteza că tînărul apucă totuși să fie distribuit — el are de făcut faţă la cel 
puţin două neajunsuri: a) În general, trebuie să meargă pe calea bătătorită de principalul 
interpret, deci să-l copieze. E adevărat că procesul acesta de imitație nu este lipsit de roade 
pozitive, căci în faza de formare, de creştere a unui actor, multe din cele pe care el le 
„deprinde în privinţa meşșteșugului actoricesc, sînt de fapt un tribut pe care-l plăteşte dască- 
lului său, pînă în ziua în care ajunge să-şi descopere propriile mijloace de expresie; dar 
există şi pericolul „consacrării“ tînărului „în copie“. b) În al doilea rînd, o dublură nu 
„dispune de numărul necesar de repetiţii și de aceeași îndrumare regizorală. (La drept 
vorbind, din activitatea noastră cronicărească am putut constata cîte un spectacol degradat 
prin apariţia unor dubluri, precum am putut asista la cîte o realizare care să depășească 
«creaţia titularului acelui rol. Ceea ce justifică existenţa acestei categorii specifice a muncii 
teatrale, care se numește dublură). 

Problema distribuirii în dubluri este deci de natură a crea în teatre un soi ciudat 
„de atmosferă, despre care ne-au pomenit cîte ceva, fie mai sec, fie mai cu lux de amănunte, 
aproape toţi participanţii la discuţie. Tot „atmosfera“ le prilejuieşte o amară constatare 
şi celor doi actori de la lași, Gh. Vrînceanu și Gilda Marinescu, care impută Institutului 
faptul că nu i-a pregătit pentru a-i face faţă. Credem totuși că nu Institutul e de vină 
dacă oamenii pierd pe drum ceea ce învățaseră pe băncile lui, inclusiv acele noţiuni elemen- 
tare de comportament în colectiv. Și apoi, aici mai e vorba şi de un anumit grad de 
experienţă de viaţă, pe care numai Institutul singur nu va fi niciodată în stare s-o dea. 

Dar trecînd de această digresiune şi revenind la problema necesităţii de a se asigura 
tinerilor posibilitatea de a-şi dezvolta, armonios şi ştiinţific, aptitudinele lor artistice, 
ajungem la propunerea, de mai multe ori vînturată în discuţiile oamenilor de teatru în 
ultima vreme, a înfiinţării unor studiouri experimentale pe lîngă teatre, sau — dacă nu —, 
cu acelaşi obiectiv, a organizării regulate a unor spectacole de ora patru, care să fie date 
<u precădere de către tinerele cadre actoricești ale teatrului. 

„Cred că ar fi bine să se înființeze două-trei studiouri experimentale, reia Olga 
Tudorache o dorinţă a ei, care a mai căpătat glas chiar în paginile revistei noastre. 
În aceste noi teatre ar putea exista alt ritm de muncă şi o altă atmosferă“. 

Elena Sereda exprimă un punct de vedere asemănător, ţinînd să adauge: 
„Ne-ar fi mai la îndemînă să lucrăm cu un regizor de virsta noastră. Am lucra mai fără 
jenă şi fără complexe“ — ne spune actrița Naţionalului, aducînd astfel din nou în discuţie 
o problemă de bază a activităţii tînărului actor, relaţia: actor-regizor. 

La începutul acestor relatări am atins în treacăt acest capitol: munca cu regizorul. 
Olga Tudorache o sumariza cu amărăciune în suflet, Silvia Popovici se exprima în termenii 
unei mari preţuiri, Albulescu reda cu candoare aventura lui cu un rol pe care trebuia 
să-l „umple“ (am reprodus expresia pentru efortul constructiv pe care-l sugerează). 

Înainte de a trece la redarea cîtorva observaţii în această privinţă, îi vom da cuvîntul 
lui Octavian Cotescu, căruia munca cu fiecare regizor îi prilejuiește o dilemă aproape 
hamletiană : actor de sensibilitate sau de comedie? 


„Mie, de la intrarea în teatru, mi s-a întîmplat ceva foarte interesant — spune 
Cotescu. — Am fost categorisit de fiecare regizor în altfel. Unul mi-a spus foarte 


aategoric că sint actor de sensibilitate, altul tot atit de categoric, că aș fi de comedie. 
Nenorocirea este că nici eu nu ştiu care din aceste păreri e mai corespunzătoare ade- 
vărului. (lar noi ne întrebăm dacă o asemenea diferenţiere categorică are vreo cores- 
pondenţă cu adevărul.) În ce priveşte munca propriu-zisă, aș vrea să arăt următoarele : 
Unii regizori, de pildă, urmărind mai degrabă plastica spectacolului, cer să se joace gestul. 
Ciulei, dimpotrivă, cere să se joace situaţia, gestul venind în mod firesc, de la sine. Şi 
trebuie să mărturisesc că, oricît de greu mi-a venit la începutul lucrului meu cu Ciulei, 
felul acesta de a trata un rol mi-a îmbogățit imens mijloacele, mi-a deschis orizonturi 

pur şi simplu nebănuite. În orice caz, aprecierile vegizorilor cu care am lucrat. m-au 
ajutat să-mi valorific mai deplin posibilitățile de expresie“. 

Am citat pe larg această declaraţie, pentru că ea conţine o iămurire substanţială 
în ce privește munca cu regizorul. De la fiecare regizor, actorul are de învăţat cite ceva. 
Cu condiţia de a nu porni la treabă cu idei preconcepute. Dar din întreaga discuţie pur- 
tată, am desprins de cele mai multe ori un atașament la o metodă, ceea ce e bine, in 
măsura în care această metodă reprezintă baza ştiinţifică a muncii de pregătire a unui 
rol, însuşită în Institut; dar poate deveni un pericol, în măsura în care împiedică actorul 
să se adapteze unor stiluri diferite de lucruri, corespunzătoare unor diferite personalităţi 
regizorale. Experienţa lui Cotescu este grăitoare, iar concluziile la care ajunge el însuși 
au și valoare de generalitate. 

„În teatru, regizorul ne cunoaşte foarte puțin sau chiar deloc — afirmă tinărul 
Rebengiuc. În Institut, profesorul lucra cu noi, cunoscîndu-ne personalitatea şi ştiind ce 
să ceară de la fiecare. În teatru, regizorul se preocupă prea puţin de diferitele indivi- 
dualități actoricești, obligîndu-le adesea să se supună mecanic concepției lui“. 

Dar şi tinerii actori și tinerii regizori se bucură de mai mulţi ani de o circumstanţă 
singulară, de un prilej anume destinat afirmării lor: concursul tinerilor actori. 

Aducînd în discuţie această problemă, eram sigur că vom fi primiţi cu mare entu- 
ziasm, ceea ce nu s-a prea întîmplat, nici chiar din partea unora care au obţinut premii şt 
s-au relevat la aceste concursuri. 

„Regulamentul de participare la concursul tinerilor actori trebuie să nu fie formal 
Am propune să se fixeze un repertoriu obligator pentru concurs“, susţin lapidar şi cate- 
goric Ileana Ploscaru și Giurumia de la Cluj, fără să se gîndească însă 
că acest concurs tinde să asigure o variaţie și o îmbogăţire a repertoriului însuși al 
respectivelor teatre, și mai ales în sectorul pieselor pentru tineret, atît de mult așteptate. 

„Rezultatele concursului n-au oglindit pe deplin adevărata forţă a tinerilor actori 
din teatru, n-au dovedit nimănui că schimbul de mîine există şi e pregătit. Ar fi, credem, 
mai necesar, un concurs cu anumite roluri date, pentru toţi actorii“, sint de părere 
Gh. Vrînceanu şi Gilda Marinescu de la lași. Pentru ca Mircea Albu- 
lescu să aducă o serie de observaţii critice la adresa Teatrului Municipal: „s-a ales o 
piesă — ne demonstrează el sec —, servită de actori tineri, regizor de asemenea (și 
hpsit de experienţă). Rezultatul se cunoaşte. Cred că această piesă a fost pusă în scenă 
doar ca o obligație formală“. 

Criticile ce se aduc la acest punct al discuţiei se referă mai toate la un viciu de 
organizare, atît a concursului însuși, cît și a pregătirilor în vederea lui, aşa cum au ele, 
au avut ori pot avea loc în cîte un teatru: „Am rămas profund decepționaţi cind am 
văzut cît de telegrafic a fost acel concurs (cel de anul trecut — n.n.), fiecare plecini 
imediat acasă. Tinerii n-au avut posibilitatea să se cunoască, să discute, să-și împărtă- 
şească unii altora impresii, gînduri“, ne mărturisesc, cu amărăciune şi pe bună dreptate, 
Vrînceanu şi Gilda Marinescu de la laşi. Într-adevăr, s-ar cuveni ca un 
concurs să le prilejuiască tinerilor un schimb de păreri și experienţă, să le îngăduie să 
se cunoască și să-și vorbească. 

Alte observaţii privesc însăși eficiența pe care o poate avea afirmarea talentului 
în cadrul concursului: „După un premiu obținut la un astfel de concurs republican — 
observă Elena Sereda — am solicitat să dublez un rol deținut de o bună actriță 
mai vîrstnică şi am fost refuzată vehement. Victor Moldovan a luat şi el un astfel de 
premiu şi acum nu e distribuit“, spune Sereda mai departe, pentru ca apoi colegul 
ei de teatru Matei Gheorghiu să constate: „După concurs, tinerii nu sint urmă- 
riți în muma lor şi ajutați“. 

Observațiile aduse în privinţa felului cum este exploatat acest prilej acordat în 
exclusivitate tinerilor, spre a-şi dovedi calităţile, sînt în bună măsură întemeiate şi o 


4 — Teatrul nr. 6 49 


WwWwW.cimec.ro 


privire mai atentă va înlătura pe viitor tot ceea ce poate împiedica transformarea lui 
într-o adevărată sărbătoare a tineretului din teatru. 


% 


Cu aceste relatări și considerații pe marginea discuţiei pe care am avut-o cu un 
grup de tineri actori, ne-am apropiat de capitolul unor concluzii. Și ca primă consta- . 
tare, nu ne putem împiedica să recunoaștem ca factor pozitiv dorinţa manifestată de 
tinerii noştri interlocutori, de a-și ridica măiestria artistică, de a munci mai mult și 
de a învăța de la maeștrii mai vîrstnici arta meșteșugului lor. În această ordine de idei 
se cuvine să subliniem ca pe o absolută necesitate, conlucrarea ce trebuie să existe între 
generaţii, factor indispensabil pentru dezvoltarea artei noastre teatrale. Pentru că, altfel 
decît lucrînd alături de maeștri, cum oare ar putea ucenicul deprinde iscusinţa și cum 
ar putea el să aspire spre perfecţiune ? Mai multe dubluri deci pentru tineri în rolurile 
create de virstnici, o mai intensă conlucrare între tineri şi bătrîni. La o parte cu suscep- 
tibilităţile şi ambițiile stupide, fiecare își are în teatru locul lui, chiar şi dublura. 

Le revine deci conducerilor teatrelor misiunea de a reglementa această problemă, 
pornind de la considerentul că intră în atribuţiile lor urmărirea foarte atentă a evoluţiei 
şi creșterii tinerelor cadre. lar sistemul distribuirii acestora în dubluri, alături de maeștri, 
este unul din mijloacele de realizare a acestui ţel. 

Pe tot parcursul discuţiei s-a vădit o dorință sinceră a tinerilor de a învăţa, o 
sete de cunoaștere, dublată de necesitatea unei îndrumări competente, pe care ei 
o aşteaptă tot din partea teatrului, a conducerii. La acest punct însă, va trebui să facem o 
constatare de amănunt: tinerii sînt dornici să afle, să fie la curent cu problemele şi 
tendinţele mișcării teatrale din lumea întreagă. Şi în acest scop, ei au nevoie de materiale, 
cărţi, studii, piese, reviste etc., pe care să le consulte. Dar nu toţi pot citi în diverse limbi 
străine. De aci, necesitatea ca secretariatele literare să se ocupe de traducerea lucrărilor 
mai importante, să le multiplice şi să le pună la dispoziţia celor dornici să le citească: 
(chiar și acasă). : 

Pe de altă parte însă, am rămas neplăcut impresionați de faptul că şi în acest 
domeniu — al efortului pe plan intelectual-educativ — tinerii aşteaptă de asemenea totul 
de la acel Mentor atît de mult visat şi pentru activitatea lor scenică. Tinereţea şi aspi- 
rațiile atît de largi și atît de subliniat mărturisite ar impune în schimb, cu necesitate, 
manifestarea acelei iniţiative individuale, a efortului susţinut pe toate căile și cu toate 
mijloacele proprii, care, eventual, să fie întregit de organizarea unor colocvii sau şedinţe: 
de studiu în sînul colectivului teatral. Şi pe tărîmul activităţii în teatru, iniţiativa mani- 
festată de tineri ar putea duce la stingerea tonului veleitar și la apariţia unor formule: 
concrete de lucru, de afirmare a acelor capacităţi latente în numele cărora se reclamă — 
atît de imperios uneori —, soluţionarea unei așa-numite „probleme a tinerilor actori“. Şi 
nu credem că am putea încheia mai nimerit incursiunea noastră decît citînd un fapt destul 
de recent și destul de pilduitor: 

Un grup de tineri din Moscova, dornici și ei să dea mai mult decît li se cerea, să 
lucreze mai mult decît li se solicita, să aibă o răspundere mai mare decît li se încre- 
dinţase, au găsit formula să-și valorifice, altfel decît prin lamentări și nemulţumire voci- 
ferată dar sterilă, dorinţa de a încerca ceva deosebit. Au început să organizeze specta- 
cole lucrate noaptea, după terminarea reprezentanţiilor. Experienţa a reușit și tinerii sînt 
astăzi actorii unui nou și apreciat teatru: Studioul „Contemporanul“, un teatru de sine 
stătător, care completează de minune peisajul activităţii scenice din ţara sa. 

E o istorie scurtă aceasta dar plină de tîlc, și ne gîndim că poate vor reflecta la ea 
şi tinerii noștri, chiar dacă exemplul dat, ţinind seama de condiţiile specifice de la noi, 
nu obligă la imitare strictă. 

M. Al. 

MARGARETA BĂRBUŢĂ 


Praga teatrală 


Peisajul teatral praghez oferă spectatorului o diversitate de aspecte, de genuri și 
stiluri, în care la prima privire i-ar fi greu să se descurce, dacă ar încerca să le găsească 
un numitor comun. De la monumentala Tragedie optimistă, prezentată la Teatrul Naţional, 
la spirituala parodie a teatrului de satiră ABC — Balada =drențelor ; de la moderna 
Grădina de toamnă la clasica Femeie încăpăținată, coexistente pe scena aceluiași teatru 
„J-K-Tyl“; de la romantica Maria Stuart la epica Mutter Courage, sau de la pușkinianul 
Oneghin la brechtiana Operă de trei parale, ambele în viziunea personală a aceluiași re- 
gizor, E F. Burian, contrastele sînt categorice, culorile se resping şi se atrag, într-un joc 
de umbre și lumini, de tonuri și semitonuri de un farmec deosebit. 

Şi totuşi, în toată această diversitate vei distinge în cele din urmă o tendinţă comună, 
o preocupare- permanentă, manifestată în nenumărate, uneori mai mult, alteori mai puţin 
vizibile, elemente concrete ale spectacolelor și anume, tendinţa de apropiere, pînă la 
contact direct, de conștiința spectatorului contemporan. 

De altfel, aceasta a fost şi problema care a constituit obiectivul principal al dezbate- 
rilor din cadrul conferinţei oamenilor de teatru, organizată la Praga în luna martie de 
către Uniunea artiștilor de teatru cehoslovaci, cu participarea unor reprezentanţi din ţările 
de democraţie populară şi U.R.S.S., delegaţia noastră fiind formată din Niky Atanasiu și 
semnatara acestor rînduri. Conferinţa a fost consacrată temei actualităţii în dramaturgia 
contemporană şi repertoriului teatrelor dramatice și muzicale. Dar, pentru că o condiţie 
indispensabilă a însăşi existenţei teatrului este spectatorul, problemele actuale ale orien- 
tării teatrului n-au putut fi discutate decît în funcţie de spectatorul căruia teatrul con- 
temporan din ţările socialiste i se adresează. S-a încercat o definire a profilului psiho- 
logic al spectatorului contemporan, luindu-se drept punct de plecare gradul de dezvol- 
tare al ştiinţei și tehnicii erei atomice. Pe drept cuvint, însă, s-a combătut tendinţa 
accentuată de a crea din „omul contemporan” un concept general, abstract, independent 
de condiţiile sociale concrete în care acest om trăiește. 

S-a precizat în cursul dezbaterilor că actualitatea însăşi, departe de a reprezenta 
o noțiune abstractă, îşi găseşte esenţa în contradicţia dintre ieri şi miine, dintre cele 
două sisteme social-economice pe plan internaţional, în contradicţiile antagonice şi 
neantagonice pe plan intern. Dezbaterile au dovedit că este tot atit de arbitrară încer- 
carea de a dizolva-aceste contradicții într-o generalitate amorfă, atemporală şi asocială, 
ca şi tendinţa, depășită azi, dar de recentă dată, de a împărţi tipurile dramatice în 
pozitive şi negative, sau pe spectatori în „socialişti* şi „nesocialişti“. Viaţa, complexă 

şi subtilă, dezminte toate încercările de schematizare, ca şi pe acelea de generalizare 
a unor fenomene superficiale, întimplătoare. 

Teatrul se adresează unui spectator divers şi complex, au spus mai mulţi vorbitori. 
Funcţia socială a teatrului, educativă, cognitivă, la rindul ei trebuie înțeleasă prin 
prisma specificului estetic al teatrului, pentru a nu transforma teatrul într-o pură insti- 
tuţie cu caracter didactic. De aci, necesitatea creării unor opere profund filozofice şi 
puternic emoţionale. 

S-a relevat aşadar cît de complexă şi de plină de răspundere este misiunea autorului 
dramatic şi a tuturor celor care muncesc şi creează în domeniul artei teatrale, artă me- 
nită a influenţa, pe cale directă și indirectă, conştiinţa spectatorului. 

Nu este locul să trecem în revistă toate problemele dezbătute la acea conferință, 
care pentru prima oară a întrunit reprezentanţi ai teatrului din mai multe ţări socialiste, 
în jurul unor chestiuni de orientare a dramaturgiei și repertoriului. Multe din ele şi-au 
dovedit sfera largă de aplicare în mai toate ţările lagărului nostru, indicînd astfel şi nece- 
sitatea conjugării forţelor creatoare pentru clarificarea și rezolvarea lor. Intenţia mea a 
fost numai de a sugera în cîteva cuvinte climatul ideologic în care s-a desfășurat confe- 
rinţa și, prin aceasta, de a limpezi, în măsura posibilului, coordonatele generale în cadrul 
cărora se desfășoară activitatea prezentă a teatrului cehoslovac, în speţă a celui din 
Praga, ale cărui spectacole am avut prilejul să le văd. 

Spuneam că se caută căile cele mai potrivite spre conștiința spectatorului, spre raţiu- 
nea și mai ales sentimentul lui. Desigur, aceste căutări, ca și rezultatele lor, diferă de la 
teatru la teatru, de la regizor la regizor, în cadrul aceluiași teatru. Ceea ce e sigur 
însă, e că teatrele pragheze au izbutit să-și creeze, fiecare în parte, un „profil“, deose- 
bindu-se unele de altele prin repertoriu, prin alura generală a spectacolelor, prin punerea 
în scenă și stilul de joc. 

Primul spectacol pe care l-am văzut la Praga a fost la Teatrul Realist, cu piesa 
nouă a autorului ceh Frantișek Pavlicek, Steagul negru. Titlul piesei poartă în sine un 
simbol: sub „steagul negru“ navigau odinioară corăbiile de pirați; sub „steagul negru“ 
navighează azi cei ce şi-au părăsit ţara, pentru a rătăci printre străini, căutînd o fericire 
iluzorie în rîndurile dușmanilor patriei. Piesa urmăreşte destinul unei femei, care trăieşte 
numai cu gîndul întoarcerii fiului fugit din ţară cu ani înainte și care, în speranţa reve- 
derii fiului, acordă adăpost unui terorist, venit de peste graniță cu o misiune secretă. 
Piesa angajează destinele mai multor personaje, colocatare ale aceluiași bloc, fără a 
izbuti să le lege organic, într-o construcţie închegată. Important e însă faptul că autorul 
a căutat să pătrundă în psihologia personajelor, să le dezvăluie esenţa umană și socială, 
evitînd schematismul. 

Spectacolul se joacă fără cortină, într-un decor unic, pe care spectatorii îl găsesc 
așezat (construit) pe scenă încă de la intrarea lor în sală. O cortină de întuneric mar- 
chează începutul şi sfîrșitul fiecărui act, dînd timp actorilor să intre sau să iasă din scenă. 
Procedeul nu e nou, desigur, a fost folosit și la noi, dar el contribuie la integrarea publi- 
cului în atmosfera piesei înainte de începerea acţiunii. Combinaţie inteligentă de ele- 
mente reale și sugestie, decorul pictorului Jiri Dvorak reprezintă o secţiune în structura 
unui bloc, în care spaţiul principal îl ocupă camera bătrînei Kocianova (mama fugarului), 
spre care duce o scară în spirală, în planul întîi, și de la care pornește o altă scară, în 
fund, spre etajul superior. O bună manevră a luminilor contribuie la deplasarea locului 
acţiunii scenice, din cameră pe palier, iar de aici pe scară, atenţia spectatorului fiind 
ajutată să se concentreze asupra punctului esenţial din desfășurarea dramei. Surprinzător 
este faptul că acterii joacă aproape tot timpul cu faţa la public, expunîndu-şi mereu în 
plină lumină figura, ca o oglindă a stărilor interioare. E adevărat că în felul acesta 
comunicarea cu publicul e mai directă, dar nu poţi scăpa de o senzaţie de nefiresc, în 
ciuda jocului sobru, interiorizat, al unor actori ca Jarmila Majova, Libuşe Peşkova şi, 

mai ales, Valtr Taub, un actor excelent, impresionant în rolul episodic al unui poştaş 
chinuit de dilema: datorie profesională — datorie. umană. 

Același pictor a realizat decorurile, de cu totul alt stil, ale spectacolului Asemenea 
dragoste, o altă piesă contemporană, de Pavel Kohout, prezentată de același teatru. Trebuie 
să spun, de altfel, că stimularea și promovarea dramaturgiei originale fac parte din 
obiectivele principale ale acestui teatru, al cărui nume indică orientarea şi modalitatea 
sa esenţială de expresie. Combinaţie de fundaluri proiectate cinematografic și de citeva 
elemente materiale strict necesare — o masă, scaune, un pat, o bancă, un stîlp indicator, 
apărute în scenă în văzul spectatorilor, prin glisadă —, decorurile au servit spectacolului 
exact atît cît era nevoie, ca elemente auxiliare, pentru reconstituirea faptelor şi situaţiilor 
reclamate de piesă. Piesa însăși e «n exemplu elocvent de încercare a autorului de a 
implica publicul în chiar desfășurarea acţiunii. Publicul, prin reprezentantul său, Omul 
în robă (interpretat de același Valtr Taub), cercetează cauzele și împrejurările care au 
dus la sinuciderea tinerei Lida Matysova, interogîndu-i pe cei acuzaţi sau bănuiţi de 
vinovăţie, făcînd presupuneri și deducţii, intervenind chiar în mersul acţiunii, atunci cînd 
unul din personaje, intenţionat sau nu, denaturează faptele. 

Procedeul de asemenea nu e nou. La noi s-a jucat pe vremuri piesa Este vins- 
vată Mary Dugan ?, în care participanţii la procesul ce se desfășura pe scenă „se ridicau 
din rîndurile publicului. Dar important nu e atît procedeul, cît rezultatul său: publicul 
este stimulat să urmărească pas cu pas episoadele procesului, care nu se înșiruie în ordine 
cronologică, ci prin salturi în timp, înainte şi înapoi, legate prin relaţiile lor cauzele şi 
logice, nu prin cele aparente, întimplătoare. Și, pas cu pas, spectatorul ajunge la con- 
cluzia, pe care autorul a avut-o de la început în vedere: fiecare om este răspunzător 
de fiecare faptă a sa, care atinge şi influenţează destinul altui om. Aparent banală, drama 
tinerei Lida capătă astfel consistență prin implicaţiile de ordin etic pe care le conţine. 
Ca experiment pentru ieșirea din canonul clasic, consider piesa interesantă, fără a socoti 
însă că acesta este unicul drum de viitor al dramaturgiei. Nu mai vorbesc de faptul că 
trecerea rapidă de la o stare sufletească la alta anterioară, sau posterioară, pe care o 
impune vertiginoasa desfășurare de episoade, depărtează actorii de la o trăire organică, 
abătindu-i spre o reprezentare exterioară, raţională și rece, a unor stări. 

Problemele creaţiei dramatice cehoslovace au fost amplu dezbătute în cadrul con- 
ferinţei din martie, din păcate într-un mod cam abstract și general, fără a se zăbovi 
asupra pieselor existente, pentru o analiză concretă şi aprofundată. S-a remarcat între 
altele depărtarea autorilor, în ultima vreme, de conflictele majore ale realităţii actuale, 
abaterea lor spre o problematică minoră, pe gustul unei părţi a publicului aflată sub 
influenţa micii burghezii. Socot însă că cele două piese pomenite mai sus sînt caracteristice 
pentru unele tendinţe și perspective ale dramaturgiei cehoslovace, ele dovedind căutările 
autorilor, atît în privinţa actualităţii tematicii, cit şi a înnoirii mijloacelor de expresie. 

Nu m-am mai mirat că, în discuţia despre repertoriul, numele Teatrului Naţional 
din Praga a fost pomenit de mai multe ori în mod critic, cînd am văzut că în repertoriul 
său curent figurează foarte puţine piese originale contemporane, și nu dintre cele mai 
valoroase. Pacientul 113 de Peter Karvas, autor slovac, mi-a apărut ca o rămășiță a unei 
perioade depășite în evoluţia dramei cehoslovace, prin schematismul și stîngăciile sale, 
care n-au putut fi total anulate nici prin excelenta distribuţie de care s-a bucurat 
spectacolul. 

În schimb, am văzut pe scena Teatrului Naţional din Praga, fie pe scena mare, fie 
în sala „Tyl“ (numită astfel după numele clasicului ceh J.K.Tyl), cîteva spectacole foarte 
interesante și care, ce e drept, nu erau lipsite de patosul actualităţii. 

Notez în primul rînd Tragedia optimistă, pusă în scenă de realizatorul celebrului 
spectacol de la Leningrad, regizorul sovietic Tovstonogov. Ceea ce merită a fi remarcat 
mai întîi este rezolvarea plastică generală a tragediei, care se desfăşoară pe o platformă 

Scenă din „Tragedia optimistă“ de Vs. Vişnevski 


turnantă ușor înclinată, prielnică metamorfozelor: din punte de vas, devine teren de 
luptă, loc de popas, întindere nesfîrşită sau punct strategic de atac. Am constatat cu 
acest prilej cît de utilă i-a fost regizorului Vlad Mugur vizionarea spectacolului lui 
Tovstonogov de la Leningrad, pentru găsirea soluţiei scenice generale a spectacolului de 
la Craiova, fără a anula prin aceasta tratarea cu totul personală, din punct de vedere 
regizoral, a textului tragediei, de către regizorul romîn. Semnalez două momente deo- 
sebit de reușite în spectacolul praghez: scena balului — înainte de plecarea pe uscat a 
regimentului — în care rotirea în ritm de vals a perechilor se transformă pe nesimţite, 
emoţionant, în marșul marinarilor spre uscat, pe măsură ce perechile se desfac, femeile 
rămînînd pe loc, cu batistele fluturind, iar marinarii trecînd în rînd, la datorie; și 
scena de veghe a lui Vainonen şi a Răgușitului, în care atmosfera tulburătoare, încărcată 
de fiorul singurătăţii și al morţii, este creată printr-un magistral sistem de filtrare a 
luminii, care cade în plin numai asupra unei crengi de copac, desfrunzite, desenată în 
formă de ghiară, pe fondul întunecat, fără alte contururi, în timp ce în aer se aude vag 
un croncănit de corb. Pe linia acelei tendinţe de a apropia scena de spectator, semnalez 
rezolvarea celor doi plutonieri-povestitori, care înaintează peste fosa orchestrei pînă 
aproape de rîndul întîi al parterului și-și rostesc povestirea cu tonul simplu, cald şi 
firesc al unei comunicări personale, directe. Efectul este impresionant ca putere de 
convingere. 

Tendinţa de anulare a distanţei dintre scenă și sală am găsit-o și în Grădina de 
toamnă de Lillian Hellman, pusă în scenă de Alfred Radok, în decorurile aceluiași Josef 
Svoboda, scenograful Tragediei optimiste. Întregul decor, reprezentînd interiorul pensiuniii 
Constancei Tuckerman, a fost conceput în tonuri uşor diferenţiate de gri, de la griul 
aproape alb, la cel mai închis, pe care cenușiul veșmintelor stăpînei casei se armonizează 
perfect, arătînd-o ca o parte integrantă a acestei ofilite Grădini de toamnă. Din holul în 
care se petrece cea mai mare parte a acţiunii, o terasă deschisă spre circularul negru 

lasă să se întrezărească depărtările necuprinse ; o prelungire a holului, ca o a doua terasă, 
se întinde peste fosă spre spectatori, dînd astfel posibilitatea unora dintre personaje să-şi 
rostească gîndurile intime, ca pe nişte confesiuni, spre sală. Spectacolul, de altfel, este 
excelent jucat, dovedind arta supremă a regizorului de a se pierde în personaje, după ce 
le-a dăruit maxima expresivitate, de la tonurile viguroase la nuanțele cele mai subtile. 
Am admirat aici deosebita sensibilitate a actriţei Vlasta Fabianova, în interpretarea 
căreia drama  Constanciei își dezvăluie toată copleșitoarea tristeţe, fără ca personajul 
să-și piardă demnitatea şi farmecul. Spectacolul întruneşte cîţiva dintre cei mai valoroși 
actori ai Teatrului Naţional, de la artista poporului Leopolda Dostalova la tinăra Maria 
Tomasova. Am revăzut aici, în rolul pictorului flușturatic (nerealizata dragoste de tinereţe 
a Constanciei), pe interesantul actor Karel Höger, admirabil în scena de beţie din 
actul II. 

Asupra acestui actor socot că e bine să zăbovim ceva mai mult. În prezent este, 
cred, actorul cel mai des distribuit în spectacolele Teatrului Naţional din Praga. În toate 
cele cinci spectacole văzute de mine pe scena acestui teatru, Karel Höger răspunde la apel 
pe lista interpreţilor. L-am cunoscut în Alexei din Tragedia optimistă, l-am revăzut în 
rolul unui medic din Pacientul 113, l-am recunoscut în învățătorul îndrăgostit din Femeia 
Încăpăținată de J. K. Tyl, pentru a-l întîlni apoi, din nou, în rolul principal din Un om 
ciudat de Nazim Hikmet, după acela din Grădina de toamnă. Karel Höger e cu adevărat 
un actor înzestrat cu o mare bogăţie de mijloace. El poate trece uşor de la explozii tempe- 
ramentale la exprimarea unor fine nuanţe sufleteşti, pe tonuri insinuante, de la exuberanța 
lui Alexei la sfiala învățătorului îndrăgostit şi, apoi, la procesele de conştiinţă ale avo- 
catului Ahmed Riza din Un om ciudat. Dar am impresia că actorul a început să se 
repete în diversele roluri jucate şi să folosească mai mult rutina decit fantezia, în găsirea 
mijloacelor proprii unui rol. 


Scenă din „Un om ciudat“ de Nazim Hikmet 

lată de ce socotesc că trebuie îndoit apreciată munca regizorului Otomar Rrejca, 
care a realizat un admirabil spectacol cu piesa lui Nazim Hikmet, izbutind în același timp 
să-l îndrumeze pe Karel Höger spre o compoziţie originală, profund convingătoare. Tem- 
peramentul actorului a fost strunit astfel, încît să nu mai facă risipă de explozii, concen- 
trîndu-şi forța dramatică în interior, dînd profunzime şi gravitate dramei eroului, „omul 
ciudat“ care nu se poate împăca cu compromisurile proprii societăţii burgheze. 

Ceea ce mai este interesant în același spectacol, este rezolvarea plastică, în tare 
au fost folosite mijloacele simple puse la îndemînă de tehnica modernă: proiecţiile cine- 
matografice și jocul de lumini și umbre. Aceleași două panouri de pînză albă, prezente 
în scenă de la începutul la sfirşitul spectacolului, servesc drept paravan de umbre chi- 
pezești şi drept ecran pentru proiecţii. Prologul simbolic, în care un bolovan pus în 
mijlocul drumului provoacă atitudini diferite diferiților oameni care se împiedică de 
el — unul îl mişcă spre stinga, altul spre dreapta, altul sare nepăsător pe deasupra, și 
numai ultimul îl ridică cu hotărîre şi-l aruncă în infinit, simbol al atitudinii categoric 
revoluţionare —, este reprezentat prin sistemul umbrelor chinezești, pe un fond de lumină 
roșiatică. Proiecţii sugestive pregătesc dispoziția aperceptivă a spectatorului, introdu- 
cîndu-l în mediul specific Istanbulului. Pereţii unei camere sînt sugeraţi prin aceleași 
panouri, pe care de astă dată se profilează discret umbra arabescului de fier forjat al 
candelabrului, în chip de tapet. lar în ultimul act, care înfățișează o cîrciumă în port, 
pe aceleași panouri-pereţi, se desenează viguros umbrele amestecate haotic ale frîn- 
ghiilor împletite, care alcătuiesc plafonul, creînd o atmosferă halucinantă, favorabilă des- 
fășurării dramei. Regizorul Otomar Krejca şi pictorul Frantisek Frâster au folosit deci 
alte mijloace de influențare a conștiinței spectatorului și reuşita lor se traduce prin 
sălile pline cu care se joacă spectacolul, deși a avut premiera în stagiunea trecută. 

Este însă un adevăr indiscutabil că drumul cel mai sigur spre conștiința spectato- 
rului este acela care imbină originalitatea și măiestria interpretării cu actualitatea pro- 
blematicii. Nu e greu de înţeles, din acest punct de vedere, succesul neîntrerupt de care 
se bucură spectacolul teatrului de marionete „S+H*“ („Speibl și Hurvinek“), intitulat 
Speibl. pe planeta Venus. Savurosul text al lui Jaroslav Janovsky îl prezintă pe popu- 
larul erou Speibl — creat de regretatul artist Josef Skupa cu mulţi ani înainte — într-o 
serie de peripeții pe planeta Venus, unde a ajuns datorită unei strașnice gripe (în vis). 
Toate aceste peripeții au o semnificaţie foarte „pămînteană“, cuprinzînd aluzii şi referiri 
directe la fapte și întîmplări reale, de imediată actualitate. Comice prin cadrul fantastic 
în care sînt transplantate, după procedeul bine cunoscut al „utopiilor“ din secolele trecutes 
aceste întîmplări nu rămîn deloc fără ecou în rîndurile publicului, care le recunpaște cu 
satisfacţie și participă, fiinţă colectivă, la critica unor lpsuri din viaţa publică actuală, 
trăgînd concluziile necesare. Realizarea artistică desăvirșită a spectacolului, datorată regi- 
zorului și pictorului Jan Dvorak, precum și mînuitorilor actori, adaugă textului umor și 
fantezie, atrăgînd atenţia asupra unui adevăr nu totdeauna recunoscut: că teatrul de 
păpuşi poate dezbate cu mijloacele sale specifice, probleme la fel de „grave“ ca şi teatrul 
de actori, fiind capabil să transmită valorile unui text, fără a cere un exces de mişcare 
în scenă, confundat de unii păpușari de la noi cu specificul „„păpușăresc“. 

Prin acelaşi mijloc al satirei şi rîsului, se apropie de spectatori un alt teatru foarte 
popular în Praga. și anume Teatrul de satiră ABC. Condus de marele actor de comedie 
Jan Werich, teatrul acesta îşi are începuturile în faimosul „Teatru eliberat“ — Osvo- 
bozen€ Divadlo —, care în anii 1935—1936 exprima protestul poporului cehoslovac împo- 
triva orînduirii sociale nedrepte, prin satirele ascuţite prezentate de curajoşii săi pro- 
motori: V+W =Voskovec și Werich. Astăzi, Jan Werich a reluat o parte a repertoriului 
de atunci, actualizindu-l, şi astfel, populara Balada zdrențelor, spectacol prezentat cu 

mare succes în 1935, se bucură și azi de adeziunea fără rezerve a publicului praghez, care 
rîde cu poftă de gagurile de tip bufonesc. gustind în același timp aluziile acide la adresa 
unor manifestări negative, rămășițe ale vechiului în societatea actuală. Istoria fantezistă 
a lui François Villon, persecutat de rege pentru versurile sale revoluţionare și trădat de 
curtezana Caterina, lasă destul loc pentru introducerea unor scene comice și a unor cuplete 
cu temă actuală, alături de cîntecul antimonarhic, devenit cu adevărat popular: „Hej, 
pane Krali...“ 1, lansat în spectacolul din 1935. Sufletul spectacolului este, fără îndoială, 
actorul Jan Werich, înzestrat cu un simţ al umorului cu totul deosebit și cu o mare 
capacitate de improvizație. 

Din aceeași mişcare a „Teatrului eliberat“ a făcut parte în trecut şi E. F. Burian, 
care conduce azi Teatrul „D 34“ („Divadlo 34" — Teatrul anului 1934). E. F. Burian este 
un artist original. Regizor, compozitor, autor dramatic, el imprimă asupra întregii acti- 
vităţi a teatrului pe care-l conduce, amprenta puternicii sale personalităţi Spectacolele 
teatrului poartă în general tripla sa semnătură de adaptator (sau autor) al textului, de 
regizor şi de compozitor. Rareori un text străin este jucat în versiunea sa originală. Am 
văzut la teatrul „D 34* o adaptare scenică făcută de Burian după romanul lui Pușkin: 
Evghenii Oneghin. Primul contact cu arta lui Burian a fost ameţitor: pe o scenă minus- 
culă, lipsită de orice fel de degajament, s-a desfășurat un spectacol în peste treizeci de 
tablouri, fără ca o schimbare de decor să fi durat mai mult de cinci secunde. Pe cati- 
feaua neagră care îmbracă cutia scenei, dindu-i adincime și perspectivă, alunecau în sus 
și în jos — pe niște sfori vizibile, alcătuind un fel de arlechini originali — diferite 
panouri, tapiserii, tablouri, menite a sugera un anumit cadru plastic. O cortină de voal 
alb, luminată: din faţă, pe care se desena cu negru, în linii subţiri, un copac singuratic, 
crea îndată iluzia unui drum de-a lungul căruia își plimba dragostea neîmpărtășită Tatiana. 


1 „Hei, domnule rege.“ 


Scenă din „,Speibl pe planeta Venus“ de Jaroslav Janovsky 

Luminată din spate, cortina lăsa să se vadă 
ca prin ceaţă chipurile celor veniţi la cimitir, 
pentru a-l conduce la locul de veci pe unchiul 
lui Oneghin. Ridicată, cortina dezvăluia in- 
teriorul mohorît al camerei lui Oneghin. 
După acest principiu, completat bineînţeles cu 
prezenţa în scenă a unor elemente materiale, 
de mobilier şi recuzită, au fost realizate 
sugestivele şi plinele de poezie decoruri ale 
pictorului V. Nyvilt. Dramatizarea alcătuită 
din scene scurte, aproape instantanee, alter- 
nînd cu lungi monologuri, urmărește istoria 
lui Oneghin şi a Tatianei aproape în aceleaşi 
momente esenţiale, prezente în libretul operei 
lui Ceaikovski. Muzica lui Burian însoţeşte în- 
tregul spectacol, executată cînd de orchestră, 
cînd de cor, cînd de soliști vocali sau instru- 
mentiști, subliniind momentele dramatice, 
comentind acţiunea, caracterizînd personaje. 
Actorii trăiesc mai puţin intens personajele 
decît, să spunem, la Teatrul Naţional sau 
la Teatrul Realist. Este mai mult o artă 
de reprezentare, fără ca această caracteristică 
Scenă din „Grădina de toamnă“ să se poată aplica deopotrivă tuturor inter- 
= de Lillian Hellman preţilor. Se poate vorbi, de pildă, de repre- 
zentare la interpretul lui Oneghin, Oldrich 
Janovsky, dar nu se poate vorbi la interpreta Olgăi, Marta Kucirkova, care joacă cu o 
sinceritate fermecătoare, în timp ce Zuzana Kocova a desfășurat în rolul Tatianei mij- 
loace variate, ţinînd de ambele modalităţi de expresie actoricească. Am revăzut aceeaşi 
actriţă în Opera de trei parale de Brecht şi i-am admirat luciditatea și stăpînirea matură 
a mijloacelor de expresie în rolul d-nei Peachum. | 
Dacă Evghenii Oneghin m-a uimit prin fantezia și ingeniozitatea înscenării (chiar 
dacă mi-a stîrnit îndoieli cu privire la valabilitatea genului — un hibrid epico-dramatico- 
muzical), Opera de trei parale m-a încîntat prin verva şi umorul strălucit al interpretării. 
Parada personajelor, care deschide spectacolul într-un șir lung de perechi ce cîntă şi 
dansează, stabilește de la început un contact cu spectatorii, contactul fiind mereu reînnoit 
prin, personajele care comentează acţiunea de pe același practicabil, plasat în avanscenă. 
Istoria întreprinderii de vagabonzi a cinicului Peachum, precum şi peripeţiile lui Ma- 
cheath, ginerele lui Peachum, au căpătat în spectacolul lui Burian un caracter hotărît 
grotesc, accentuîndu-se elementele comice, lungindu-se unele pasaje muzicale, folosindu-se 
adesea caricatura. În această ambianță am avut impresia că unele accente de critică socială 
sună prea puţin convingător, după cum prea puţin convingător a părut personajul Ma- 
cheath, în interpretarea fără o linie precisă a actorului Otokar Brousek, N-am putut însă 
să nu admir și de data aceasta fantezia neobosită a lui Burian, a cărui bogată persona- 
litate își pune pecetea pe toate operele sale. După ce am văzut și o repetiţie a unui viitor 
spectacol, cu comedia clasică naţională: Fiecare pentru patria sa de Klicpera, m-am 
convins că originalitatea şi fantezia lui Burian sînt îndreptate îndeosebi spre redarea pe 
scenă a unei viziuni grotești a realităţii, obligînd prin aceasta, în mod indirect, spectatorii 
teatrubui său să ia o atitudine critică faţă de personajele și faptele înfățișate. Îmbinarea 
textului cu muzică, dans și, mai ales, pantomimă, în mai toate înscenările lui Burian, îşi 

are originea în tradiţiile populare ale teatrului ceh, pe care teatrul „D 34* le continuă 
şi le dezvoltă azi, in noile condiţii, pentru noul spectator. 

Şi pentru că ne-am întors la problema spectatorului, cîteva cuvinte despre grija 
pentru cel mai tînăr spectator al teatrului ceh de azi. La Praga există un teatru al tine- 
retului, care poartă numele tînărului poet revoluţionar Jiri Wolkr. Repertoriul teatrului 
este astfel alcătuit, încît să se adreseze îndeosebi copiilor de vîrstă școlară, mari amatori 
de romane de aventuri, povestiri eroice şi chiar basme. Nu s-ar putea spune că reper- 
toriul teatrului Tineretului din Praga este un ideal. Lipsesc îndeosebi piesele originale, 
inspirate din actualitate, cu tematică adecvată tineretului. Dar el dovedește în general 
o orientare precisă, o bună cunoaştere a publicului căruia i se adresează şi a misiunii 
ce-i revine în rîndurile acestui public. Am văzut acolo Copiii căpitanului Grant, o drama- 
tizare după Jules Verne, jucată în matineu într-o sală arhiplină, ale cărei manifestări 
de zgomotos entuziasm au răsplătit din belșug eforturile nobile ale actorilor de a da 
viaţă pe scenă conţinutului moral al istorisirii cunoscute. 

Cît despre cei mai mici spectatori, frecventatori neobosiţi ai spectacolelor pentru 
copii ale Teatrului central de păpuşi, Teatrul Municipal din Praga le-a făcut în luna 
martie un dar neașteptat, prezentindu-le premiera feeriei moderne Căsuța fermecată a 
clovnului Ferdinand, de Jiri Cirkl și Jindrich Polák. Este o amuzantă, şi pe alocuri izbu- 
tită, încercare de a crea un basm nou, în care elementele fantastice tradiţionale sînt înlo- 
cuite cu altele, aparent fantastice pentru copii, dar avînd o explicaţie ştiinţifică : electri- 
citatea, televiziunea etc. lată, așadar, că teatrul praghez îşi formează spectatorul, ocupîn- 
du-se de el încă din copilărie, călăuzindu-i paşii spre cunoașterea din ce în ce mai 
profundă, mai cuprinzătoare, a vieţii. 

Desigur, nu toate spectacolele teatrelor din Praga sînt la nivelul celor menţionate 
aci. Am văzut şi spectacole mai puţin izbutite, mai puţin reprezentative pentru stadiul 

Scenă din „Steaua fără nume“ de Mihail Sebastian 


actual al mişcării teatrale pragheze. Desigur şi multe spectacole interesante au rămas în 
afara acestei înșiruiri, 12 zile fiind un răstimp cu totul insuficient pentru a putea cuprinde 
tot ce are mai interesant teatrul unui mare oraș. 

Dar nu pot încheia aceste rînduri, înainte de a comunica marea bucurie pe care 
ne-a prilejuit-o întîlnirea pe scena Teatrului „S. K. Neumann“ a unor personaje și rea- 
lităţi romîneşti : Steaua fără nume de Mihail Sebastian a fost prezentată în premieră în: 
seara de 28 martie, cucerind publicul. Piesa s-a jucat în decorurile lui Vladimir Synek, 
care în actul I a găsit o rezolvare scenică inteligentă, construind gara astfel, încît peronut 
să se afle spre public, trecerea trenurilor fiind sugerată prin proiectarea unor lumini 
fugare, închipuind ferestrele luminate ale vagoanelor, pe pereţii şi siluetele verticale aflate 
în scenă. Tînărul regizor Jaroslav Dudek a condus bine în general interpreţii. evitind pericolul 
larsei — dar neizbutind să-l învingă în întregime, mai ales în actul | — și insistînd asupra 
scenelor lirice, care conţin de fapt miezul operei lui Sebastian. Unele alunecări spre șarjă, 
în seara premierei, mi-au semnalat pericolul unei devieri ulterioare a spectacolului. În 
privința interpretării, compoziţia actriţei Blanka Vikusova în rolul Monei, cît și a actriţei 
Vera Tichankova, în rolul d-rei Cucu, constituie adevărate succese. Umorul interpretei 
d-rei Cucu, îndeosebi, care ştie să-și joace cu discreţie și sinceritate şi mica scenă de 
dramă, fără o pedală în plus sau în minus, ne-a făcut o reală plăcere. Merituoase sînt, de 
altfel, și interpretările celorlalte personaje, de la dificilul rol al eroului principal. Marin 
Miroiu, interpretat de Milos Willig, la plinul de ispite rol al şefului de gară, întrupat 
de șugubăţul Arnost Ealtynek. 

Bineînţeles însă că o cronică a spectacolului nu și-ar avea locul aici. Am vrut numai 
să semnalez seriozitatea cu care regizorul și interpreţii au pregătit spectacolul, precum şi 
faptul că. în peisajul teatral actual al „orașului de aur“, dramaturgia rominească a început 

Amatori, repertoriul lor şi altele... 


Deși cortinele teatrelor s-au coborit pină în septembrie, vacanța teatrală are un 
caracter relativ, dat fiind ampla desfășurare ce o înregistrează, în plin sezon estival, acti- 
vitatea formațiilor de amatori. Terminologic, ne-am obișnuit să spunem nu atit „.feno- 
menul“, cît „mișcarea“ de amatori, lucru care reflectă pasul ce s-a făcut de la constatare 
ia organizare. În ansamblul fenomenului cultural, iniţiativa manifestărilor artistice ale 
amatorilor s-a dovedit epidemică, cu o uimitoare putere de seducţie asupra sutelor de mii 
de oameni simpli, dotați cu înnăscut talent, din rîndul ţăranilor muncitori și al oamenilor 
muncii de la orașe. Fiecare concurs republican de pînă acum a ilustrat prin nenumărate 
exemple nivelul artistic ridicat şi eficacitatea agitatorică proprie acestor formaţii, acolo 
unde patronarea lor de către instituţiile de artă şi resorturile culturale nu a avut un 
«caracter formal. 

Prin ea însăşi, prin natura celor care o compun, mișcarea de amatori îşi trage seva 
din tradiţiile folclorice ale poporului nostru, relevind un fond bogat de energii spirituale, 
ignorate odinioară. Ea cultivă gustul -pentru teatru, convertind o populaţie străină prin 
forţa împrejurărilor de acest fenomen, într-un public care învaţă să diferenţieze, să pre- 
tindă, să aprecieze sau să refuze. Perioadele concursurilor pe ţară urmăresc selecţia celor 
mai înzestrați, dar şi educaţia lor, ridicarea măiestriei de interpretare prin cursuri de cali- 
ficare şi consultaţii metodologice, lărgirea cunoștințelor de artă şi cultură generală. Par- 
curgînd etapele prestabilite ale întrecerii, formaţiile amatoare pot realiza toate dezide- 
ratele sperate : confruntarea cu publicul, consacrările şi faima, mai întîi locală, apoi pre- 
miile şi titlurile de laureat pe ţară. 

Reţeaua căminelor culturale are o fizionomie, aș zice, indiscretă, fixînd prezenţe ale 
omului chiar şi acolo unde topografii omit a le consemna pe hartă. Sălile de spectacol 
care le aparţin, ar putea fi numite doar printr-o figură de stil „temple“ ale Thaliei, 
fiind de fapt ceva mai modeste și, pe alocuri, impovizate. Dar, la nivelul unor exigenţe 
de ordin artistic adecvate, cu alte cuvinte cu pretenţii care ţin seama de posibilităţile efec- 
tive ale amatorilor, căminele culturale îndeplinesc un rol uriaș în ridicarea spirituală a 
maselor, sădind îndemnuri mobilizatoare în opera de construire a socialismului la sate, 
prin, spectacole axiomatic orientate către o problematică actuală. 

În 1957, cînd s-au dezbătut rezultatele celui de-al IV-lea concurs al căminelor cultu- 
rale, a fost evaluată o cifră neatinsă pînă atunci, reprezentind numărul formațiilor ama- 
toare, adică peste 4.600. Un număr sporit de colective au trecut pragul primei etape — 
intercomunale — a Festivalului bienal de teatru de amatori „I. L. Caragiale“, instituit anul 
acesta. Este important să ne oprim puţin asupra lui, fiindcă la obiectivele generale ce le 
urmărește, comune și altor întreceri, se adaugă calităţi şi accente noi de un interes special. 

Regulamentul elaborat de Ministerul Învățămîntului și Culturii restructurează, în 
primul rînd, sistemul vizionării spectacolelor pregătite pentru concurs, cel de pînă acum 
dovedindu-se a fi deficitar. Echipele de teatru se perindau astfel aglomerate „șnur“, de 
dimineața pînă seara, în fața juriilor, o zi după alta. Inevitabil, întrecerea era formală, 
adeseori cu sala pe jumătate goală, lucru care este de înţeles. Interesul publicului are 
limite obiective ; el nu se poate menţine același după trei ore de spectacol, sau după zece. 
Juriul era la rîndul său handicapat, pasibil de slăbiciuni, cu atenţia epuizată. Prin noua 
organizare, Festivalul deschide mult mai larg porţile publicului. Vizionarea participanţilor 
are loc în zile diferite, în așa fel încît durata unei reprezentații să nu depăşească trei ore. 
În cadrul aceleiași etape funcţionează nu unul ci cîteva centre, acolo unde populaţia este 
mai numeroasă. Juriile se deplasează ele de astă dată, avînd obligaţia și posibilitatea 
practică de a se întîlni cu fiecare echipă după spectacol, pentru a discuta atent rezultatele 
muncii acesteia. Regulamentul mai obligă echipele de teatru să desfășoare activităţi cultural- 
obşteşti în perioada pregătitoare, prin reprezentarea unui număr minim de trei spectacole, 
fapt care duce la o intensificare a întîlnirilor cu publicul. Ele constituie un certificat de 
maturitate, fără de care intrarea în concurs nu este posibilă. 

Este de la sine înţeles, la o cît de fugară privire asupra proporțiilor de masă ce 
le-a atins mișcarea artistică de amatori, că ea ridică probleme importante în faţa oamenilor 
de teatru, invitîndu-i la răspundere și solicitudine. Fără îndoială, dramaturgii sînt primii 
chemaţi să dea un înțeles acestei chemări, prin asigurarea unui fond de piese corespun- 
zător cu specificul echipelor de teatru şi teatru de păpuși ale amatorilor. Or, aici, ne 
aflăm încă în faţa unui semn de întrebare care nu este pe cale să dispară. Rezultatele 
Festivalului, cel puţin în acest an, se arată a fi condiţionate de un repertoriu care dove- 
dește servituţi şi insuficiențe. O cercetare a recomandărilor făcute de Casa centrală a 
creaţiei populare, în ce priveşte repertoriul, scoate în evidenţă goluri care nu pot fi ignorate. 
Calitatea repertoriului propus creşte, evident, prin includerea unor lucrări interesante, sem- 
nate de Lovinescu, Baranga, Davidoglu, Lucia Demetrius. Producțiile care se oferă în rest, 
însă, nu îndeplinesc condiţia rezolvării artistice în tratarea unor teme actuale, destul de 
puţine reușind să evite platitudinile, vorbăria goală, schematismul şi servituţile de ‘limbă 
literară. Problemele satului nou, cu transformările din viața și conștiința oamenilor, fac 
obiectul unui număr infim de piese într-un act, cele mai multe scrise înainte de 1957. Şi 
doar miile de echipe amatoare din tot atîtea sate, împreună cu marele lor public, vor să 
găsească răspunsuri, semnificaţii și o dezbatere vie a problemelor ridicate de construcția 
socialistă, în piesele ce le sînt dedicate. Cu două luni în urmă, s-au întilnit la Constanţa 
fruntaşii sectorului socialist din agricultură pentru a discuta drumul parcurs și căile de 
dezvoltare care urmează a fi străbătute. Materialul bogat şi analitic, ca și generalizările 
cuprinse în expunerea tov. Gh. Gheorghiu-Dej au atras atenţia asupra aspectelor actuale 
şi sarcinilor fundamentale în transformarea socialistă a agriculturii. Viaţa nu bate pasul 
pe loc, construcţia socialistă înaintează într-un ritm crescînd şi înnoitor. Este, de aceea, 
nesatisfăcător, ca aceste brigăzi agitatorice care sînt echipele de teatru ale amatorilor să 
se limiteze la reluarea unor piese raportate la o perioadă mai veche de dezvoltare, fiind 
în imposibilitate de a alege un repertoriu cu adevărat actual, în pas cu cele mai arzătoare 
necesităţi. (Rămîn valabile aceste observaţii și pentru insuficienţele din repertoriul teatrelor 
profesioniste). 

Munca de îndrumare în dezvoltarea mişcării artistice de amatori nu poate fi desfă- 
şurată doar prin directive şi capitole de regulament. Fără patronajul direct, eficient, al tea- 
trelor și instituţiilor de artă, este greu ca mijloacele artistice rudimentare cu care operează 
echipele de teatru slab dezvoltate să poată fi depășite. Formele îndrumășii sînt variate, 
iar foloasele legăturii strînse a teatrelor cu amatorii, reciproce. La cursurile de instruire 
organizate periodic cu regizorii amatori, teatrele au datoria de a desemna cadre calificate. 
care dovedesc un viu interes în calitatea ce le revine. 

Concursurile precedente au demonstrat foloasele reale aduse calificării amatorilor 
prin repetițiile practice și spectacolele-model la care aceștia au fost invitaţi. Este o datorie 
cetățenească a teatrelor să dezvolte asemenea iniţiative, transformînd caracterul lor spo- 
radic și întîmplător într-o preocupare permanentă. 

În prezent, nu cunoaștem echipele care s-au dovedit mai aproape de finale, Festivalul 
aflîndu-se încă într-o fază incipientă. Ne gîndim însă la miile de colective amatoare răs- 
pîndite pretutindeni, care, despărțite de cel mai apropiat teatru prin sute de kilometri, 
îşi au un public al lor, scena, repertoriul, decorurile şi costumele lor, înfăptuind cu mo- 
destie o operă fără precedent. 


Emil MANDRIC 


Ce fel de Shakespeare jucăm ? 


__ Dacă m-ar întreba cineva ce culoare sau modă se poartă anul acesta, m-ar pune în 
mare încurcătură, căci deşi ies zilnic pe stradă şi mă plimb pe bulevarde, sînt prea slab 
la matematică şi prea nepriceput în. muzică pentru a scoate un factor comun sau a stabili 
o notă dominantă. În schimb, n-aş avea nici o ezitare să afirm că în materie de teatru, la 
noi se poartă Shakespeare !. 

Se pare că sîntem în Balcani ţara care deţine drapelul de fruntaşă în numărul de 
spectacole shakespeareene. E o notă bună și o lăudabilă întrecere. Numai că, aruncînd o 
privire generală asupra Shakespeare-lor care se joacă acum pe mai multe scene, am impre- 
sia că ne-am angajat într-o Comedie a erorilor. Şi iată de ce socotesc acest lucru: publicul 
nostru nou (cel răsărit din masele largi și pentru care nu mai ajunge capacitatea sălilor 
ce erau atît de greu de umplut altădată chiar duminica, precum și publicul răsărit din 
rîndurile celor acum două decenii, încă prunci, sau acum 10—12 ani, încă şcolari), trebuia 
pus în contact cu ceea ce are Shakespeare mai universal, mai specific, mai... shakespearean, 
cu acele monumente literare pe care le cita Victor Hugo, cînd, intervenind în campania 
pentru ridicarea unei statui lui Shakespeare, se întreba ce marmoră, ce bronz, ce piedestal, 
ce porfir, ce piramidă ar putea face gloria lui mai nemuritoare și ridica numele lui 
mai sus. 

Cum procedează editurile, atunci cînd, vrind să aducă în circulaţie internă, opera 
unui mare autor străin, cunoscut prin nume şi renume mai mult decit prin ceea ce a 
scris, încep să-i traducă lucrările ? 

În general, se scoate mai întîi un volum sau două de Opere alese, alese pe criteriul 
valorii și caracteristicii. Se dau din Sofocle — Oedip, Antigona; din Virgil — Eneida : 
din Racine — Andromaca, Phedra ; din Goethe — Faust; din Tolstoi — Război şi pace, 
Anna Karenina ş.a.m.d. 

Sub acest raport cred că mai bine inspirat decît direcţiile teatrelor noastre a fost, 
primul traducător în romîneşte al lui Shakespeare, care pe la 1848 a început cu Zuli 
Cezar. Noi luăm contact, în zilele noastre, în majoritatea cazurilor cu un Shakespeare 
pe care — să nu-mi fie luat în nume de rău — l-aș numi „facil“. 

Asta îmi amintește de felul cum publicul din Moldova a luat pentru prima oară 
contact cu Shakespeare, în toamna anului 1842, pe calea... operei cîntate. O trupă franceză 


1 Doi Shakespeare la „Municipal“: Cum vă place şi A 12-a noapte; un Shakespeare la 
„Tineretului“: Mult zgomot peniru nimic; un altul la „Armatei“: Femeia indărătnică; un al cin- 
cilea la Naţional: Furtuna (cu Regele Lear — şase; cu Măsură peniru măsură la Naţionalul din 
Cluj — şapte); alţi doi în pregătire, plus Romeo şi Julieta la laşi şi încă un Shakespeare în 
perspectivă la Craiova şi unul la Oradea... 

a reprezentat Montecchi şi Capuletti sau Romeo şi lulia dc... Bellini. Şi sja; în decembrie 
al aceluiaşi an, Othello sau Maurul din: Veneţia de... Rossini... t o 

Abia peste zece ani a apărut pe. scenă un Shakespeare atiiplvatai de muzicieni, 
cu numele său pe afiș: Neguţătorul de Veneţia sau Sipetul de singe. 

Interesant este că în darea de seamă asupra spectacnlulni, „Gazeta de Moldavia“ 
cerea însă comedie, argumentînd că „fiind mai ușoară” este mai „nemerită“. pentru posi- 
bilităţile teatrului, pe cînd netă serioase, ca unele ce cer mari talente şi studii 
adinci, nu le pot giuca cu nemerire“ 

Dar de atunci și pînă astăzi am avut și avem calita de dramă şi tragedie, dove- 
dind că ele pot face „studii adinci“. Atunci, de ce înclinăm acum în alegerea pieselor, 
spre un Shakespeare de feerie şi de culoare, mai puțin reprezentativ ? 

E adevătat: Shakespeare e Shakespeare, sclipitor și plin de adinci semnificații în 
toate lucrările lui; adevărat, el are o personalitate atît de puternică, încît, cînd şi-a 
pus pecetea chiar pe lucrări şi surse de inspiraţie străine, urma autorului iniţial se pierde 
şi copilul adoptiv capătă trăsăturile tatălui de al doilea. Totuşi, deși şi Beethoven e 
Beethoven în toate, nu se poate spune că Beethoven-ul liedurilor este egal cu Beethoven-ul 
s'mfoniilor (chiar şi printre ele fiind o deosebire de calitate şi amploare între prima 
şi a noua). in 

Resping clasificarea operelor lui Shakespeare în: piese istorice, tragedii şi comedii. 
Refuz şi împărțirea creației lui în patru perioade. Nu socot îndreptățită nici categorisirea 
în piese cu subiect luat din alți autori şi piese de inspirații proprii. Dar printre operele 
lui Shakespeare există fără îndoială unele de valoare permanentă şi universală, iar altele, 
tot atît de valoroase poate din punct de vedere dramatic, de un interes mai mult limitat 
la epoca şi țara lui. 'Unele cu caracter instructiv, altele cu un element predominant 
distractiv. De ce dintre cele vreo 37 de piese ale marelui Will, cele cinci alese de la 
Romeo şi Julieta şi Othello, încoace pentru a pune publicul bucureștean în cunoștința lui 
‘Shakespeare, sînt patru comedii şi o operă văzută ca feerie? La aceste cinci corespunde 
o singură tragedie: Lear. 

Ştiu. S-a susținut (mi se pare că şi Chateaubriand) că geniul comic al lui Shakespeare 
l-a întrecut pe cel tragic. Dar mă îndoiesc că teatrele noastre s-au concentrat spre a 
dovedi acest lucru și că asta le-a determinat să aleagă piese la care — ca să le guşti 
comicul din plin — trebuie să fii foarte la curent cu moravurile, cancanurile, cronica... 
mondenă, faptele zilei şi răfuielile personale din vremea autorului. Căci, comediile lui 
Shakespeare sînt pline de aluzii, zeflemele, săgeți polemice la adresa contemporanilor. Se 
zice că Furtuna a avut un, răsunător succes de public la reprezentarea ei la început. Şi 
că... s-a rîs copios. Se rîde oare azi la Furtuna? Nu! Sîntem noi mai sobri decît englezii, 
mai puțin permeabili hazului ? Nu! Dar nu mai simțim astăzi persiflările, deoarece nu 
mai cunoaştem faptele la care se referea Shakespeare și care erau atunci de domeniul 
public. 

Eu cred că Shakespeare ne interesează mai întîi (rog să nu mi se subtilizeze aceste 
două ultime cuvinte) ca meșter în cunoașterea inimii şi caracterelor omeneşti, ca jude- 
cător al marilor evenimente și al slăbiciunilor cirmuitorilor, care aveau în mîinile lor, 
pe vremuri, destinele popoarelor, ca zugrăvitor al pasiunilor şi patimilor umane, ca pre- 
zentator (chiar sub forma romanţată) al unor fapte istorice, nu al cotidianului mărunt 
şi încă de ieri. Eu cred, în sfîrșit (last but not least! — vorba lui Shakespeare), că el ne 
interesează pentru valorile și ideile înaintate pe care opera lui le conţine; pentru atitu- 
dinea lui de promotor al unei lumi potrivnice tiraniei, al unei lumi inflexibile în fața 
puterii de corupţie a banului, ostilă nedreptăţilor, sensibilă la mizeria umană, nesuferind 
inegalităţile și prigonirile, o lume în care cuvintul să fie cuvint (Henric al Ul-lea), in 


1 În ultimul rind, dar printre cele mai de seamă. 

care One honest tale — o vorbă cinstită — să fie spusă fără ocol (Richard al III-lea), 
în care omul să fie respectat ca om — „Dumnezeu l-a făcut, lăsaţi-l deci să treacă drept 
om“ — (Shylak), iar omul să ţină, să lupte pentru „bunul său nume“ (Othello) ș.a.m.d. 

Într-un cuvînt, ne interesează acel Shakespeare care l-a făcut pe Emerson să-l numere 
printre cei șase „reprezentanţi ai umanităţii“, în care se încarneză omenirea întreagă. 
Or, Shakespeare, despre care el a spus că a înfipt stindardul umanităţii cu cîteva leghe 
mai departe, e acolo unde purtătorul stindardului n-a fost preocupat să amuze spectatorii 
care veneau la teatrul lui să se distreze pentru un penny, ci mai ales acolo unde a gindit 
şi a vorbit grav, formulind concepţia lui despre viaţă și lume în cugetări devenite 
proverbe. 

Pentru egalitate pledează în Richard al II-lea; pentru patriotism — în cronicile lui 
(Enric al Ul-lea, Enric al IU-lea); contra ceea ce numim noi astăzi rasism, diferențieri 
artificial stabilite între oameni pe considerente de religie sau sex, se pronunţă cu o elo- 
cinţă convingătoare, în Neguțătorul din Veneţia ; pentru libertate și revoluţie, spre a 
înlătura despotismul, ridică glasul prin Brutus în Juliu Cezar. Toate aceste opere şi cele- 
lalte care ni-s mai cunoscute și ştim ce gîndire înaltă și generoasă cuprind, sînt produse 
ale geniului tragic și eroic al lui Shakespeare. 

Or, noi nu am dat încă niciodată vreuna din dramele din „trilogia romană“ a lui 
Shakespeare, nici una din tragediile istorice, inspirate din cronicile engleze. În schimb, 
montăm cu cheltuială mare de energii și fonduri, Mult zgomot pentru nimic, calificată 
„cea mai ușoară“ dintre comediile lui Shakespeare, A 12-a noapte, un divertisment 
inspirat dintr-o comedie italiană și scrisă pentru înveselirea londonezilor cu prilejul tra- 
diționalilor cîșlegi de iarnă, Femeie îndărătnică, Furtuna... 

Să nu fie cu bănat, dar eu aș numi comediile lui, inclusiv feeriile scînteietoare ca 
fantezie şi imaginaţie, lucrări imprimate de un komely wit (spirit de vatră). Termenul 
este shakesperean. Dar însuși Shakespeare spune că acest spirit îl au cei care stau tot- 
deauna în casă (home-keeping). Şi în aceste „fairy plays“, Shakespeare n-a eşit de-acasă, 
pe cînd în marile lui opere el s-a întins spre universal, a făurit lucruri valabile pe veacuri 
într-un spirit atît de larg, de clarvăzător și de plin de dragoste de oameni şi omenire, 
încît a încetat de a aparţine vremii sale, uliței (ca să nu zic vetrei) și ţării sale, spre a 
deveni al lumii întregi şi al tuturor timpurilor. 

Ce a putut determina teatrele noastre ca în nobila lor întrecere de a juca 
Shakespeare, să dea preferinţă „spiritului de vatră“, înaintea celui universal şi folositor 
creşterii sănătoase a conștiinței omului de astăzi. Poate din spiritul comod și conservativ 
de a alege o cale ușoară și un drum mai mult sau mai puţin bătătorit, fără a încerca 
marea shakespereană cu degete, unele inexperte, altele șovăielnice. Poate din tendinţa 
de a epata cu ceeea ce piesele lui Shakespeare au mai decorativ, în loc de a emoţiona cu 
valorile adînc reprezentative ale operei lui. Poate din lipsa de îndrăzneală de a concura 
cu cinematograful, care ne-a dat în anii din urmă un neuitat Hamlet, un interesant Othello, 
un impresionant Richard al III-lea, un neobişnuit Romeo şi Julieta. 

„În tot cazul, nu curajul şi nu spiritul eroic şi cetăţenesc care animă cele mai 
luminoase figuri ale teatrului lui Shakespeare, atunci cînd cu grabă trag spada şi se reped 
să apere o cauză care le este dragă. 


. Î. FLAVIUS 

Lenin /, a noí 


Nu ştiu cîți dintre dumneavoastră îl cunosc pe Gh. Popovici Poenaru. Sînt convins 
că foarte puţini. Şi e extrem de greu, aproape absurd ca cineva să vă facă imputări în 
această direcție, ca să se încumete să vă intenteze un proces, „acuzîndu-vă de ignoranță. 
Fiindcă numele pe care l-am citat mai sus nu cheamă, pe tărimul teatrului, aproape 
nimic în memorie, cochetind cu necunoscutul absolut. Fiindcă Gh. Popovici Poenaru e un 
foarte tînăr ucenic al scenei, care n-a apucat încă să împlinească anul de cînd a terminat 
Institutul de teatru. Un concurs fericit de împrejurări ne obligă însă să ne oprim asupra 
lui mai pe îndelete, repetindu-i numele de cîteva ori şi asociindu-l cu un moment însemnat 
din istoria teatrului nostru contemporan. Pentru a ajunge aici, să ne fie îngăduită însă 
depănarea sumară a cîtorva antecedente. 

Institutul de artă teatrală „l. L. Caragiale“ are de cițiva ani un studio de teatru, 
menit să prezinte proaspeţii sau viitorii absolvenţi în spectacole, care au început să fie 
apreciate de public nu numai în perspectiva fermecătoare a prospețimii şi a tinereții, ci 
şi în aceea a calităţii artistice. Nenumărați oaspeți străini confirmă entuziast wea ce 
mulți dintre noi au constatat în exercițiul frămîntatei munci teatrale: studioul acesta 
realizează o excelentă experiență a contactului cu publicul, d sudurii unei echipe, a acti- 
vității consecvente pe linia unui stil, a unui mod de lucru care leagă intim valorile siste- 
mului stanislavskian cu frumosele tradiţii ale şcolii româneşti de interpretare actoricească. 
Pentru fertilizarea maximă a acestei interesante experiențe, se apelează, după cum e şi 
firesc, la un repertoriu cumpănit cu mare grijă, care e chemat să justifice întreaga acti- 
vitate artistică, cetățenească, a instituției. Și oricît ar fi de bizar, singura piesă de Cehov 
jucată în această stagiune la Bucureşti (Unchiul Vania) n-a văzut luminile rampei pe prima 
noastră scenă, ci pe aceea a studioului Institutului de teatru. Și oricît ar părea de curios, 
singura premieră cu un spectacol Caragiale (O noapte furtunoasă şi Momente) n-a avut 
loc la Teatrul Naţional „l. L. Caragiale“, ci la acelaşi studio. (Nu cumva consiliul artistic 
al Teatrului Naţional din București s-a declarat satisfăcut că marele nostru dramaturg şi-a 
găsit găzduire la Institutul de teatru „l. L. Caragiale“ şi că, deci, măcar o instituție 
care-i poartă numele i-a acordat cinstirea meseu datorată? Ureau să menţionez că nu 
ironia, ci amărăciunea, mă îndeamnă să apelez la această constatare-întrebare.) Și, in 
sfîrşit, sîntem pradă cel puțin unei nedumeriri, atunci dînd temerara, dificila, ispbititoare, 
splendida încercare de a-l întruchipa pe Lenin, se face iarăși nu la Naţional, unde sînt 
adunate cele mai strălucite forţe actoriceşti ale ţării, apreciate fără zgîrcenie la noi şi 
peste hotare, ci la același modest studio, despre care pomeneam la început. Aici se opreşte 
prima serie de antecedente. 


66 


WwWwW.cimec.ro 


Trei scene din spectacolul ,,Orologiul Kremlinului“ 
(Studioul Institutului de artă teatrală „I. L. Caragiale“) 


www.cimec.ro 


Vorbind însă despre Lenin pe scena rominească, să ne întoarcem puțin în urmă, la 
izvoarele tălmăcirii scenice a piesei revoluţionare la noi. Îmi amintesc — sînt opi-nouă ani 
de atunci —, stăteam în stal, la Teatrul Armatei, alături de Vsevolod Ivanov şi împărțea 
o mare emoție. Autorul Trenului blindat 14—69 își auzea prima dată replicile rostite în 
romineşte, iar noi vedeam, pentru prima dată în teatrul nostru, o piesă revoluționară din 
fondul de aur al dramaturgiei clasice sovietice. Nu ne dădeam seama, poate, chiar în ziua 
aceea. Dar am fost martorii unui eveniment din istoria teatrului rominesc. 

Au trecut cițiva ani şi la Teatrul „C. Nottara“ s-a pus în scenă Familia lui Popov 
unde un tinăr actor — Stamate Popesou, despre care nu ştiu de ce n-am auzit mai nimic 
de atunci — s-a încumetat, sub îndrumarea unei baghete regizorale îndemiînatice, să joace 
adolescența lui Lenin. Era o altă dată remarcabilă din istoria teatrală a deceniului care 
s-a scurs. 

Şi iar au trecut cîțiva ani. Ani în care am aşteptat să ne întîlnim în scenă cu ma- 
turitatea lui Lenin, cu piesele care consemnează momentele cruciale din activitatea sa 
revoluționară. Eram convinși că măcar de data aceasta surpriza ne-o va face Naţionalul. 
(Liubov larovaia şi Uraganul apăruseră la Muniaipal, Sfirşitul escadrei la Teatrul 
C. F. R.-Giuleşti, Ruptura şi Tragedia optimistă la Teatrul Armatei etc.). Probabil însă 
că lucrurile nu se copseseră destul pentru a rodi o experienţă atit de importantă... 

lată cum ne întoarcem din nou la studioul Institutului de teatru şi la necunoscutul 
Gh. Popovici Poenaru. La început de primăvară, în zilele din aprilie închinate amintirii 
pioase a lui Uladimir Ilici, s-a montat la studioul pomenit Orologiul Kremlinului de N. 
Pogodin. Piesa fusese jucată la Bucureşti în 1956 de celebrul Teatru de Artă din Mos- 
cova, cu un excelent actor — Smirnov — în rolul lui Lenin. Încă un prilej de intimidare 
— alături de răspunderea enormă a începutului, a desțelenirii unui tărim plin de difi- 
cultăți — pentru niște tineri şi neexperimentați interpreți. Dar nimeni nu s-a intimidat. 
Şi în acest aprilie memorabil, l-am întîlnit în sfirșit pe conducătorul revoluției socialiste, 
evoluînd emoționant, adevărat, aproape de giganticele-i dimensiuni spirituale, în scena 
romîneas aŭ. 

Nu ştiu dacă interpretul lui Lenin cunoştea, atunci cînd a purces la întruchiparea 
unei figuri geniale, o definiție dată de lohann Gaspar Lavater în „Fragmente de fizio- 
gnomie“, la care se pare că a colaborat ṣi Ghoethe : „Ceea ce n-a fost învățat, nici împru- 
mutat, ceea ce nu se poate învăța, ceea ce aparține datelor celor mai intime ale personali- 
tății, ceea ce nu se poate imita, acesta este geniul“. Nu ştiu dază a citit mărturisirile 
lui Strauh şi ale altor actori sovietix, ce consemnează inegalabil frămîntare, emoție, pe 
care au încercat-o toți aceştia, înaintea și în timpul apariției pe scenă în rolul titanului 
revoluționar. Nu ştiu nici măcar dacă l-a văzut pe Smirnov în spectacolul dat 
de M. E. y 

Este însă cert că Gh. Popovici Poenaru a izbutit în spectacolul de la studioul 
experimental să fie, la coordonatele scenei, Lenin, contagiindu-ne cu o emoție rară, obli- 
gindu-ne, la o vizionare cu cîțiva oameni în sală, să-l aplaudăm, cu convingerea că um 
asistat la un admirabil, neobişnuit spectacol de teatru. Fără nici un fel de crispare, deter- 
minată de conștiința unui experiment extrem de serios, fără nici un fel de artifiatalitale, 
el a evoluat cu dezinvoltură în scenă, împletind datele carabteristice ale personajului cu 
vibraţiile unei profunde şi foarte nuanţate trăiri. Gh. Popovici Poenaru a ştiut nu numai 
să vorbească nedeclamator. fără nici o intomație retorică, dar a şi ştiut să - şi asculte 
partenerii, tot așa cum a ştiut să găsescă linia cea mai expresivă, cea mai corespunză- 
toare, în clipele cînd, cuibărit în fotoliu sau așezat la birou, gindea, pregătea cuvintul. 
L-am citat în gînd pe Claudel („Adesea mă mișcă la un actor nu atit ceea ce zice, cit 
ceea se se simte că va zice“), atunci cind aşteptam. în sală. replica plină de valori emo- 
[ionale a interpretului. Mi s-a părut foarte potrivită, în tratarea personajului, asociaţia, 
simultaneitatea continuă a gestului şi a cuvîntului. Unii oameni de teatru (Lugne-Poe, 

de pildă) credeau că, în scenă, gestul e sortit să preceadă cuvintul, în măsura în care 
el trebuie considerat expresia primă a gîndului, în stare să se materializeze în vorbe 
abia după o oarecare pauză. N-am arezut nici pînă acum că lucrurile trebuie să se 
petreacă astfel. Dar m-am mai convins o dată că primordialitatea gestului riscă să-l facă 
gratuit, lăsînd insuficient fundat şi cuvîntul, atunci cînd l-am urmărit pe Popovici Poc- 
naru. El nu s-a lăsat ispitit de cunoscuta volubilitate, vioiciune a mișcărilor lui Lenin, 
întovărășindu-le totdeauna cu inflexiunile calde, învăluitoare, ale cuvîntului profund 
omenesc, revoluţionar. 

Nu vreau să certific, cu suficiență, harul nemărginit, nemaiîntilnit etc., al interpre- 
tului despre care am vorbit pînă aci. Talentul său este însă incontestabil, tot aşa cum nu 
poate fi pusă la îndoială reuşita excepțională a tinereţii neexperimentate, care realizează 
o compoziție de o asemenea răspundere, de o asemenea dificultate. De aceea, nu gene- 
rozitatea ne îndeamnă să aplaudăm fără reticențe o realizare extrem de importantă u 
studioului experimental, a ucenicului întru ale teatrului, realizare care se asociază cu un 
moment de seamă din istoria scenei noastre. 

În aprilie '58, Lenin a apărut, păstrind proporţiile, în înălțimea-i. considerabilă, pe 
scena rominească. Şi aceasta s-a întîmplat la studioul Institutului de teatru, în interpre- 
tarea necunoscutului Gh. Popovici Poenaru. Toate realizările ulterioare — şi nădăjduim 
că vor fi multe, la un acelaşi nivel, şi la altele superioare —vor trebui să țină seamă «de 
această modestă, admirabilă inițiativă de pionierat. 

Am auzit discutindu-se, la 'noi, în ultima vreme destul de mult despre îndrăzneală 
şi rutină în spectacol. E mai mult ca sigur că cele pomenite mai sus se însoriu în cîmpul 
îndrăznelii autentice, creatoare. Despre rutină să nu mai vorbim. 


H. DEL. 


~ 


Alegoria pe scenă 


Tezteul Naţional „l. L. Caragiale” : Furtuna de W, Shakespeare 


Este un lucru îndeobşte cunoscut (și nu 
am deloc intenția să trec în revistă toată 
exegeza) că, dintre toate piesele lui Shakes- 
peare, Furtuna este de departe cea mai 
discutată, mai comentată și mai felurit in- 
„terpretată. Pe marginea ei și a fiecărui 
personaj-cheie s-au făcut întregi teorii. Şi 
nici n-ar putea fi altfel, căci Furtuna ex- 
primă sinteza 'artistică a crezului poetului 
şi oferă, ca orice capodoperă, fațete mereu 
noi cercetătorului. 

Plămădită într-o epocă de mari trans- 
formări în alcătuirea omenirii, Renașterea, 
această ultimă piesă a lui Shakespeare dă 
expresie marilor năzuințe (spre o descătu- 
şare a spiritului și științei combătind în 
același timp obscurantismul și primitivismul) 
şi marilor idei (de justiție și umanitate) 
care însuflețeau minţile luminate ale vremii. 
Sub acest aspect, fiind ţesută pe canavaua 


unor fapte de mare circulație şi populari- 
tate în acea epocă — descoperiri de noi 
teritorii peste mări şi oceane, urmate în 
chip firesc de o amplă fabulație pe margi- 
nea întimplărilor şi experienţelor pe care 
descoperitorii acestora le-au trăit, şi în ace- 
laşi timp aducînd și aspectul obișnuit, 
aproape cotidian, al luptei pentru putere 
şi mărire din. societatea vremii, — Furtuna 
este izvorită direct din atmosfera epocii, 
sau cum am spune noi, din actualitate. 
Pornind de la observaţia directă, autorul 
realizează o dublă analiză: a fenomenului 
social şi a celui uman. In realitate, piesa 
nu are acțiune: s-a săvirşit o trădare (de 
către Antonio, a cărei victimă a fost Pro- 
spâro), dar faptul este anterior momentului: 


-de la care pornește piesa; se pune la cale 


o trădare (de către Caliban), dar intriga 
este minoră, subsidiară şi pină la urmă 

abandonată. Ambele fapte sint mai degrabă 
menite să ilustreze, să simbolizeze gestul 
josnic al trădării, al vinzării, existent la 
nivelul celor de la curtea din Milan, deci 
pe o treaptă mai înaltă în acea vreme, ca 
şi la nivelul cel mai scăzut, al primitivului 
Caliban. 

Nici una din cele două intrigi nu gene- 
rează mari conflicte, in schimb îi dau prilej 
lui Shakespeare să desprindă anumite til- 
curi și, totodată, să deslușească sensul, co- 
ordonatele unei societăți superioare, călău- 
zită de spiritul de dreptate, în care oamenii 
să se infrupte din hrana spiritului, din 
acele”... lucruri ce de n-ar fi atit de ascunse 
Ar fi nespus de scumpe.. 

Aşadar, pină acum, nimic nu pare a fi 
ciudat în privința concepției şi construcției 
acestei piese. 

Şi totuși, Furtuna rămîne o piesă dificilă, 
mai ales pentru cel care vrea să-i afle ex- 
presia scenică. Este dificilă, în primul rind, 
pentru faptul că e alegorică (și nu numai 
feerică) și astfel imaginea trebuie să pre- 
figureze în mod necesar ideile. Și-apoi, 
fiind o piesă de idei și nu de acţiune, filo- 
zofia ce stă la baza ei trebuie să poată 
fi citită în imagini artistice, de unde dubla 
necesitate : de a desluși fondul de idei și 


Radu Beligan (Trinculo), Al. Giugaru (Step- 
hano), Marcel "Anghelescu (Caliban) 


de a găsi mijlocul transferării lor în ima- 
gini scenice. De aceea, un prim efort în 
apropierea de această piesă este cerut de 
limpezirea ideilor simbolizate de personajele- 
cheie: Prospero, Ariel şi Caliban, aceste 
imagini cu ajutorul cărora poetul a putut 
trasa conturul moral al omului. Dar fiecare 
dintre aceste trei personaje a făcut obiectul 
unor vaste analize şi teoretizări. (De aci, 
nevoia de a adopta o poziție in favoarea 
uneia din interpretări și, în orice caz. 
cred, de a fi în favoarea unei expresii 
scenice care să încerce a pune în valoare 
ideile.) Așa, de pildă, unii au căutat să 
stabilească o identitate între Prospero și 
Shakespeare însuși. Alţii, pornind de la 
faptul că Shakespeare nu s-a identificat 
pe sine cu nici unul dintre eroii săi, 
au considerat că de fapt Prospero trans- 
cede cadrul piesei, făcînd în sine obiect 
de studiu. În sfirșit, s-a spus că Prospero, 
ca şi Faust, este un filozof care-și folosește 
puterea în scopul de a face dreptate etc. 
etc. Cert și unanim recunoscut este însă 
faptul că Prospero, Caliban şi Ariel trec 
drept cele mai pilduitoare simboluri din 
opera shakespeareană și ca atare prin ele 
trebuie să mergem la ideile pe care le 
conține piesa. 

Într-o primă accepție această trinitate ar 


Că, 


putea simboliza însăși societatea omenea 
in care Caliban ar reprezenta categoria 
celor ce se conduc în viaţă după instincte 
şi porniri josnice. (N-ar fi exclus ca Shakes- 
peare să fi introdus aci și un filon de 
ironie la adresa teoriilor, la ordinea zilei 
pe atunci, ale lui Thomas Morus, care 
proslăvind frumusețea naturii deplingea 
civilizatia, susținind o teorie ce aduce 
avant la lettre cu acel „omul se naşte bun. 
societatea il strică“ al lui Rousseau). Cali- 
banii sint hrăpăreții şi gata oricind să-i 
vindă pe cei ce îi conduc (pe Prospero) 
spre a nu mai fi mînați din urmă și scoși 
din rutina lor animalică, ci dimpotrivă să 
poată  rămine la această condiție, mai 
comodă pentru ei, a primitivismului. Ariel, 
dimpotrivă, ar înfățișa acea parte a omenirii 
însuflețită de sentimentul frumosului, drep- 
tății şi binelui comun. Eliberarea lui Ariel 


de către Prospero, această esență a rațiunii 


călăuzitoare, ar semnifica însuși triumful 
ideilor nobile, ale umanismului şi raţiunii 
(atît de dragi Renașterii), iar gestul sim- 
bolic al lui Prospero, cînd își rupe bagheta 
magică, ar avea tocmai acest tilc al izbinzii 
depline a rațiunii, care se leapădă de 
mijloacele fortei și constringerii. 

Pe o altă treaptă de înțelegere și por- 
nind de la aceeași idee a prețuirii pe care 
oamenii Renașterii o arătau raţiunii, s-ar 
putea accepta, cred, și ideea că Shakespeare 
ca un adevărat premergător al raţionalişti- 
lor, a procedat prin aceste trei simboluri 
la o adevărată disecare a cugetului ome- 
nesc. Ariel ar fi în această ipoteză tendința 
spre frumos, bine şi justiţie, Caliban ar 
reprezenta latura instinctelor primare din 
om, iar Prospero acea forță lăuntrică a 
omului — raţiunea — ce-i guvernează fap- 
tele și în același timp înfringe instinctele 
şi pornirile josnice. 

Aşadar, avem! de-a face cu o operă com- 
plexă, care a fost și va fi întotdeauna 
pentru un regizor, o problemă dintre cele 
mai serioase. Un fel de tradiţie, o cutumă 
mai degrabă, a încetățenit pentru Furtuna 
formula feeriei, prilej de ilustrare a bogă- 
ției de imaginaţie și uneori a originalității, 
fapt ce a avut ca urmare realizarea de 
spectacole frumoase. Mai aproape de vremea 
noastră însă, se pare că s-au ivit regizori 
care vor să pornească chiar de la ideea 
sau ideile ce sint ascunse în această alego- 
rie pentru a le scoate astfel mai în relief. 
Regizorul  Naţionalului, M. Ghelerter, a 
optat pentru formula valorificării piesei prin 
feerie, iar spectacolul izbutit de el trebuie 
judecat prin această prismă. Dar vom spune 
de la bun inceput că feeria realizată de 
el pe scenă nu a avut, din păcate, darul 
să ne vrăjească, în primul rind din pricina 
cadrului scenografie, prea prezent pentru o 
feerie și prea naturalist pentru o piesă de 
simboluri (pictor scenograf Al. Brătășanu). 
După aceea, spectacolul nu a avut îndea- 
juns de multă poezie ci doar efecte sce- 
nice, obținute cu mijloace prea vizibile. 
Perdeaua de tul, îndărătul căreia se joacă 
întreaga piesă, chiar dacă a avut darul să 
creeze senzaţia de feeric, a operat in ace- 
laşi timp, o distanțare între public și scenă, 
lăsind să transpară pentru sală mai mult 


aportul arsenalului de mijloace tehnice și 
optico-sonore ale culisei. Şi, cum intre idei 
și perete a existat dintotdeauna un antago- 
nism, şi de astă dată peretele, oricît de 
transparent, a biruit, căci favorizate de 
neștiința unor interpreți de a rosti versul 
shakespearean în atit de frumoasa versiune 
a lui Leviţchi, ideile piesei au rămas în 
spațiul delimitat de fundal și perdeaua de 
tul, denumit în mod curent: scenă. Astfel, 
feeria a rămas în bună măsură o demons- 
trație a posibilităților tehnice ale scenei 
moderne. 

Acestea ar fi obiecțiile de ordin general 
privind punerea în scenă. Urmărind însă 
spectacolul, tablou cu tablou și interpret 
cu interpret, constatările pot deveni și mai 
explicite. În tabloul întîi, bunăoară, scena 
furtunii, are într-adevăr dinamism și e su- 
pestivă, ca mișcare. Dar din tot ceea ce 
se spune pe scenă, nu înțelegem mare lucru, 
totul fiind subordonat efectelor tehnice 
nemaipomenit de dezlănțuite și de onoma- 
topeice, pe care încearcă să le mai ilustreze 
cu toată timiditatea și orchestra prin parti- 
tura lui Mihai Brediceanu. Cind tabloul 


Ileana Jordache (Miranda), Eva Pătrășcanu 
(Ariel), Emanoil Petruţ (Ferdinand) 


se  sfirșește, drept interludiu spectatorul 
admiră (sau ar vrea să admire) o carto- 
lină ilustrată, proiectată pe ecranul perdelei 
de tul. Dar desenul nu ajunge a fi 
deslușit, şi intenţia rămine astfel prea 
subtilă. Tabloul al doilea prilejuiește apa- 
riția lui Prospero şi a Mirandei. Conversa 
ţia lor — în care părintele îi explică fii- 
cei destinul lor și-i demonstrează arta ma- 
giei lui, viziunea lui despre lume și 
despre alcătuirea ei, de fapt — l-ar putea 
interesa şi pe spectator dacă n-ar rămîne 
o discuţie intimă care nu ajunge la el 
decit cînd și cînd, şi atunci mai mult prin 
mimică și gesturi. Revelația se produce însă 
odată cu apariția lui Ariel, interpretat de 
Eva Pătrășcanu, singura care mi-a lăsat 
(în acest spectacol) impresia unei actriţe la 
nivelul textului shakespearean. Feeria cîştigă 
atunci, atit prin întruchiparea pe care ea 
o dă acestui duh cu accente tragice, cît 
şi prin versul pe care actrița îl manevrează 
cu iscusință, cufundindu-ne în incantaţie 
și vrajă. Dar această atmosferă nu ține 
prea mult, căci Caliban, care ar fi trebuit, 
cu aceleași mijloace artistice, să întruchipeze 
simbolul contrar lui Ariel, a găsit în Marcel 
Anghelescu un interpret neconvins de ade- 
vărata imagine a acestui personaj, tentat 
în schimb de multe ori de accentele comice. 

Unde însă incantaţia dispare spre a da 
loc fățişei nemulțumiri, este în tabloul din 
actul II, în care îi vedem pe Alonso îm- 
preună cu ceilalţi demnitari și curteni, în- 
cremenind în atitudini convenţionale pentru 
a spune un text. În afară de Nicu Dimi- 
triu în Gonzalo (şi mai ales în clipa în 
care rostește cu multă artă și frumos punc- 
tată faimoasa lui teorie utopică despre alcă- 
tuirea pe care ar trebui s-o aibă lumea), 
şi de C. Bărbulescu în Alonso, ce și-a în- 
truchipat şi trăit în bună măsură persona- 
jul, ceilalţi interpreți s-au complăcut în fi- 
guraţie. (Măcar că Alexandrescu-Vrancea în 
Antonio ar fi avut prilejul să ne înfăţi- 
şeze mai amplu şi mai convingător pe 
trădătorul fratelui său Prospero, și o nouă 
uneltire, de astă dată împotriva lui Alonso, 


i-ar fi înlesnit conturarea acestui personai 
odios). 


În tabloul al doileà al acestui act regia 
săvirşeşte, cred, una din greşelile de bază 
ale spectacolului : îngăduie ca bufonul Trin- 
culo (Radu Beligan) şi Stephano (Al. Giu- 
garu) să formeze impreună cu Caliban un 
trio comic, care aduce în spectacol un flux 
de parodie şi amenință să destrame atmos- 
fera feerică de pină atunci. Dacă la aceas- 
ta mai adăugăm şi nefericitul ,musiu 
monstru“ din text (un pas greșit în tălmă- 
cirea lui Leviţchi), destinat a fi rostit toc- 
mai de Giugaru, căpătăm și o nuanţă cu 
totul nepotrivită — autohtonă, chiar ca- 
ragialescă. 

În ultima parte a piesei, demonstraţia 
coregrafică se produce pe o durată neîngă- 
duit de lungă, devenind preponderentă, dar 
nu și întru totul inspirată (maestru coregraf 
— Stere Popescu). 

Am plecat din sală gindindu-mă cu ce 
au rămas din spectacol. În primul rind, cu 
interpretarea Evei Pătrașcanu în Ariel. Ac- 
trita are o bună dicțiune și o știință a ros- 
tirii versului shakespearean în toată nuan- 
țarea și înţelegerea sensurilor lui, lucru ce 
m-a reconfortat după alte experiențe cu 
tineri actori în fața textului marelui Will. 
De asemenea, tonul ei cald, fără să fie 
dulceag, şi spiritualitatea ce răzbate din 
lăuntrul ei, transmițindu-se pină în sală, 
ne-au încintat, odată cu siguranța pe care 
actrița a dovedit-o în nuanțarea afectelor. 
M-am mai gindit apoi la Miranda, această 
conștiință  neprihănită, expresia purității 
care de fapt este o muză a poeziei și 
dragostei, visul și aspiraţia către frumos a 
omului, simbolul sentimentelor pure. Prin 
ea și prin Fernando, prin dragostea lor, 
Shakespeare trasează odată: mai mult acea 
dimensiune a sufletului omenesc care este 
iubirea și înțelegerea umană. Ileana Iordache, 
prin fizicul ei apropiat de exigenţele rolului, 
ar fi putut să dea expresie scenică Mirandei. 
Actrița, stăpinită probabil de timiditate și 
poate datorită lipsei unui contact mai sus- 
ținut cu scena, ne-a transmis însă propria 
ei emoție în faţa rolului, şi nu pe a Miran- 
dei însăși. De aci, mișcarea ei stingace: de 
aci, vorbirea precipitată şi de multe ori ine- 
cată în unda nesiguranţei. Și în afară de 

ceilalți doi actori de care am vorbit, Nicu 
Dimitriu şi C. Bărbulescu. cred că n-aş mai 
putea spune mare lucru despre nimeni. Căci 
dacă lui Prospero (Toma Dimitriu, distribuit 
socotim noi nu cu prea mult discernămînt; 


Atunci cind, în virstă de peste 50 de ani, 
Sofocle scria Antigona, în Atena „secolului “ 
de aur al lui Pericle se dura Parthenonul și 
se clădeau Propyleele ; intrecîndu-se în artă 
și talent, Phidias și elevii lui ciopleau pe 
frize și frontoane chipurile nemuritoare ale 
contemporanelor Antigonei : frumusețea lor 
era maiestuoasă și simplă, măreaţă și calmă, 
senină și dulce. Gesturile lor erau ample, 
măsurate şi liniștite, iar veșmintele cădeau 
în falduri simetrice pe trupuri armonioase 
şi grave. Şi dacă la romani religia era re- 
producerea, într-o ordine superioară, a straș- 
nicei organizări administrative a cetăţii, la 
greci ea era una poetică și vie, mai curind 
o satisfacţie a inimii decit o preocupare a 
minţii : rugăciunea romanului era o proster- 
nare, cea a atenianului o contemplaţie. Sub 
semnul acestui suprem ideal (căruia, în 
Criton şi în Gorgias, Socrate avea să-i dea 
o atit de strălucită argumentaţie filozofică) 
se desfășoară jertfa Antigonei : legile divine, 
„în a cărora frică s-au scris cele seculare, nu 
pot, în niki un caz, contraveni tocmai idea- 
lului etid de armonie, de ordine, de justiţie 
sau, într-un cuvînt, de umanitate, care le-a 
născut şi le guvernează pe toate. În felu! 
acesta, omul lui Sofocle se înalță către 
Olimp și zeii coboară către oameni ; în felul 
acesta, mesajul artistului, deși cuprins în- 
tr-un conflict depăşit, în forma lui, de 
preocupările omului modern, străbate neal- 
terat 25 de veacuri. 

Din toate personajele lui Sofocle, Antigona 
este, poate, cea mai complexă. Și complexi- 
tatea ei este cu atit mai admirabilă cu cit, 
în desfășurarea acțiunii, vom căuta degeaba 
„cotituri“ sau „răsturnări“. Personalitatea 
eroinei se dezvăluie, am zice se enunță, 
incă din cea dintii scenă a tragediei. Încre- 
dinţată de dreptatea unei cauze majore, ea 
ia hotărirea să împlinească o faptă măreaţă 


nu i se dă conținutul de spiritualitate care 
să-l înnobileze și să-l caracterizeze în ultimă 
analiză, el rămîne un personaj secundar, im- 
pins în prim plan. Ceea ce a și fost. 
Mircea ALEXANDRESCU 


Antigona, singură 


Teatrul Tineretului: .Intigona de Sofocle 


şi temerară : întreaga desfășurare ulterioară 
nu este decit o perindare a unor circum- 
stanțe care pun în valoare această hotărire. 
Încetul cu încetul însă, peisajul lăuntric al 
eroicei fecioare îşi destăinuie frumuseți 
nebănuite. Nesträmutarea voinței se înso- 
teşte cu o superbă semeție, izvorită din 
insăşi conștiința justeței sale, și astfel o 
vedem respingind indignată sfatul pe care 
i-l dă Ismena de a tăinui infringerea 
edictului ce avea să-i răpună capul. Ajunsă 
la momentul ispășirii, la momentul cind 
primeşte, adică, pentru fapta ei, plata 
pe care bine știa dinainte că o va primi, 
Antigona, fără să i se fringă semeția, nu 
se sfiește totuși să-și plingă duios și amar- 
nic tragicul destin. După cum arată Croiset, 
la Sofocle resortul tragic este voinţa ființei 
omenești aşa cum o poate concepe o conști-” 
ință sănătoasă. Voința Antigonei nu mai e, 
aşadar, idealizată, ca în Prometeul lui 
Eschile, semizeu care cunoaște viitorul și 
care, de altfel, se află deasupra morţii; ea 
nu mai e nici exaltată de un fel de suflu 
demenţial care să o împingă la crimă sau la 
moarte, ca pe Eteocle din Șapte contra Tebei 
sau pe Oreste din Choepores : voința, hotă- 
rirea Antigonei, este voința redusă la sin- 
gurele și propriile ei forțe, este voinţa 
rațională şi gindită, cea care face pe om, 
cea care îl onorează, chiar atunci cînd îl 
prăpădește. De aceea, lamentările Antigonei 
nu sint o căință; cu siguranță că, dacă 
ar fi să o ia de la început, ar face la fel. 
Ele nu sint decit o reflectare, cit se poate 
de realistă, a unui caracter profund uman: 
fecioara justiţiară nu e o schemă, o stană 
rigidă, ci un om tinăr, viu („am fost 
creată pentru iubire și nu pentru ură“). 
În tezaurul ei sufletesc, Antigona are sufi- 
ciente resurse pentru ca, în alte condiţii, 
să fi fost o Julietă. 


73 


www.cimec.ro 


Concepţia regizorală (A. Pop-Marţian) a 
stabilit just centrul de greutate al piesei. 
În ierarhia tradițională a rolurilor, așa 
cum o indică scoliaștii, protagoniștii sint 
Antigona şi Hemon ; Ismena, paznicul vesti- 
tor și Tirezias sint deuterogoniști, lui Creon 
şi Eurydicei revenindu-le rolul de tritagoniști, 
iar critica clasică relevă ca idee centrală 
in piesa noastră opoziția dintre firea ardent- 
pasionată a Antigonei şi cea gingașă, blin- 
dă, a lIsmenei (contrast drag lui Sofocle, 
care îl repetă și în perechea Electra-Chry- 
sotemis din Electra). Totuși, pentru înţe- 
legerea noastră modernă, conflictul trage- 
diei se axează pe ciocnirea Antigona-Creon, 
așa cum ne-a fost dat să o vedem la 
spectacol. Pe lingă sporirea intensității dra- 
matice, această rezolvare pare a-și găsi o 
justificare teoretică istorică, de ordin ma- 
terial : tragedia antică jucindu-se cu nu- 
mai doi sau trei actori (protagonistul, deu- 
teragonistul și, de la Sofocle încoace, tri- 
tagonistul), fiecare din ei interpretind în 
același spectacol toate rolurile aceluiași rang, 
fatalmente nu puteau apărea simultan pe 
scenă. (Așa se explică și de ce Antigona 
şi Hemon nu sînt niciodată văzuţi impre- 
ună). Cum, în piesa noastră, Antigona este 


Moment din scena confruntării 


rolul de frunte, cum Ismena este replica 
ei, lui Creon, care are a convorbi cu amin- 
două, nu-i putea reveni în zisa ierarhie 
tradițională, decit rolul, în aparență numai 
terț, de tritagonist. Poate că îndrumarea 
creatoare către acest făgaș a fost înlesnită 
şi de puternica personalitate artistică a lui 
Creon şi de, dimpotrivă, apariția cu de- 
căvirşire ștearsă a Ismenei (Ana Dornescu). 
La rindul său, Creon (A. Pop-Marţian), 
care a umplut literalmente scena în partea 
intii, unde a înfățișat pe tiranul crud, or- 
golios, ba chiar sarcastic, a devenit mai 
puțin convingător în partea a doua, cînd 
nenorocirile încep a-l copleși; aci, mijloa- 
cele de exprimare artistică (voce, gest) re- 
duse la aspectul lor exterior s-au substituit 
necorespunzător patosului lăuntric. 

Este, acesta, cu o singură excepție, pe 
care ne vom face plăcerea s-o consemnăm 
mai la vale, păcatul capital al spectacolului 
de la Teatrul Tineretului : tendința, lăuda- 
bilă, spre sobrietate și liniar, în loc să 
interiorizeze simţirea, aprofundind-o, a ex- 
teriorizat-o, teșind-o, i-a făcut pe cei mai 
mulți dintre actori să-şi piardă orice fior 
dramatic, i-a făcut să rostogolească nişte 
sunete care, adunate în cuvinte, se aflati 
întimplător a fi versuri, în loc să exprime, 
în versuri, simţirile patetice, delicate san 
pline de poezie ale unui text doldora de 
idei. Fluxul rostirii astfel secat de tălăzuirea 
conținutului, gesturile înseși, în loc ca 
într-o armonioasă batere, să-l insotească, 
dezmierdindu-l, n-au putut răminea decît o 
zbatere caducă a unor vislași pe uscat! 

Paznicul ' vestitor (Cicerone Ionescu) a 
apărut ca un soldat shakespearean; or, 
chiar dacă uneori caracterul josnic, aproape 
cinic în sinceritatea lui, al personajului, 
are o nuanţă comică, trebuie să ținem sea- 
ma că, spre deosebire de Plaut și de Roma, 
Sofocle și, în general, spiritul atic, este 
cu  desăvirșire străin de comicul „gras“. 

Nici unui actor, mai cu seamă cind e 
„prim-amorez“, nu i se poate, desigur, re- 
proşa că este frumos ; totuși Hemon (Alex. 
Ciprian) a fost prea numai frumos. Oricum, 
iubitului  Antigonei, ființă superioară și 
complexă, i se cere o superioară şi mai 
complexă  cumpănire a  opulentelor sale 
calități fizice cu propria sa opulenţă sufle- 
tească și, desigur o viguroasă punere in 
valoare a acesteia din urmă; altminteri 


Mo:nente din scena despărțirii 


spectatorul rămîne puţin nedumerit că Anti- 
gona n-a ţintit mai sus. 

Corul bătrinilor tebani a fost excelent 
conceput. Tonul calm, egal, este în per- 
fectă concordanță cu conţinutul de idei: 
să nu uităm că bătrinii, „„poporul” nu cu- 
tează in nici un moment al piesei să în- 
frunte pe nimeni. Dezaprobarea executării 
Antigonei ei și-o exprimă numai în lipsa 
lui Creon, iar obiecțiile pe care le ridică 
în faţa lui sînt minore. Ei nu fac decit să 
prelungească, învăluind într-o atmosferă de 
sfătoșenie, ideile actorilor. Aceeași rigiditate 
insă i-a făcut pe bătrinii tebani să gituie 
în faşă orice elan, să nimicească imensul 
lirism din „stasimon“-ul omului sau al 
Erosului, care a ajuns pină la noi nimicit 
de o înțepenire ce nu are nimic comun cu 
sobrietatea. 

Singură Olga Tudorache în rolul Anti- 
gonei a avut forță și graţie. Replicile pe 
care i le-a dat lui Creon au fost pe cit de 
sobre, pe atit de categorice. Mișcările s-au 
desfășurat unduios și elegant; statura și 
profilul actriței coborau parcă și ele de pe 
o amforă. Faţă de valoarea creaţiei între- 
gului rol, ni s-au părut tocmai de aceea 
mai puţin reușite ultimele scene, în care și 
bocetului ei i-a lipsit un grăunte de dulce 
duioşie. Actorii noștri trebuie să invețe să 


sufere, și pentru aceasta nici o școală nu e 
mai bună decit tragedia antică. 

Decorurile și costumele (Ion Mitrici), ele- 
gante şi corecte, au combinat armonios for- 
mele şi culorile, realizind un tablou cît se 
poate de plăcut ochiului. O menţiune spe- 
cială pentru costumele Antigonei. În schimb, 
muzica (Theodor Grigoriu;  sonorizarea 
Toto Mihăilescu), deși bună, a ajuns la 
urechile spectatorilor parazitată de difuzoare 
imperfecte, ceea ce este cu desăvirșire inad- 
misibil. 

Din cele citeva traduceri existente, cea a 
lui M. Dragomirescu a fost judicios aleasă. 
O confruntare cu originalul grecesc, la nive- 
lul actual al edițiilor științifice (traducerea 
datează din 1890), ar fi fost cit se poate 
de binevenită. Dăm numai două exemple. 
După cum rezultă din versurile 578 
(ekdâtous) şi 916 (dià heron oiito labor), 
defectuos traduse, Antigona este adusă în 
faţa lui Creon cu miinile legate şi astfel, 
in această poziție, se desfăşoară toată 
scena infruntării dintre cei doi antagoniști. 
E lesne de imaginat cit ar fi cîştigat în 
semnificație și în greutate replicile pe care 
aşa, din această vădit inferioară postură, 
îndrăzneşte totuşi să i le arunce asuprito- 
rului ei. De asemenea, cind, în peşteră — 
după cum ne istorisește vestitorul — Creon 


75 


www.cimec.ro 


il descoperă pe fiul său ielind pe cadavrul 
Antigonei şi il imploră să iasă de acolo, 
Hemon, „privindu-l cu ochii rătăciţi, îl 
scuipă în obraz” (ptysas pros6po v. 1232, 
şi nu „îl îmbrincește“ cum a fost, eufemic, 
tradus) şi apoi trage sabia să-l ucidă. Este 


Un mic atelier de creaţie 


iarăși lesne de văzut că, pe lingă un fapt 
în plus (disprețul pe care i-l arată Hemon 
tatălui său înainte de a încerca să-l su- 
prime), şi povestirea și-a pierdut din 
dramatism. 


Radu ALBALA 


Teatrul de Stat din Turda: Misterul de la Hotel Poiana de Sadi Rudeanu și AtanasiueAtlas; 


Domnișoara Nastasia de G. M. Zamfirescu 


La citeva zeci de kilometri de Cluj, cen- 
trul industrial Turda posedă un teatru 
propriu, teatru care şi-a cîştigat stima și 
prețuirea publicului în cei zece ani pe care-i 
implineşte în toamnă. Un colectiv puțin 
numeros (24 de actori) are de făcut față 
unor sarcini multiple şi complexe: prezen- 
tarea unor lucrări reprezentative din drama- 
turgia universală, promovarea de piese ori- 
ginale, organizarea de turnee in regiune, 
instructaje artistice în întreprinderi etc. Fără 
a se bizui pe mari personalități actoricești, 
pe figuri proeminente, colectivul e compus 
in cea mai mare parte din actori tineri. 
Lipsa unor „virfuri* a dat prilej însă 
unora din acești tineri actori să-și încerce 
forțele în lucrări din „repertoriul mare“. 
Experimentul s-a dovedit util interpreţilor. 
uneori și spectacolelor și, deci, spectatorilor. 
Foarte ades însă s-a pus problema — 
inainte de realizarea unui spectacol — folo- 
sirii unor metode de educare artistică, de 
„predarea“ elementelor inițiale ale măies- 
triei actoricești. În faţa regizorilor a stat 
nu numai sarcina conceperii unui spectacol, 
ci și aceea care revine în mod normal unor 
profesori de „arta actorului”. 

Apropierea centrului cultural Cluj a în- 
semnat un stimulent, dar şi un neajuns: 
organele regionale își îndreaptă adesea 
atenția mai mult asupra centrului unde 
există mai multe teatre, opere, orchestre etc. 

Apoi, de multe ori, actori evidențiaţi în 
capitala raională sînt absorbiți de cea regio- 
nală, de Teatrul Naţional. 

În ultimii ani, teatrul din Turda a avut 
un singur regizor permanent : Vintilă Rădu- 
lescu, în timp ce alți cițiva (Radu Miron, 
Krausz) s-au succedat temporar. Din păcate. 
Naţionalul din Cluj nu prea a acordat 

sprijin micului său coleg: la distanţă de 
mai puţin de o oră, ar fi fost lesne ca 
regizori și scenografi să împărtășească expe- 
riența lor şi scenei din Turda, Condiţiile 
tehnice ingrate au limitat de multe ori fan- 
tezia creatorului de spectacol, i-au ridicat 
probleme care țineau mai mult de... presti- 
digitație, pentru a se putea descurca pe 
scena improprie a unei sălițe de cinema, 
pe care teatrul o închiriază bisăptăminal. 
Ciţiva metri adincime, fără degajamente, o 
cabină comună, şi programarea unui spec- 
tacol o dată la două săptămîni, iată condiții 
mai mult decit grele. 

Există însă şi o sală de teatru, frumoasă, 
mare, bine concepută și... aproape gata. 
Ceva mai multă operativitate din partez 
autorităților locale va putea pune la dispo- 
ziţie inimosului colectiv, încă toamna aceas- 
ta, sala pe care o așteaptă. 

În aceste împrejurări, latura puţin dificilă 
a condiţiilor de activitate își are şi reversul 
ei avantajos: teatrul şi-a extins munca 
artistică în deplasări prin regiune şi chiar 
mai departe (uneori inexplicabil de departe), 
dind reprezentații cu precădere în centrele 
muncitorești și agricole. 

Fără a urmări rezolvări revelatorii sau 
îndrăzneli, teatrul din Turda tinde decent 
spre acuratețe, spre folosirea creatoare a 
membrilor colectivului său.  Stagiunea tre- 
cută a prezentat, printre altele: Georges 
Dandin, Doctor in filozofie, Omul cu mir- 
toaga ; stagiunea aceasta : piesa lui V. Pis- 
tolenko, Dragostea Aniei Berezko (premieră 
pe ţară), Conştiința furată de T. Buşecan, 
Misterul de la Hotel Poiana, Filumena 
Marturano, Domnişoara Nastasia şi Suflete 
de hirtie. 

Un repertoriu urmărind deci satisfacerea 
unor gusturi diverse, prin piese diverse ca 
genuri, în care primează comedia. 

Lipsește din profilul teatrului repertoriul 
clasic rominesc, ca și piesele care să sur- 
prindă probleme ale construcţiei socialiste. 
Teatrul nu și-a închegat desigur un profil 
limpede, dar are un grup de tineri talen- 
ați (A. Bessoiu, Ionel Banu, Puica Ste- 
rian, Rodica Radu, N. Ciocoiu), care, ală- 
turi de ciţiva actori maturi (Gh. Radu, 
Ion Lupu, Enna Cenariu, Ion Lorent, 
'T. Cazimir, C. Miron, Nella Comloșan, 
VI. Eggert) și de regizorul V. Rădulescu, se 
străduiesc să-l atingă. Entuziasmul nu le 
lipseşte, dar înainte de orice alte conside- 
raţii, teatrul aşteaptă să intre în sala po- 
trivită năzuinţelor, eforturilor şi elanului 
«ce-l caracterizează. 


” 

Comedia bufă, pare-se că a devenit un 
„gen provincial". O abordează mai ales 
teatrele din capitalele raionale... 

Aşadar, Misterul de la Hotel Poiana, co- 
medie polițistă de Sadi Rudeanu și I. Ata- 
masiu-Atlas, a văzut "lumina premierei la 
"Turda. 

Autorii (umorişti, familiarizați cu teatrul 
mai ales prin intermediul estradei) au ur- 
mărit să scrie o piesă la care „să se ridă'. 
Au desfăşurat deci replici de spirit, poante, 
situații ilare, aforisme inteligente și meta- 
fore, au condus eroii spre lovituri de efect 
şi nu s-au ferit nici de cele mai „clasice“ 
mijloace ale genului, atunci cînd și-au as- 
«cuns eroii într-o ladă, din care să apară 
la nevoie. Subiectul frizează schema unui 
xoman polițist. Într-o cabană, undeva la 
munte, sint surprinși de viscol un grup de 
actori care dau un spectacol la un centru 
forestier, un gazetar, un fotograf și un ca- 
ssier care vine să plătească muncitorilor 
salariile. Tinărul actor Doru află că iubita 
sa, Julieta, e gata să fugă în aceeași noapte 
<u Andrei, amorezul trupei. Cu ajutorul 
actorului Alecu, el năvăleşște noaptea în 
«amera  amorezului și-l leagă fedeleș, cu 
scopul de a-l imobiliza. Dar... junele actor 
sse mutase în altă cameră, înlocuit fiind cu 
<el care ducea banii —  casierul. Gluma 
nevinovată se termină prost: dispare geanta 
cu o sumă importantă. Cine e vinovatul? 
Nea Gavrilă, portarul, are mania romane- 
lor polițiste; și — parodie de Sherlock 


Holmes — incearcă să facă investigații. 
Încurcături, ițe înnodate şi deznodate, pen- 
tru a se demonstra că toți oamenii au con- 
ştiinţa bunului obștesc, că ei toți veghează. 
Şi totuși, calitatea de „piesă polițistă“ « 
subsidiară. Autorii au avut nevoie de ar- 
senalul uzual al romanului-foileton mai 
mult pentru a-și îngroșa eroii, situaţiile, 
glumele. 

Nu ne vom pune lentile speciale pentru 
a căuta probleme mari acolo unde ele nu 
au fost gindite iniţial, nici caractere să- 
pate în piatră acolo unde s-au proiectat 
siluete, ci ne vom apropia cu simpatie de 
o comedie fără pretenţii, plină de tinerețe 
şi mișcare. Atunci cînd autorii au încercat 
să-şi hiperjustifice piesa, să-i găsească în 
mod artificial o semnificaţie, replicile des- 
pre vigilență au distonat, după cum mai 
puţin izbutit e finalul, care găsește totuși 
un bandit veritabil, în timp ce piesa, în 
cea mai mare parte a ei, a avut un aer 
de farsă generală, de tiflă la adresa. roma- 
nului poliţist. ” 

Am reproşa autorilor că n-au reușit să 
lege mai bine  schelăria textului dramatic 
prin legături umane mai trainice, prin sen- 
timente şi corelaţii mai calde (dragoste, 
ură, prietenie), care ar fi cimentat arhitec- 
tura, pentru a nu lăsa impresia că eroii 
sint doar pretextul situaţiilor comice. Oa- 
menii se prefac uneori că sint veseli, trişti 
sau speriaţi, iar legătura sentimentală An- 
drei-Julieta se destramă rapid și fără prea 
multe justificări. Prin noianul de replici 
vii, hazoase, dovedind îincontestabilul talent 
al celor doi umoriști, vom întilni altele mai 
banale, situaţii „trase de păr“, efecte gra- 
tuite (scena cu lada în care eroii sint as- 
cunși doar pentru a provoca un ris indo- 
ielnic). 

Faţă de greutatea de a putea alege ma- 
terialul necesar unei „comedii pozitive”, în 
care ironia și umorul sint elementele uzuale, 
iar satira nu-și desfășoară armele incisive 
pentru că totuși eroii sint simpatici, I. Ata- 
nasiu-Atlas și Sadi Rudeanu au reușit să 
inchege un text amuzant, agreabil, la care 
„s-a ris“; experimentul lor e util iar „lu: 
boratorul” i-a servit bine. 

Ce păcat că atunci cind vorbeşti despre 
un colectiv artistic trebuie să ţii seama de 
unele „condiți obiective“, despre care poc- 
meneam şi la început. Judecata de valoare 

devine improprie sau înnegurată de circum- 
stanțele atenuante. 

Pe o scenă pe care un actor purtat de 
avînt, ar putea lesne ateriza în capul spec- 
tatorilor din primele rinduri, decorul e con- 
damnat deci să fie meschin, ingrat, iar 
jocul actorilor aliniat pe grupe ca la in- 
strucția militară. Unde e vina regizorului, 
unde e cea a sălii? 

Şi totuşi, regizorul Radu Miron a operat 
aproape ca un scamator, creînd adîncimi 
scenice pe spaţii de cîțiva metri, dînd ilu- 
zia unei case de odihnă (cu ajutorul sce- 
nografului Mihai Nemeș). Radu Miron a 
tratat textul cu o lăudabilă seriozitate ar- 
tistică, a sporit efectele comice prin con- 
trastul definitoriu al umorului și nu prin 
şarjă şi vulgarităţi. Spectacolul are o cali- 
grafie personală, acuratețe și bun gust, un 
ritm ascendent (mai puţin izbutite, scenele 
lirice) . 

O echipă de actori tineri au „încălzit“ 
spectazblul, estompind prin exuberanță na- 
turală fisurile textului; se cuvin a fi po- 
meniţi: cuplul Avram  Bessoiu — Ionel 

Banu, care a folosit economic arsenalul 
comic, într-o manieră personală, care a 
împrumutat autenticitate personajelor ; Gh. 
Radu, actor de substanță, complex înzestrat 
şi vădind de asemenea o optică personală 
a umorului; Ion Lorenţ, într-o compoziţie 
juvenilizată a unei siluete de portar „de- 
tectiv“, Ion Lupu, care a schițat cu ele- 
ganță o siluetă de „actor“, C. Miron (un 
„cap de expresie“ molubil), într-un rol ingrat. 

>z% 


Domnişoara Nastasia prezentată pe ace- 
eași scenă ne-a demonstrat de asemenea 
strădaniile regizorului Vintilă Rădulescu de 
a rezolva mişcarea scenică în spațiul unui 
„ting de box“. 


Urmărind mai puțin atmosfera generală, 
sugerată de G. M. Zamfirescu în rolurile 
episodice (forțată poate și de disponibilități 
locale), regia a axat spectacolul pe cei trei 
piloni : Nastasia, Vulpaşin, Sorcovă. 

Puica Sterian are toate calitățile drama- 
tice pentru a-şi desăvîrşi personajul, bine 
gindit, într-un pasionat crescendo dramatic 
(lipsit însă de final). Cu o gamă variată, 
tinăra interpretă a stăpînit scena, cu toată 
lipsa de experiență actoricească, desfășurind 
fațetele diverse ale rolului, din care nu a 
exclus unda adincă de feminitate suavă, 
care prevestește însă ecourile tragice. Rea- 
lizat în acest plan ni s-a părut tabloul în 
care Nastasia își dă friu liber năzuinţelor 
ei de fericire. 

T. Cazimir are virtualitatea pentru a crea 
un Vulpașin colțuros, pătimaș, și din jocul 
său reiese că e și un actor care-şi gîndeşte 
rolul. Pedalind însă prea mult pe efecte 
vocale, actorul și-a păstrat totuşi încă moc- 
nit suflul grav care să dea eroului puterea 
de a trece dincolo de scenă. Ion Lorenţ e 
o prezență fizică ideală pentru Sorcovă și 
parțial a compus rolul; nu a avut însă un 
ritm consecvent şi de aceea unele scene 
i-au „scăpat“. Ionel Banu a făcut mai 
mult decit o apariție scenică din Luca La- 
crimă, iar A. Bessoiu a creionat sugestiv 
un fante de mahala, însoţit de pitoreștile 
compoziţii ale lui Kitty Moisiu-Mantu și 
A. Pădeanu-Florescu. 


k 
Teatrul din Turda, un mic atelier de 
creație artistică, ai cărui actori se devo- 
tează propagandei teatrale în locurile în 
care odinioară arta pătrundea cu greu, îm- 
plineşte toamna aceasta zece ani de la în- 
ființare. 
E un jubileu pe care colectivul se cuvine 
să-l prăznuiască în casă nouă ! 
Al. POPOVICI 


di 
„Inceput de veac” la Satu Mare 
Teatrul Maghiar de Stat din Satu Marte: Mansarda de A, Gehri; Scampolo de D, Nicodemi; Surorile 


Tündérlakt de Heltai Jenő 


La ultimele trei piese reprezentate de 
tinăra echipă  sătmăreană: Mansarda de 
Alfred Gehri, Scampolo de Dario Nicodemi 
şi Surorile Tiinderlaki de Heltai Jenö, am 
trăit senzația omului care, ieșind primăvara 


în cimp dornic să vadă și să miroasă 
florile proaspete ale anotimpului, întilnește 
în locul lor, ţinindu-se cu anevoie drepte, 
cîteva flori presate de ierbar, cu un vag 
suvenir al culorii și parfumului de odini- 

oară. Toate cele trei piese aparțin unor 
scriitori născuţi în secolul trecut, toate 
trei sînt elaborate în spiritul începutului de 
veac XX, cea mai „modernă“, ca ambianţă, 
fiind comedioara lui Nicodemi, iar cea mai 
interesantă ca problematică — piesa lui 
Heltai. 

M-am întrebat și mă întreb şi acum: de 
ce le-o fi ales consiliul artistic de la Satu 
Mare pe toate trei deodată, pentru aceeasi 
stagiune ? Fiecare din ele, în parte, nu zic 
nu, putea să constituie la nevoie un motiv 
de colorare a unui repertoriu bine echilibra: 
pe diversele compartimente ale dramaturgiei 
generale. Chiar la Satu Mare, după şi pe 
lingă Zile obişnuite, Steaua fără nume, 
Iubire, Romeo şi Julieta, Bătrineţe zbuciu- 
mată etc., hai să zicem că se potrivea o 
Mansardă sau mai ales Surorile Tiinderlaki. 
Dar toate cele trei piese despre care vorbesc, 
e prea mult! Ca și cum programul muzical, 
pe o lună încheiată, la posturile de radio 
ar putea fi alcătuit exclusiv din romanțe 
vechi : oricît de frumoase, pină la urmă 
plictisesc, satură. 

Dar chiar presupunind că teatrul ar fi 
intenționat să prezinte sistematic — ca la 
conferințele experimentale — un moment. 
o etapă a dramaturgiei europene, piesele 
jucate actualmente la Satu Mare, poate cu 
excepția lucrării lui Heltai, tot nu s-ar 
număra printre cele mai frumoase şi mai 
reprezentative ale epocii. Căci ce justifică, 
de pildă, deshumarea Mansardei? E c 
poveste facilă, ușor melodramatică, a unor 
parizieni care locuiesc la etajul şase, la 
mansardă, adică acolo unde apartamentele 
nu mai sînt apartamente și camerele, camere 
— povestea unor oameni săraci, cu necazuri 
foarte amare și bucurii foarte mărunte. În 
odaia de închiriat din exploatarea soților 
Maret vine să locuiască un tînăr student. 
frumușel și ușuratic, Jonval. De el se 
îndrăgostește, pină la pierzanie, Edwige, 
fiica dulce și șchioapă a unui funcționar, 
Hochepot, care în orele libere dictează 
romane de aventuri. Jonval profită de sen- 
timentele Edwigei și o lasă gravidă, culti- 
vind totodată, în continuare,  lăgăturile 
amoroase cu o stranie și sensuală tinără 
din „lumea bună“. Pină la urmă, totul se 
aranjează : Edwige, după o tentativă de 
sinucidere, se căsătoreşte cu Jojo, un tinăr 
locatar al mansardei, care a iubit-o de 
totdeauna fără speranță şi care îi va recu- 


noaște copilul; birfitoarele mansardei, in 
frunte cu doamna Maret și cu Germaine, 
soția pictorului Lescalier, sint mulțumite că 
au asistat la o „dramă“ sentimentală, iar 
frumușelul Jonval pleacă din mansardă aşa 
cum a venit: cu valiza în mînă şi pălăria 
pe-o ureche. Piesa e o încercare — una din 
multele la modă, acum vreo 30 de ani — 
de “a „secționa“, viața la un anumit nivel 
al societăţii, în cazul de față la nivelul 
mansardelor. O încercare de a urmări 
paralel și simultan mai multe destine, dar 
fie pentru că formula dramaturgică e prin 
ea însăși limitativă, fie că autorul e lipsit 
de forță, totul se rezolvă la scara melodra- 
mei superficiale și a pitorescului exterior. 
(Unul din momentele cele mai „tari“ ale 
piesei și ale spectacolului e, de pildă, acela 
cind Jojo îşi ia mireasa șchioapă în braţe, 
pentru a cobori scările; întreaga asistență 
feminină scoate un spontan: „Vai! săra- 
ca... “) 

Nu mai bine stau lucrurile cu Scampolo, 
deși acțiunea e mai unitară și personajele 
mai puţine. O fetiță deşteaptă, zglobie, 
vagabondă și analfabetă — al cărei mare 
haz e că spune lucrurilor pe nume într-o 
ambianţă ipocrită — ajunge să fie preferată 
de inginerul Titus, unei femei interesate și 
rele, Bianca. Autorul, Nicodemi, contem- 
poran şi prieten cu Pirandello, încearcă să 
aplice la modul bulevardier (mai precis: 
salonard) și ca atare minor, jocul dintre 
aparență și realitate, pus în circulație de 
creatorul celor Șase personaje. O morală, 
o semnificaţie, totuși ? Mica vagabondă face 
mat un domn şi o doamnă din „high life“ 
și cucerește inima cinstitului inginer Titus : 
cam puțin și cam firav 1. 

În sfirșit, cu Surorile Tiinderlaki, intrăm 
într-o problematică mai densă, într-o lume 
dramaticește adevărată, unde ciocnirile co- 
respund unor motive sociale şi umane clar 
determinate. E de „departe cea mai valo- 
roasă din piesele în discuţie, atit prin con- 
strucție, prin conducerea conflictului și a 
dialogului, cît mai ales prin mesaj. O 
familie scăpătată, cu patru fete în pragul 


1) O informare de ordin îilologic: titlul 
original al comediei şi totodată porecla fetei 
e  Scampolo, ceea ce înseamnă petec de 
stofă, cupon pus în vinzare la solduri. Tra- 
ducerea maghiară e Tacsk6, adică ştrengă- 
riţă, ceea ce atenuează bruma de semniii- 
caţie socială a versiunii italiene. 

măritișului, lipsită de aportul unui bărbat, 
este întreținută de una dintre fete, Boriska, 
amanta unui baron bogat. Boriska a făcut 
și face acest sacrificiu pentru familie — de 
altfel, o familie de răsfăţaţi nerecunoscători, 
cu excepția micii Sári — în pofida dragostei 
sincere care o mină spre Pâzmân Sândor, 
un scriitoraș sărac. La un moment dat, 
Boriska incearcă să rupă legăturile cu baro- 
nul și să urmeze calea inimii. Toţi se 
reped asupra ei în numele noțiunii sacre de 
familie : doamna Berg bătrina, Olga, Manci, 
logodnicul acesteia Petrencey, profesor de 
gimnastică — şi reușesc s-o convingă să 
renunțe la proiectul ei, făcind-o să simtă, în 
același timp, disprețul lor moral pentru 
condiția ei de ibovnică. Singură Sári, cea 
mai mică dintre surori, o înţelege pe 
Boriska $i e gata să se jertfească pentru 
fericirea ei, se oferă să-i ia locul în patul 
baronului. Intenţiile Sârei sînt descoperite 
şi, îm final, asistăm la o nobilă uniune, a 
fetelor  Tiinderlaki întru salvarea cinstei 
mezinei. Aceasta din urmă e, într-adevăr, 
salvată și totul își reia cursul obișnuit, cu 
prețul renunțării  Boriskăi la fericire. 
Heltai a surprins cu exactitate și finețe 
psihologică acest sens al solidarizării morale 
în fața celui avut, a celui cu bani, care nu 
poate și nu trebuie să cumpere orice, 
inclusiv nevinovăția unei fecioare. Deosebi: 
de expresive sînt scenele de confruntare ale 
Boriskăi cu familia (actul II) și cele din 
final, din casa baronului, unde instinctul 
de apărare le adună pe toate fetele. 

E limpede că, din grupul celor trei piese, 
singura care rezistă exigențelor unui reper- 
toriu chibzuit e Surorile Tiinderlaki. Cele- 
lalte două ar fi putut să-și cedeze locul 
unei alegeri mai fericite, mai bine axate pe 
valoare artistică și pe semnificații de mesaj. 
Așa cum s-a configurat, totuși, repertoriul 
sătmărean a plătit un tribut, — după opinia 
mea, prea generos — începutului de vea: 
dramaturgic ; în alți termeni, a fost prea 
concesiv față de o literatură de mina a 
doua, desuetă și destul de puțin interesantă. 
Oricum, făcînd și această experienţă, teatrul 
din Satu Mare va putea să se orienteze de 
aci înainte spre un repertoriu robust, des- 
chis pieselor de valoare ce-și așteaptă reali- 
zarea scenică. Adică, să prefere florile me- 
reu proaspete de cimp, celor presate într-un 
album... 


E știut că Teatrul Maghiar de Stat din 
Satu Mare dispune de un colectiv foarte 
tinăr, dacă nu cel mai tinăr din ţară. Ac- 
torii de aici — aproape toţi din aceeași 
promoție a Institutului din Cluj — au avut 
şi au avantajul omogenității, al înţelegerii 
reciproce, al comunității de virstă și de 
viziune asupra artei teatrale,  polarizați 
fiind în jurul unui regizor capabil, de virsta 
lor, Harag György. Am verificat, şi de data 
aceasta, predilecția colectivului sătmărean : 
compunerea tipologică, colorarea pitorească, 
inchegarea atmosferei din detalii și gesturi 
familiare, pe scurt, un teatru bazat, actori- 
cește, mai mult pe migală miniaturală decit 
pe respirație vastă, pe patos. (Insuccesul, la 
timpul său, cu Romeo şi Julieta nu s-a 
datorat, după opinia mea, atit viziunii plas- 
tice a  regizorilor, cît insuficienței jocului 
actoricesc.) Înclinația aceasta e meritorie, 
dar nu suficientă, și în. orice caz e menită 
să susțină talentele mijlocii, fără să deschidă 
aripile de mai mare anvergură. De altfel, 
acestea din urmă s-au manifestat totuși, cum 
era și firesc, dincolo de asemenea concepție 
restrictivă, pe cont propriu. Dar să venim 
la obiect. 

Mansarda a constituit încă un prilej pen- 
tru Harag György să-și desfășoare gustul 
pentru diversificarea compozițională a tipu- 
rilor, pentru descrierea ambianţei prin sem- 
nele ei cotidiene, banale, și spectacolul e 
reușit din acest punct de vedere. Dar nici 
regia, nici actorii n-au izbutit să suplinească 
lipsa de consistență a piesei, și de aceea 
n-am asistat la nici un moment de strălucire 
interpretativă, ci doar la o omogenă nuan- 
tare a atmosferei (scenele de birfă, sărbăto- 
rirea Edwigei, certurile conjugale etc.). Nici 
chiar Elekes Emma (Edwige), care a îm- 
binat procedeele ingenuei cu cele de compo- 
ziţie (eroina e șchioapă), nu s-a ilustrat 
în mod deosebit, tocmai din pricina puțină- 
tății textului, deși a făcut toate eforturile 
de sinceritate pasională. Interpretările cele 
mai izbutite rămîn astfel cele strict compo- 
ziționale : Földesi Ilona (d-na Maret), poate 
puţin prea vulgară în mișcare, Nagy Iza 
(Jeanne) și mai ales T. Lukâcs Eva (Ger- 
maine), plină de temperament şi de zel al 
birfei. Acs Alajos (Jonval), într-un rol de 
canalie simpatică, a fost mai mult simpatic 
şi prea puţin canalie. 

Mi-aş îngădui să remarc că — poate, da- 
torită şi traducerii — atmosfera, tonalitatea 
replicilor şi configuraţia tipurilor au fost 
sensibil maghiarizate, mult aduse la condi- 
ţiile imediate ale actorilor. Aceasta s-a 
resimțit în special în interpretarea, altfel 
foarte decentă, a lui Desi Jenö (Hochepot) 
şi în aceea a lui Csiky Andrâs (pictorul 
Lescalier), interesant numai prin noutatea 
măștii. 

Foarte bine dirijată, ca de obicei la 
Harag, mișcarea scenică, atit individuală, 
cît şi în scenele colective. Pentru decorarea 
Mansardei, teatrul a “apelat la scenograful 
bucureștean Sergiu Singer, care a izbutit 
să dea, pe un spațiu restrins, iluzia vieții 
din podul unui bloc parizian. Decorul nu e, 
bineînţeles, decît o secțiune transversală a 
unei case, la nivelul mansardei, dar atit 
liniile, cit şi culorile rezultate sînt preg- 
nante, expresive, contribuie la realizarea 
atmosferei. Frumos, fundalul pictat cu aco- 
perişuri și siluete de arbori și case. 

Scampolo şi Surorile Tiinderlaki au fost 
regizate de Farkas István, cu bun gust şi 
cu măsură, fără exhibiţii. Despre Scampolo 
n-am prea multe de spus: spectacolul, ca 
şi piesa, a fost firav, deși s-a bucurat de o 
interpretare bună, din care s-a evidențiat 
Elekes Emma (Scampolo), vioaie, promptă 
și feminină. 

Că Surorile Tiinderlaki ar fi fost abso'ut 
de ajuns pe linia celor trei piese o demons- 
trează și realizările actoricești, care nu sînt 
decit -o treaptă superioară a unor roluri 
corespunzătoare din Scampolo și Mansarda. 
Mă refer în special la Elekes Emma (Sári), 
Bartos Ede (Baronul) și chiar Földesi Ilona 
(d-na Berg) și Nagy Iza (d-na Malvin). 
Piesa lui Heltai Jenö a dat mai multă 
încredere actorilor, care s-au simţit evi- 
dent mai stăpini pe partitură. S-a jucat 
frumos, cu sensibilitate pentru nuanțele 
sufletești, nu s-au exagerat efectele de 


melodramă şi nu s-a apăsat pe caracterele 
negative (Petrencey Gáspár, cu justă mă- 
sură incarnat de Korcsmáros Jenö). Dar 
succesul spectacolului, căci e vorba de un 
real succes, se bazează în special pe patru- 
laterul Boriska — Pâzmân — Sári —' Baro- 
nul, interpretat de Tarnoi Emilia, Acs Alajos, 
Elekes Emma și Bartos Ede. Acești patru 
actori au avut — cu mijloace net diferen- 
țiate pe structura respectivelor personaje 
— realizări de artă veritabilă. Îndeosebi 
Tarnoi Emilia m-a impresionat favorabil 
prin căldura, prin gingășia sufletească, prin 
tactul și graţia împrumutate cu multă no- 
blete personajului Boriska. Tot la ea am 
observat un anumit patos, o anumită lan- 
sare, ce o distinge față de restul colectivului, 
aşa cum îl distinge și pe Acs Alajos, la 
fel de dăruit şi de animat lăuntric. Bartos 
Ede a recurs la mijloacele compoziţiei, 
izbutind să întrunească în masca aleasă 
toate trăsăturile aristocratului, de la orgoliu 
la abjecția manierată. În sfirşit. Elekes 
Emma s-a integrat pe deplin generosului ei 
personaj, fetei naive și sensibile, împiedicată 
in ultima clipă de a se arunca „în intu- 
neric“. 

Surorile Tiinderlaki e un spectacol binc 
pus în scenă, cu momente de intensitate 
dramatică şi chiar de poezie (întrunirea 
familială din actul II, scena Boriska- 
Pâzmân şi Sâri-Baronul, tot din actul II, 
ca și finalul piesei, rezolvat cu o fină amă- 
răciune). De aceea, prefer să consider activi- 
tatea viitoare a sătmărenilor prin prisma 
datelor lui. Teatrul are în faţă montarea 
Ultimului tren și a unui Don Juan de 
Molière (în regia lui Miron Niculescu). Am 
certitudinea că aceste spectacole vor scoate 
colectivul de la Satu Mare din negurosul 
inceput de veac în care l-au reținut, prea 
mult, Mansarda și Scampolo. 


FI. P. 

Veşmintul la repetiţie 


După faza de lectură la masă, orice re- 
petiție trece in mod firesc la punerea pro- 
priu-zisă în scenă, Adică, de la o debitare 
pe loc a dialogului, la interpretarea lui în 
mişcare.  Indicaţiile autorilor înșiși — ca 
să nu vorbim de cele strict regizorale — 
sint nenumărate și felurite, de cele mai 
multe ori în funcție de situația dramatică, 
de ambianţă, de caracterul personajelor etc. 
„Se așează”, „se ridică și se plimbă ner- 
vos”, „bate cu pumnul în masă“, „inge- 
nunchie“, „se aruncă la picioarele lui (ei) “, 
„se lipește de perete“, „se tirăște pe jos“, 
„sare pe fereastră” etc., etc. — iată doar 
citeva indicaţii de acţiune fizică, date, în 
paranteze sau nu, de autorii de dramă sau 
de comedie. E lesne de ințeles că toate 
aceste recomandări de mișcare trebuie să 
se împlinească asiduu în fiece repetiţie, 
pină cînd se vor transforma în habitudini, 
integrindu-se organic în imaginea scenică. 

Or, ce se întimplă? Actorii noștri nu 
sint în măsură, la repetiţii, să execute miş- 
cările indicate de autor sau de regie. Fiind- 
că. nu vor? Cu mici excepții, bunăvoință 
este. Fiindcă nu știu ? Ba, cei mai mulți 
ar şti. Adevărul e că nu pot. Nu pot, din 
pricina îmbrăcăminții. De fapt, cum să in- 
genunchi cu hainele proprii pe scîndurile 
de obicei pline de praf ale scenei? Se 
boţesc, se murdăresc, se uzează, nu sint 
făcute pentru mişcări scenice.  Și-atunci, 
totul se simplifică: nu se mai execută 
mișcarea întreagă, ci doar se schițează. sau 

de multe ori, se trece peste ea, aminin- 
du-se pină la „generale“. Dar nici la repe- 
tițiile generale, cu costume, acțiunile fizice 
nu sint complet duse la capăt, pentru că 
pluteşte iminența premierei, unde actorul 
nu poate apărea cu maillotul, cu rochia, 
cu pantalonul etc., murdare sau șifonate. 
Și execuţia fidelă a indicaţiilor de mișcare 
scenică e din nou aminată pină la pre- 
mieră, unde bineințeles, din lipsă de exer- 
cițiu, apare aproximativă, diletantă... 

Există — bineînţeles, pe lingă fireasca 
exigență de curățenie a scenei — o sin- 
gură soluție de bun simț: actorii să îm- 
brace costume de repetiţie. E neapărat ne- 
cesar, fiindcă numai așa vor putea atinge 
o justă și completă interpretare artistică. 
Îmbrăcind un maillot, un training, o sa- 
lopetă, -actorul va avea mai deplin sensul 
repetiției, își va simți mișcările libere şi 
degajate, va putea îndeplini oricind orice 
indicație de acţiune fizică. 

Am asistat la nenumărate repetiții în 
care miza în scenă mai complicată era 
mereu aminată, dacă nu escamotată. În 
detrimentul repetiției, al spectacolului, al 
desăvirșirii artei actoricești. Cu atit mai 
regretabil, cu cit remediul e cit se poate 
de simplu şi la indemina oricui. 


Spiritul critic al directorului 


Există un sentiment mai firesc și mai 
legitim decit iubirea mamei pentru copiii 
ei ? Şi, după clișeul acesta, nu e tot atit 
de firesc și de legitim ca un director să-și 

iubească teatrul pe care-l conduce ? Ar fi 
neomenos să contrazicem asemenea legi ale 
naturii, Numai că omenie, în cazul de faţă, 
nu înseamnă doar alintare, atașament, dă- 
ruire totală, spirit de sacrificiu. Poate că 
unei mame i se mai iartă iubirea oarbă pen- 
tru un copil, oricum ar fi şi orice ar face 
acest copil. În ciuda analogiei, unui direc- 
tor nu i se mai iartă același lucru. 

Căci, ce se întîmplă ? Discutaţi cu di- 
rectorii de teatru, surprindeţi-i în coloc- 
viile lor cu proprii actori, citiți gazetele 
de perete cu evidenţieri, participaţi la şe- 
dințe de producție: fiecare nou spectacol 
al teatrului e, inevitabil și indiscutabil, un 
pas înainte, un succes, dacă nu un triumf, 
faţă de cele anterioare; fiecare spectacol e 
cel mai bun al stagiunii (din București, din 
regiune, din regiunea istorică, din ţară!) ; 
după fiecare premieră aproape, se vorbește 
de premiu de stat, pe care teatrul îl me- 
rită și-l va dobindi, fără doar și poate... 
Entuziasmul acesta faţă de propriile reali- 
zări crește, crește și umflă întregul colec- 
tiv şi-apoi se particularizează, se indivi- 
dualizează : fiecare rol interpretat e o crea- 
ție, fiecare actor e un geniu, și așa mai 
departe. Nu zic că directorul e unicul care 
întreține această atmosferă de progresivă 
autosatisfacție, dar în orice caz e unul din 
promovatorii ei cei mai activi, în timp ce 
ar trebui să fie persoana responsabilă cu 
luciditatea în teatru, unde se știe cit de 
uşor se aprind visurile de grandoare. 

Fenomenul pe care l-am semnalat e a- 
proape general: mai toți orii își fla- 
tează instituția,  lăsindu-se astfel flatati 
ei înșiși. Le lipsește spiritul critic — cri- 
teriile riguroase — cu care izbutesc, totuși !, 
să aprecieze spectacolele celorlalte teatre. 
Astfel stind lucrurile, e ușor de imaginat 
cît e de inoportun — pentru tine, critic de 
teatru — să încerci să demonstrezi că anu- 
me spectacol nu e chiar un succes, iar cu- 
tare actor n-a fost de-a dreptul genial! 
Între critica dramatică și teatru se lasă 
uneori oblonul de fier al impermeabilităţii, 
al non-receptivității, și de aici supărări, re- 
sentimente, neînțelegeri reciproce. Ce bine 
ar fi dacă, pe lingă alte multiple îndato- 
riri, directorii de teatru s-ar constitui în 
cei dintii critici ai instituțiilor și colecti- 
velor pe care le conduc! Ce serioasă con- 
tribuţie la stabilirea unui climat de dreaptă 
ierarhizare a valorilor, de liberă și con- 

structivă discuţie a spectacolelor, de supe- 
rioară comprehensiune reciprocă ! 


- “Directorul de teatru trebuie să înțeleagă 


că ascuţirea spiritului critic și în interiorul 
propriului colectiv e un factor important 
în asigurarea progresului și ascensiunii in- 
stituției. Şi, printre atitea „succese“, „tri- 
umfuri“, „creaţii“, şi alte „genialități”, 
să caute, hotărît și senin, grăuntele cu ade- 
vărat de artă, pe care cu toată certitudi- 
nea îl are și colectivul său... 

FL P. 


Theodor Kiriacoff=Suruceanu 


Scenografia este o artă tinără, mai ales 
la noi în ţară. Istoria ei e scurtă, atit de 
scurtă încit în marile enciclopedii din seco- 
lul trecut nici nu-i 'cuprinsă. Pe tărimul 
acestei arte, astăzi la mare cinste și cu rol 
de prim ordin, Theodor Kiriacoff-Suruceanu 
— de curind și prea de timpuriu dispărut 
-- a fost, la noi, unul dintre pionieri. 
Înaintea lui, cel puțin pe afişele Teatrului 
Naţional din lași, nu figurase niciodată 
numele vreunui pictor decorator. El a dat 
grai artei mute a scenografiei și a inceput 
să transforme acum treizeci și ceva de ani, 
decorul care pină atunci era un figurant 
aproape mereu același în toate spectacolele, 
intr-un interpret care vorbea ochiului şi 
inimii în aceeași măsură în care marii actori 
vorbesc urechilor și minții,  înzestrind 
plastica cu cuvint, așa cum actorii mari 
inzestrează cuvintul cu colorit şi plasticitate. 
De aceea și-a cîștigat dreptul de a figura 
pe afiş alături de autor, de regizor și de 
interpreţi. 

În cariera lui, incepută la Chișinău în 
anul 1925, pe cind era încă profesor — cel 
mai tinăr profesor (avea 24 de ani) — la 
şcoala de Belle Arte, a făcut decorurile la 
peste trei sute de piese — antice, clasice, 
moderne, modernissime și contemporane — 
în toate stilurile și genurile, fără a copia 
niciodată pe alţii şi — ceea ce e și mai 
mult — fără a se copia nici pe sine însuși. 

Cine poate cuprinde cu mintea cită fan- 
tezie cere elaborarea atitor sute și sute de 
schițe (căci o piesă avea citeodată 15—18 
tablouri, cum a fost cazul cu Periferie de 
Fr. Langer, cum a fost cazul cu Rataţii de 
Lenormand etc.), numai acela își poate da 

seama cit talent creator, ce bogată paletă, 
cît „ingegno“ — cum spun italienii — 
trebuie să aibă scenograful care își impune 
să ilustreze și să exprime plastic textul unei 
opere dramatice, cu dorința de a se achita 
de această sarcină, nu meșteșugăreşte ci 
artisticeşte. 

Kiriacoff avea toate acestea. Şi le avea 
din belșug. Atit de îmbelșugate erau apele 
fanteziei sale creatoare încît invadau și alte 
cîmpuri : de la caricatura propriu-zisă la 
sculptura în lemn, de la iconografia neo- 
bizantină la pictura pentru copii şi arta 
costumului. Lucra fresce murale și clișee in 
linoleum, decoruri din mucava și miniaturi 
dintr-un material de fabricație proprie. 
Fugind de orice manierism, dorind să se 
înnoiască de fiece dată cînd se înfățișa 
publicului cu o premieră, folosea rind pe 
rind toate clapele claviaturii plastice şi 
evolua cu mare ușurință de la infraroșu la 
ultraviolet. A ştiut să creeze atmosfera 
sumbră din Puterea întunericului, restrîngînd 
scena mare a „„Naţionalului” din Iași la o 
izbă din biîrne grele şi groase, în care nota 
realistă era vădit în intenţia artistului și a 
ştiut tot atît de bine să se ridice pînă la 
poezia feerică și să înalțe și mai sus scena 
imensă a operei din București, atingind 
luceafărul cu munţii pe care i-a făcut in 
finalul baletului *Călin. Acolo — birne apă- 
sătoare şi grele din lemn, aici — vă! 
diafan purtat de vinturi, parcă pluteau în 
aer poalele Polymniei însăși. 

Kiriacoff și-a purtat talentul nu numai 
de la lași la București, ci și aici în Capi- 
tală : de la Teatrul de Operă și Balet la 
Teatrul C.F.R.—Giuleşti şi de la Teatrul 
Armatei la Teatrul de Operetă, plus activi- 
tatea din provincie ; mai mult: a dus faima 
scenografiei rominești și peste hotare: la 
Paris şi la Praga, în Germania și în Bul- 
garia. 

A fost un meşter al tilmăcirilor de intenţii 
dramatice. A fost un strălucit virtuoz al 
culorilor și liniilor. Cel mai autentic ilustra- 


tor al popularului Creangă in ilustrarea 
căruia precum și în Catikeții de la Humu- 
leşti a profesorului Mironescu, montată li 
laşi, şi-a dovedit legăturile sufletești şi de 
singe cu poporul și totodată finul evocator 
al pitorescului extrem-oriental din 
Cio-Cio-San. 

Spunea încă de acum douăzeci de ani 
„„Comandamentele pentru un pictor decorator 
sînt : ridicarea valorii artistice a spectacolu- 
lui, creînd un cadru adecvat textului și 
scoaterea în evidență a liniilor esentiale 
ale lucrării dramatice printr-o prezentare 
nebănuită...” 

Pe lingă aceste comandamente, el a mai 
dovedit în ultimii ani prin fapte artistice, 
că mai cunoaște și altele: comandamentu! 
de a promova o artă decorativă națională 
si comandamentul de a valorifica de pe 
scenă lucrări originale, servind totodată 
principiile artei realiste. Şi Suruceanul fe- 
ricit inspirat care a creat pe vremuri memo- 
rabilele decoruri pentru Neamul Şoimăre- 
ştilor de Mihail Sadoveanu, a ascultat cu 
drag de aceste comandamente și în afară 
de decorurile pentru Înşir'te mărgărite de 
Victor Eftimiu, a creat atmosfera de incan- 
tatie din Călin, Harap alb ș.a. ceea ce nu 
l-a împiedicat să redea cu un viguros rea- 
lism culoarea locală în montări care își 
aveau locul de actiune în celestul imperiu. 
la Honolulu, în Spania, în împărăția Soa- 
relui Răsare, în Azilul de noapte, într-o 
mansardă a boemei pariziene, în somptuosul 
palat al ducelui din Rigoletto sau în iar- 
marocul din Sĝrocinsk. 

Era un om dublat de o aleasă cultură, 
de o rafinată intuiție artistică și de un 
trudnic îndrăgostit de planșele scenei. 

i: F- 


Rectificare. In nr. 5 al revistei noastre la 
pagina 23, în articolul „Pretextul actualității“. 
numele a două personaje din piesa Flacăra 
vie: Şerban Mărgărit şi prof. Răulescu au fost 
inversate. Facem cuvenita rectificare. 

Trecere în revistă a reperto- 
riului teatrelor bulgare’ 


Deschisă, pe toate scenele țării, cu o lu- 
crare din dramaturgia clasică sau contem- 
porană originală, stagiunea care s-a încheiat 
nu a fost prea bogată in creații noi. Totuşi, 
încă în prima jumătate a stagiunii, specta- 
torii au avut prilejul să urmărească o intere- 
santă evocare dramatică a mișcării de re- 
zistență împotriva fascismului: Inelul de 
argint de Ivan Dontoșev. De asemenea, la 
Teatrul Tineretului din Sofia s-a montat 
pentru prima oară unica lucrare dramatică 
a marelui poet Nikolo Vapsarov: Al nouă- 


*) Corespondenţă specială, trimisă de revista 
„Teatir'* — Sofia. 


Vassil Indgev (Călătorul) în „Omul 


La ne 


lea val, inspirată din eroismul clasei mun- 
citoare în anii de cruntă exploatare capi- 
talistă. De altfel, istoria poporului este o 
nesecată sursă de inspirație pentru drama- 
turgii noștri : Krassinski evocă, intr-o dra- 
mă in versuri, intitulată Nopți albe, răs- 
coala populară din 1923, împotriva regimu- 
lui fascist din ţară, iar în piesa O dra- 
goste care consumă, Georgi Kransov face 
să retrăiască figura luminoasă a generalu- 
lui progresist Vladimir Zaimov, erou popu- 
lar, cunoscut în ținutul munţilor Rodope 
sub numele conspirativ de Mehmed Sinapp. 
(Zaimov a fost executat de fasciști.) Rela- 
tiile noi dintre oamenii satului nou bulgar 
se oglindesc în piesa Dragostea Nonkăi de 
Ivailo Petrov, jucată în premieră pe țară 
la Teatrul de Stat din Plovdiv. 


care a văzut moartea“ de Victor Eftimiu 

Este de la sine înţeles că a patruzecea 
aniversare a Marii Revoluții Socialiste din 
Octombrie a determinat teatrele noastre să 
acorde un interes sporit dramaturgiei sovie- 
tice, montind într-un cadru festiv Tragedia 


Rossitza  Danailova (Mona) în „Steaua fără 
nume“ de Mihail Sebastian 


optimistă  (Vişnevski),  Sfirşitul  escadrei 
(Korneiciuk), Trenul blindat 14-69 (V. Iva- 
nov), Kneazul Mstislav Viteazul (Prut) ş.a. 
De altfel, dramaturgia sovietică ocupă în 
orice caz un loc de seamă în repertoriul 
nostru teatral, unde întilnim Baia de Ma- 
iakovski, Duşmanii de Gorki, Singură de 
Aleşin, Hotel Astoria de Stein etc. 

Preocupate de cuprinderea cît mai largă 
a creaţiei dramatice“din toate timpurile şi 
din toate țările, teatrele noastre acordă o 
deosebită atenție literaturii clasice, ca și 
marilor scriitori moderni, care au păşit în 
faza consacrării necontestate și necontesta- 
bile. Shakespeare, Lope de Vega, Fielding, 
Molière, Ibsen, Shaw, Musset, Dostoievski 
— iată doar citeva nume, înscrise necro- 
nologic şi neierarhic, dar grăitoare pentru 
diversitatea tematicii și tratării. Şi să nu-l 
omitem pe Aristofan (a cărui Lysistrata a 
fost pusă în scenă la Teatrul Saţiric), nici 
pe Rostand (Cyrano de Bergerac), pe 
Tolstoi (Învierea) sau pe Goldoni... 

Literatura dramatică contemporană din 
Occident îşi are în Bulgaria un reprezen- 
tant de frunte și foarte apreciat, în per- 
soana lui Eduardo De Filippo. Este, nein- 
doielnic, autorul contemporan cel mai jucat 
la noi. Capitala singură a adäpostit pe sce- 
nele ei patru creații ale lui De Filippo: 
Filumena Marturano (la Teatrul Național’, 
Minciuna are picioare lungi (la Teatrul 
Tineretului), Blestematele fantome (la Tea- 
trul Satiric) şi Napoli, oraşul milionarilor 
(la Studioul Institutului de Teatru). 

Prezentată inițial, cu mult succes, pe 
scena teatrului de stat din Burgas, piesa 
Vulpea şi strugurii de brazilianul Figue- 
reido a înregistrat un succes tot atit de ră- 
sunător la reluarea ei de către Teatrul Ti- 
neretului din capitală. Omul care aduce 
ploaie de Nash, Doi ingeri au coborit de 
dramaturgul german Günther Weisenborn 
şi Liebelei de Arthur Schnitzler completează 
peisajul teatral al primei jumătăți a acestei 
stagiuni. 

În a doua parte a stagiunii, pe lingă 
alte lucrări ale scriitorilor bulgari, specta- 
torii noștri au vizionat două piese de 
Brecht : Mutter Courage şi Jupin Puntila şi 
sluga lui, Matti, Vedere de pe pod de 
Miller etc. 

Nu am voi să incheiem această succintă 
trecere în revistă, fără a releva prezenţa 
apreciată în repertoriul nostru a unor lu- 
crări dramatice de autori romini: Steaua 
fără nume de Mihail Sebastian și Omul 
care a văzut moartea de Victor Eftimiu. 
Nădăjduim că stagiunea viitoare ne va 
aduce un număr sporit de piese romînești. 

Repertoriul stagiunii 1957/58 se prezintă 
mai bogat și mai interesant decit în anii 
trecuți. El a pus înaintea creatorilor din 
domeniul teatrului sarcini noi, mai compli- 
cate, cărora li s-au dedicat cu entuziasm 
şi energie creatoare. 


Ştiri din... 
URSS. 


e Printr-o hotărire a Ministerului Învă- 
țămîntului Superior şi a Ministerului Cul- 
turit al U.R.S.S., la Institutul de artă tea 
trală „A. V. Lunacearski” din Moscova, a 
luat ființă o nouă catedră de istoria teatru 
lui popoarelor sovietice. Noul curs va fi 

audiat de către studenții tuturor facultăților 
Institutului. 

e Premiera piesei Omul cel bun dir; 
Sezuan de Bertolt Brecht, pe scena Tea- 
trului de Artă „I. Rainis“, a constituit un 
eveniment de seamă in viața teatrală din 
R.S.S. Letonä. Direcţia de scenă a spec- 
tacolului îi aparține lui P. Peterson, rolu! 
titular fiind deținut de o tinără actriță: 
Dina Kuple. Următoarele premiere ale tea- 
trului vor fi Familia mea de Eduardo de 
Filippo și Vaidelate de Aspazi. 

@ Secția de dramaturgie a Uniunii Scrii- 
torilor din U.R.S.S. desfășoară o vie ac- 
tivitate. Astfel, recent, în colaborare cu 
Direcția Superioară Politică a Armatei So- 
vietice şi Teatrul Central al Armatei So- 
vietice a organizat o consfătuire în legătură 
cu dramaturgia pe teme din viața militară 

Pe viitor, secția de dramaturgie își pro- 
pune inițierea unor consfătuiri cu cîteva 
teatre din Moscova. Una dintre aceste con- 
sfătuiri, cu teatrul „Ermolova“, va fi con- 
sacrată analizei spectacolului Un convoi de 
gradul II de D. Davurin, piesă premiată 
la Concursul unional, organizat în cinstea 
celei de a 40-a aniversări a lui Octombrie. 

Totodată, din initiativa secției, un grup 
de dramaturgi și critici teatrali, va intre- 
prinde o călătorie de studii în R.S.S. Ar- 
meană, pentru a cunoaşte mai îndeaproape 
activitatea şi problemele teatrale din această 
republică 

e Cu prilejul Decadei artei și literaturii 
gruzine care s-a desfăşurat la Moscova, 
teatrele „Şota Rustaveli“, „Kote Mardja- 
nişvili“ şi Teatrul Dramatic Rus „A. S. 
Griboedov“ au prezentat în capitala Uniunii 
Sovietice cele mai bune spectacole ale re- 
pertoriului lor. 

Teatrul „Şota Rustaveli“ pe care specta- 
torii din Moscova au mai avut prilejul să-l 
cunoască și cu ocazia turneelor efectuate in 
anii trecuți, a prezentat un repertoriu in 
care alături de Oedip Rege de Sofocle și 
Călugărul spaniol de Fletcher, au figurat 
Tragedia optimistă, Tariel Golua de Leo 
Kiaceli, Tinăra învăţătoare de G. Kelbakiani. 

La fel de variat a fost şi repertoriul tea- 
trului „Mardjanişvili“, Spectacolele Richard 
al III-lea de Shakespeare, Sfirşitul escadrei 
de Korneiciuk, Fugarul de V. Psavel, Ma 
rine de M. Brataşvili au confirmat pe sce- 
nele din Moscova bogatele resurse artistice 
ale colectivului artistic gruzin. 


Cit priveşte Teatrul Dramatic Rus „A. S. 
Griboedov“ din Tbilisi, acesta a ţinut să 
reprezinte in special piese care dezvăluie 
aspecte din viața poporului gruzin. Prin- 
tre acestea Kikvidze de V. Darseli și He- 
visberi Greia de A. Kozbeghi au fost intim- 
pinate cu deosebit interes. Alături de scrii- 
torii, pictorii, muzicienii și dansatorii din 
R.S.S. Gruzină, reprezentanţii artei teatrale 
gruzine au adus o substanțială contribuţie 
la popularizarea realizărilor  dobindite de 
poporul gruzin pe planul dezvoltării sale 
culturale. 

e Teatrul Central al Transporturilor din 
Moscova a prezentat în premieră unională 
Uraganul de Tzao Ia. 

În Uraganul, Tzao la, unul dintre cei 
mai de seamă dramaturgi contemporani chi- 
nezi, demonstrează inevitabilitatea dispari- 
tiei vechii societăți bazate pe exploatare. 

e Teatrul de Artă al R.S.S. Letone a 
marcat a 75-a comemorare a morţii lui 
Karl Marx prin reprezentarea piesei Cetă- 
țeanul lumii de D. Sceglov. Acţiunea piesei, 
care se desfășoară la Londra în anul 1860, 
readuce în actualitate un crimpei din viața 
lui Karl Marx în anii grei ai emigrației. 

Rolul lui Karl Marx a fost deţinut de 
artistul poporului lan Osis, iar cel al lui 
Friedrich Engels de Artur Dimitres, artist 
emerit. 

e Societatea Teatrală Rusă a organizat 
o dezbatere în legătură cu problemele trans- 
punerii scenice a dramaturgiei  maiakovs- 
kiene. Regizorul V. Plucek a prezentat un 
referat despre particularităţile artistice ale 
pieselor lui Maiakovski după care A. Fe- 
vralski a vorbit despre Maiakovski și tea- 
trul. Ocupindu-se de realizarea scenică a 
ultimelor spectacole maiakovskiene repre- 
zentate, V. Rostoțki a analizat, în cadrul 
unui referat, spectacolele Baia, Ploşniţa și 
Misterul Buff pe mai multe scene sovietice 
şi străine. 

Cele trei referate au fost larg dezbătute 
de participanții la această  „,consfătuire 
Maiakovski“, prima dintr-un ciclu consa: 


crat creației sale. 


Franța 


© Criza teatrului pe care unii oameni de 
teatru din Occident încearcă s-o pună pe 
seama concurenței televiziunii, cinematogra- 

`~ fului sau chiar a sporturilor se dovedește 
lipsită de temei cel puţin în ce privește 
interesul marelui public pentru fenomenul 
teatral. Dovada : numărul crescînd al festi- 
valurilor teatrale, în Franţa de pildă. E 
clar că organizatorii lor nu s-ar simți în- 
demnați să le inițieze, dacă nu ar sconta 
pe o cerere tot mai mare. Pentru 1958, 
cifra aproximativă a festivalurilor teatrale 
din Franța a sporit la 50. Printre acestea 
figurează, la loc de cinste, manifestările 
prilejuite de celebrarea, între 20 iunie — 12 
iulie, a două milenii de existență a ora- 
şului Lyon. 

e Săminţa bună... Într-adevăr, călcind 
“pe urmele Teatrului Naţional Popular — 
în ce are el permanent valabil, indiferent 
de nereușite ocazionale — o tinără forma- 
ție „La Guilde“ s-a instalat în plină su- 
burbie pariziană, la Ménilmontant, oferind 
astfel posibilitatea desfătării artistice unui 
public numeros pe care distanța de centru 
îl frustează, adesea, de astfel de plăceri. 
Compania și-a început activitatea sub sem- 
nul lui Shakespeare, cu piesa Regele Ioan 
O piesă frumoasă, plină de sevă, abundind 
în războaie și, implicit, în avertismente de 
o tulburătoare actualitate — cum relevă 
Elsa Triolet intr-o cronică apărută în „Let- 
tres françaises“, i 

Spiritul creației colective îi animă în așa 
măsură pe tinerii din această nouă formaţie, 
încît au omis să indice pe programe pină și 
numele interpreţilor. În sine lăudabilă, mo- 
destia poate fi împinsă la excese ; e de spe- 
rat că ele vor dispărea cu timpul, menținin- 
du-se doar dăruirea totală şi preocuparea 
pentru un nivel artistic deosebit, trăsături 
care se vădesc încă de la prima realizare a 
celor de la „Guilde“ din Ménilmontant, 


R. P. Chineză 


e Oamenii de teatru din R.P. Chineză au 
vădit un deosebit interes pentru spectacolul 
cu piesa Împreună la rău şi la bine de lue 
E, reprezentat de către Teatrul Experimen- 
tal de pe lingă Institutul Central de Teatru. 
Piesa dezbate importante probleme morale 
privind relațiile dintre -soți. Amplele cronici 

publicate în presa chineză, cit și articolele 
apărute in ziarul „Tziuiben” care a ini- 
țiat o discuție în jurul spectacolului Teatru- 
lui Experimental, au fost unanime in a re- 
cunoaşte ca un merit al dramaturgului fap- 
tul că el a reușit să evite o rezolvare super- 
ficială a temei, să pledeze convingător pen- 
tru noua morală ce se naște în relațiile fa- 
miliale în condițiunile construirii socialismu- 
lui în R.P. Chineză. 


Anglia 


e Marele actor Michael Redgrave a rea- 
părut pe o scenă londoneză, după ce, un 
timp, a putut fi văzut de publicul new-yorkez 
în versiunea engleză a piesei lui Giradoux ` 
Războiul Troiei nu va avea loc. La Londra, 
Redgrave regăsește vestminte, habitudini şi 
preocupări contemporane, interpretind pe 
eroul principal al piesei O rază de soare 
de N.C. Hunter. E vorba (ne informează 
presa engleză) de un profesor „idealist“ — 
mai exact: „cu idealuri“ — care, în anu- 
mite imprejurări constată spre a sa surprin- 
dere că familia lui compusă din soție și doi 
copii mari, nu e dispusă să ducă o viaţă de 
permanente renunţări, de ordin material mai 
cu seamă, numai și numai pentru a-i per- 
mite lui luxul de a nu face compromisuri 
morale. Pină la urmă, Philip Lester (,idea- 
listul”), cumințit de viață, va accepta să-și 
vadă fiul angajindu-se pe calea unei profe- 
siuni rentabile, iar soția lui va încerca să-? 
compenseze penibilul compromis, arătindu-i 
o sporită înţelegere. 

Dincolo de aprecierile elogioase pe care 
le-a determinat interpretarea, în primul rind 
a lui Redgrave, dar și a Dianei Wynyard (in 
rolul soţiei) ca și a celorlalţi interpreți — 
printre care figurează propria fiică a lui 
Redgrave, Vanessa — criticii au consemnat 
totuși, oarecari rezerve în privința valorii 
dramatice a lucrării. Nu e de mirare. Auto- 
rul a vădit o prudență „lăudabilă“, ocolind 
cu grijă orice trimitere la concret; căci, în 
definitiv, despre ce e vorba aici? De ce 
practicarea pasionată şi eficientă a profesiu- 
nii de pedagog este incompatibilă, în Anglia, 
cu o viață cit de cît ocrotită de griji? Nu 

ni se spune. De ce unica perspectivă îmbie- 
toare pentru tinerii ajunși în clipa de răs- 
cruce a alegerii unei cariere o reprezintă, 
acolo, îndeletnicirile „practice“ și anume, nu 
ingineria, arhitectura etc., cum s-ar crede 
poate, ci progresarea mai rentabilă pe trep- 
tele birocrației industriale. Nu ni se spune. 
De ce... dar ar fi oțios să prelungim lista 
întrebărilor. Sperăm că reiese clar discreţia 
cu care autorul s-a eschivat de la punctarea 
i-urilor. Firește, subtilizarea motivelor reale 
generale, care ar fi putut da valoare de sin- 
teză, de tipizare frămîntării personajului de 
intelectual adus pe scenă, a șubrezit mult 
construcția dramatică a piesei. Această ca- 
renţă în țesătura de idei a piesei reiese deo- 
sebit de izbitor în momentul final ; soția lui 
Lester, înțelegind în sfirşit ce se petrece în 
sufletul soțului ei, spune:  „„El trebuie să 
muncească, și să şi creadă în munca lui — 
altă cale nu există. Nu putem să ne ducem 
traiul mai departe aici şi nu putem să pri- 
vim în viitor fără groază, decît dacă el își 
poate alege munca și îşi poate afla în ea 
satisfacția împlinirii. Cum altfel am putea să 
trăim ? Cum altfel?“ Deci, munca privită 
ca un dat în sine, rupt de orice contingențe 
cu împrejurările sociale care-i determină sen- 
sul și valoarea. Remediul e, firește, neconclu- 
dent; totuși, cuvintele femeii au ceva pate- 
tic, ele angajează spectatorul la o meditaţie 
mai adincă pe care — judecînd după intrea- 
ga desfăşurare a piesei — autorul nu a 
voit-o declanșată. Numai că unele adevăruri 
se lasă din ce in ce mai anevoie esramotate. 


R. Cehoslovacă 


e La Brno, pe scena teatrului Mahen, 
regizorul Antonin Dvorak a realizat un 
spectacol poetic cu piesa Stația de Nazim 
Hikmet. Inspirată din evenimentele și atmos- 
fera Marii Revoluții Socialiste din Octom- 
brie, ea conține acea îmbinare de cotidian și 
fantezie poetică, atit de caracteristică lucră- 
rilor dramatice ale lui Hikmet. Eroii piesei 
Stația sint oameni obişnuiţi, măcinați de 
mici probleme cotidiene, trăind într-o inde- 
părtată staţie, destul de izolată de restul 
lumii. Totuşi, şi printre ei, spiritul revolu- 
tiei se impune cu putere de lege, răscolind 
elanuri, aptitudini, pasiuni şi scoţind la su- 
prafață pe de altă parte, simțămintele și in- 


clinaţiile retrograde, ce stăruie în inima și 
mintea unora. 

e La Praga, pe scena Teatrului Realist, 
la Brno și la Bratislava, s-a reprezentat cu 
succes comedia Tinerețe consumată (Le ra- 
gazze bruciate verdi) de autorul italian Gian 
Paolo Callegari. Spectacolul, in regia lui 
Rudolf Vedral, s-a bucurat de aprecieri lau- 
dative în presă și în public. Cit despre piesă, 
ni se pare semnificativ comentariul apărut 
în „Rude Pravo“ și care relevă în lucrarea 
lui Callegari „elemente de deosebită valoare 
educativă“ pentru tineret. Dar, înregistrind 
aci succesul unui scriitor italian din genera- 
ţia tînără care abordează cu curaj, spirit 
critic și în cunoștință de cauză (Callegari 
este de profesiune ziarist și îndeletnicirile lui 
l-au ajutat să se familiarizeze cu realitățile 
concrete din ţara sa) o problemă dureroasă 
în Italia — perspectivele și idealurile tine- 
rilor —  înregistrind, zicem, acest succes, 
considerăm interesant să consemnăm și 
mărturia lui Callegari despre cele văzute 
în Cehoslovacia. 

Dramaturgul italian a fost invitat să 
asiste la premiera de la Praga ; succesul per- 
sonal nu l-a orbit, și într-o declarație pu- 
blicată in „La Scena“, buletinul I.D.I., el 
ține să releve că în Cehoslovacia „pasiunea 
pentru teatru e vie, într-o măsură impresio- 
nantă”. Ca și în R.P. Ungară (unde, de 
asemenea, piesa i s-a jucat cu succes), nu- 
mărul de reprezentații „stupefiant * pentru 
cifrele cu care sintem noi (italienii — n.n.) 
obişnuiţi” se datorează „în primul rind, 
popularității spectacolului teatral, care aci 
e la fel de frecventat ca, la noi, filmul: 
un loc de teatru costă aci cit un bilet de 
cinematograf la noi... — a mai spus Calle- 
gari — în aceste țări nu e o raritate ca după 
spectacol, publicul să mai întirzie în sală 
pentru a discuta piesa cu autorul, cum mi 
s-a întimplat mie la Miskolc... Nu din mo- 
tive publicitare își vede autorul străin, in- 
vitat la premieră, biografia și chipul repro- 
duse în pagina întiia a ziarelor” : interesul 
publicului pentru literatura dramatică con- 
temporană şi pentru fenomenul teatral, în 
penere — iată factorul hotăritor. 

În spusele lui Callegari răzbate o doză 
de amărăciune şi, chiar, de invidie. Lucrul 
e firesc, dacă ținem seama de necontenita 
bătălie pe care sint nevoiţi s-o poarte oa- 
menii de teatru din Italia, pentru a nu lăsa 

ca teatrul lor să fie copleșit de dificultăți 
financiare și de concurența — neloială — 
a filmelor de import. 


Belgia 


e Sub auspiciile Expoziţiei Internaţionale 
se desfășoară la Bruxelles, din aprilie pînă 
în septembrie, un ciclu de manifestări ar- 
tistice, care vor alcătui, pe semne, cel mai 
cuprinzător Festival de Teatru și Muzică al 
lumii. 

Printre participanţii la sectorul teatral fi- 
gurează Deutsches Theater din Berlinul de- 
mocratic și Teatrul de Satiră din Varșovia. 
Teatrul Naţional al țării gazdă se va pro- 
duce între 5 iulie şi 17 august, concomitent 
cu Old Vic (18—20 iulie), care va prezenta 
Henric VIII şi Hamlet, şi precedat printre 
altele, de Schauspielhaus din Bochum cu 
Mult zgomot pentru nimic (jucat la 3—4 
iunie). 

La Anvers, festivitățile artistice includ, 
de asemenea, prezența companiei Barrault- 
Renaud, a Burgtheaterului din Viena și a 
Teatrului Naţional Popular (care va repre- 
zenta Acesta este Platonov de Cehov). Ziiri- 
cher Schauspielhaus va juca Romulus cel 
Mare de F. Diirrenmatt. 


Japonia 


e Dacă in Europa și America festivalurile 
teatrale și muzicale de vară pot fi conside- 
rate astăzi drept manifestări artistice tradi- 
tionale, în Asia asemenea evenimente artis- 
tice n-au avut răspîndire, pină acum. lată 
că recent a fost adoptată o hotărire privind 
organizarea primului festival teatral şi mu- 
zical al țărilor asiatice. Festivalul se va 
desfăşura în vara acestui an în orașul japo- 
nez Osaka. Deși organizatorii festivalului iși 
propun, în primul rînd, să stimuleze o apro- 
piere și o mai bună cunoaștere între fările 
din Asia, festivalul de la Osaka va fi mai 
mult decit o întîlnire între reprezentanţii di- 
verselor țări asiatice, în măsura în care festi- 
valul va reuni artiști și muzicieni din trei 
continente : Europa, America și Asia. În 
felul acesta primul festival teatral şi- muzi- 
cal al ţărilor asiatice își va aduce contribuția 
la stringerea legăturilor de prietenie dintre 


oamenii de artă de pe aproape tot globul pă- 
miîntesc. Pină acum şi-au anunţat participa- 
rea la festival: Filarmonica din Leningrad, 
Teatrul de marionete din Salzburg, baletul 
din New-York ca și multe alte colective ar- 
tistice din diferite ţări. 

În ce priveşte țara gazdă, ea se va stră- 
dui să ofere participanților şi oaspeţilor 
străini o imagine cit mai cuprinzătoare asu- 
pra realizărilor obţinute pe plan artistic, 
prezentind cîteva spectacole de teatru Ka- 
buki, reprezentații de marionete, spectacole 
de teatru modern și recitaluri de cintece și 
dansuri. 


R.P. Polonă 


e Majoritatea teatrelor poloneze a parti- 
cipat la Festivalul Wyspianski, organizat cu 
ocazia comemorării a 50 de ani de la 
moartea scriitorului. Festivităţile au început 
în toamna anului 1957, la Cracovia, şi s-au 
încheiat în primele zile ale lunii iunie 1958. 
Se înțelege că fiecare dintre colectivele tea- 
trale participante a pregătit şi reprezentat o 
piesă de Wyspianski. 

e Teatrul Powszechny din Varşovia a re- 
prezentat Război şi pace, dramatzarea lui 
E. Piscator după cunoscutul roman al lui 
A. Tolstoi. Spectacolul a fost pus în scenă 
de Irene Babel. 

@ La Teatrul Polonez din Varșovia re- 
pertoriul e dominat de creația romantică po- 
loneză şi, mai ales, de aceea a lui J. Slo- 
wacki, împrejurare care contribuie la contu- 
rarea tot mai clară a unui profil propriu. 
După ce anul acesta a reprezentat din opera 
scriitorului marea sa lucrare dramatică Ma- 
ria Stuart, teatrul anunță — în stagiunea 
viitoare — de același autor: Maseppa și 
Contele neinfrint (de Calderon — Slowacki). 

Romanticii polonezi se învecinează, pe 
aceeași scenă, cu romanticii altor țări, de 
pildă cu Lermontov (Mascarada). Dar ale- 
gerea pieselor nu se face după criterii ex- 
clusiviste. Astfel, în cursul lunii iunie, va 
avea probabil loc premiera binecunoscutei 
piese a lui Giraudoux Nebuna din Chaillot : 
iar pe a doua scenă a aceluiași teatru se lu- 
crează la un spectacol cu Procesul de Kafka, 
intr-o dramatizare de M. Tonecki. Se pare 
că aceasta diferă esenţial de versiunea sce- 
nică uzitată pînă acum pe alte scene, ver- 

siune care se datora lui A. Gide şi J. L. 
Barrault. 


R.D. Germană 


@ Prezidiul Academiei Germane de Arte 
în înțelegere cu prezidiul Academiei Ger- 
mane de Ştiinţe, socotind că sarcina edi- 
tării scrierilor lui Bertolt Brecht, nu poate 
fi acoperită cu mijloacele și forțele de care 
dispun, în mod curent, editurile au luat ho- 
tărirea ca cele două academii să-și asume 
munca de întocmire şi redactare a unei e- 
diţii ştiinţifice a operei complete a lui 
Brecht. În acest scop, Editura Academiei a 
făcut apel, în calitate de consilieri, la doi 
specialişti : prof. Beissner (Tübingen) şi prof. 
Grumach (Berlin). 


R.P. Ungară 


e La Budapesta a luat fiinţă un nou tea- 
tru care prin programul său de activitate 
se deosebeşte de celelalte teatre cite ființează 
în R.P. Ungară. Într-adevăr, „Scena lite- 


rară”, cum se intitulează noua formație, își 
propune să organizeze un ciclu de repre- 
zentații care să mijlocească spectatorilor cu- 
noașterea celor mai reprezentative lucrări sa- 
tirice scrise de-a lungul anilor la toate po- 
poarele. 

Acest ciclu se va numi Oglinda strimbă 
a veacurilor. 

e Mişcarea teatrală din provincia ungară 
este în plin avînt. Preocupate de perspecti- 
vele şi nevoile ei, forurile competente se 
îngrijesc să-i asigure cadre artistice nece- 
sare. Valoroși actori, regizori și scenografi, 
formaţi la Budapesta lucrează în prezent 
pe scenele regionale, întărind colectivele 
respective. Departe de a fi un exil, pleca- 
rea în provincie este pentru ei o sarcină de 
onoare, un prilej de eforturi creatoare şi, 
nu arareori, de izbinzi. Astfel, la Kecske- 
mét, Teatrul de Stat are în fruntea sa pe 
dr. Antal Nemeth, fost director al Teatrului 
Naţional din Budapesta. În regia lui s-a 
montat la acel teatru de provincie Othello 
într-un decor stilizat, frumos, sugestiv și... 
economic, conceput de Jozsef Szelényi. Pe o 
platformă în dale albe și negre, un unic 
element de decor, în centru, pe un fundal 

adecvat — atit. În fotografia pe care o re- 
producem, poate fi văzut unul din aceste 
decoruri, reprezentind incinta citadelei din 
Cipru. Fotografia a apărut in revista engleză 
„Theatre World“, însoţită de un comentariu 
elogios al lui Ossia Trilling, care a vizio- 
nat și spectacolul în timpul șederii lui în 
Ungaria. 


Paraguay 


e Este cunoscut faptul că Paraguayul a 
avut mult de suferit de pe urma ocupaţiei 
spaniole. Urmările acestei întunecate peri- 
oade din istoria poporului paraguayan se 
resimt pină în zilele noastre, cu deosebire 
pe planul dezvoltării culturale. 

Astfel, atit în școli, în teatre, cit și în 
viața publică, este folosită drept limbă ofi- 
cială spaniola. Cu toate acestea, suprema- 
ţia limbii spaniole, impusă de cercurile 
guvernante de astăzi ale Paraguayului, are 
intr-o oarecare măsură un caracter formal, 
întrucit majoritatea populaţiei vorbește 
limba buarani. Mai mult decît atit: mulți 
poeţi, prozatori și dramaturgi continuă să 
scrie în limba guarani, socotind, pe bună 
dreptate, că în felul acesta opera lor va 
găsi mai ușor drum spre masele largi ale 
populaţiei. 

Unul dintre cei mai de seamă dramaturgi 
de limbă guarani a fost Iulio Correa, con- 
siderat drept creator al teatrului guarani. 
Piesa sa, Sandia Ybigai, a repurtat un viu 
succes printre spectatorii băștinași. Pentru 
a stimula dezvoltarea unei mișcări teatrale 
în limba guarani, Correa a înființat o 
școală de actori și a organizat numeroase 
turnee prin ţară cu spectacolele scrise și 
regizate de el. Lipsit de mijloacele finan- 
ciare necesare, Correa a fost nevoit să 
simplifice pină la ultima limită recuzita 
teatrală, costumele, decorurile. Dragostea 
şi prețuirea de care s-a bucurat ansamblul 
lui Iulio Correa printre spectatorii băști- 
nași şi-au găsit de multe ori expresia în 
darurile pe care formația le-a primit din 
partea populației și care constau mai ales 
în pinză țărănească și peruci lucrate din 
fibră de cocos. 

Correa a murit în anul 1954, avind sa- 
tisfacția de a-și vedea opera împlinită. 
Teatrul guarani devenise o realitate. În 
pofida rigorilor impuse de cercurile guver- 

nante, piesele scrise în limba guarani sînt 
jucate astăzi pe cele mai bune scene din 
Paraguay. 


India 


e După doi ani de intense pregătiri, în 
răstimpul cărora au fost colectate fondurile 
băneşti, s-a asigurat repertoriul și s-a ame- 
najat sala de spectacole, la Delhi și-a în- 
ceput activitatea primul teatru profesionist 
din India. Noua formaţie care se intitulează 
„Hyndustan Theatre“, numără 20 de actori 
profesionişti, majoritatea tineri, doi regi- 
zori, un asistent de regizor și doi mașiniști. 

Pentru spectacolul inaugural a fost 
aleasă clasica Sakuntala de Kalidassa pe 
care formaţia a reprezentat-o în limba hia- 
dustană (un amestec între limbile hindu și 
urdu), astfel încit să fie accesibilă unor 
mase cit mai largi. Traducerea, scenografia 
şi direcția de scenă a spectacolului aparţin 
unor femei, ceea ce a făcut ca presa indiană, 
care a salutat cu căldură noua formație, să 
califice spectacolul drept „reprezentația fe- 
meilor *. 

Pentru viitor, teatrul și-a întocmit un bo- 
gat plan de activitate, principalul obiectiv 
urmărit fiind popularizarea celor mai repre- 
zentative opere ale dramaturgiei indiene și 
mondiale, 

Deși pentru moment, „„Hyndustan Thea- 
tre” va activa numai la Delhi, conducerea 
teatrului își propune ca în cel mai scurt 
timp ansamblul să se transforme, așa pre- 
cum a declarat Habib  Tauvir, regizorul 
principal al formaţiei, „intr-un teatru de 
turnee și pe deplin popular”. 


Australia 


e Dramaturgia antirăzboinică din ţările 
capitaliste s-a îmbogăţit de curind cu o 
nouă piesă, datorită  tinărului dramaturg 
australian Ralph Peterson. Bătălia de 
noapte, acesta este titlul piesei, își desfă- 
şoară acțiunea în anul 1870, pe continentul 
australian. Un grup de oameni de afaceri 
desfășoară o vie activitate pentru aplicarea 
unei politici de grabnică înarmare a ţării, 
singura, după părerea lor, în măsură să 
deschidă perspectiva unei înfloriri econo- 
mice. Strădania oamenilor de afaceri are 

un efect concret: guvernul supune parla- 
mentului spre examinare proiectul de lege 
privind sporirea fondurilor alocate pentru 
înarmare. Chiar în timpul dezbaterilor 
parlamentare, se răspindește zvonul că in 
port şi-ar fi făcut apariția o navă de război 
rusă și ca atare, pericolul unui atac asupra 
orașului este iminent. Susţinătorii proiectului 
de lege pentru înarmare nu pregetă să fo- 
losească zvonul pentru a dezlănțui o ade- 
vărată isterie războinică. În port se declară 
stare de alarmă, un regiment de soldaţi este 
trimis să apere coasta de atacul inamic 
Cind, în sfirșit, se află că în port nu 
există nici o navă de război străină, că 
starea de alarmă și concentrarea de trupe 
n-au fost decit simple manevre, proiectul de 
lege este respins de parlament. Aşadar, Bä- 


tălia de noapte este o piesă de mare ac- 
tualitate, deși unele ziare (orientarea acesto- 
ra nu-i greu de ghicit) s-au străduit s-o ca- 
lifice „istorică“. Ralph Peterson  biciuiește 
fără milă uneltirile cercurilor agresive din 
zilele noastre și condamnă pe toți aceia 
care întrețin psihoza războiului. 

Sensurile atit de contemporane ale piesei 
explică ecoul pe care l-a trezit şi printre 
spectatorii posturilor de televiziune britanice 
care au transmis de curind Bătălia de 
noapte. La rîndul lor, unele ziare engleze 
— şi este fără îndoială semnificativ că prin- 
tre acestea se numără și ,Times” — au 
salutat noua lucrare dramatică, subliniind 
tocmai actualitatea ei și eficiența cu care 
demască politica agresivă de pe poziţii de 
forţă. 

cititorului 


Tovarâşe redactor, 


Am citit cu mult interes discuția „Este 
teatrul undelor un gen sau un mijloc?" 
purtată cu cele mai în drept personalități 
ale teatrului nostru radiofonic. 

Într-adevăr, discuţia a dat în vileag 
multe probleme de folos pentru radiodifu- 
ziune, pe care aceasta sint sigur că le va 
studia și aplica în măsura posibilităților. 

Am putut afla încă un lucru foarte im- 
portant și îmbucurător: faptul că studio- 
urile noastre sint „diùtre cele mai moderne 
din lume la ora actuală“, după cum de- 
clară tov. ing. Gabriela Barca. 

Dar acest lucru constituie un act de a- 
cuzare personalului tehnic de specialitate 
care lucrează în studiourile noastre „dintre 
cele mai moderne din lume“ deoarece, to- 
tuşi, de multe ori înregistrările sint de 
nivel scăzut nu atit din punct de vedere 
al scenariului cît al sonorizării. Şi într-a- 
devăr, bine a spus tov. Mihnea Gheorghiu 
că „participarea regiei tehnice la regia ar- 
tistică se produce destul de mecanic“. 

Eu personal aş vrea însă să mă refer 
la o altă problemă. 

Redacţia revistei „Teatrul“ susține și 
militează în favoarea unui colectiv propriu 
al teatrului la microfon. Şi argumentele 
aduse sint dintre cele mai interesante şi 
demne de luat în seamă. Această problemă 
este însă valabilă numai din punctul de 
vedere al ascultătorilor bucureșteni. 

Redacţia revistei „Teatrul“ poate că nu 
ştie că in provincie n-a mai fost văzut 

apărind de ani de zile cu vreun succes 
bucureştean sau chiar într-un spectacol al 
teatrului local, nici unul din marii noștri 
actori. 

-Într-un oraş muncitoresc ca Turda, spre 
pildă, de ani de zile n-a mai apărut un 
turneu serios. 

Şi atunci pe bună dreptate ne întrebăm : 
oare Birlic, Beligan, Calboreanu, Ciobotă- 
raşu, Toma Dimitriu și ceilalți artiști ai 
poporului şi artişti emeriţi sînt numai pen- 
tru Capitală ? l 

De ce să ne fie răpită şi mica plăcere 
de a-i asculta măcar la radio, reconstituin- 
du-le gesturile și mimica după filmele — 
puține — pe care le-am văzut cu ei. 

S-ar mai putea discuta — și e regretabil 
ca dintr-o revistă de specialitate ca revista 
„Teatrul“ să lipsească acest capitol — des- 
pre spectacolele de estradă. 

Este cunoscut că acest gen — estrada, 
revista — este mult gustat de public. 

Din păcate însă și revista muzicală ră- 
mîhe tot numai pentru Capitală. Pînă nu 
de mult se transmitea la radio, săptămînal, 
„Radiomagazin “, un fel de spectacol de es- 
tradă pentru radio, prin care puteam și noi 
provincialii să-i auzim măcar pe Stroe, 
Mircea Crişan, Tomazian, Dan Demetrescu 
etc. E drept că şi pe aceștia foarte spo- 
radic. 

Oare „Revista 58“, care are atita succes 
la Bucureşti, nu ar putea fi transmisă în- 
tr-o seară şi pe calea undelor, chiar de la 
teatrul de estradă, cu unele părți comen- 
tate, așa cum fac și alte posturi de radio? 

Oare programul de la radio e făcut nu- 
mai pentru Capitală ? Pentru locuitorii” de 
la sate sint numai sfaturile agrozootehnice ? 
Radioul urmărește să-şi creeze un anumit 
auditor ? Oare urmărește să-și divizeze emi- 
siunile şi auditorii pe ore: între 5 şi 7 
ascultătorii de la sate, între 7 și 9 tirgu- 
rile, intre 9 și 11 reședințele de raion 
etc., etc. ? 

M-am adresat dumneavoastră și Comite- 
tului de Radiodifuziune deoarece intenția 
mea principală a fost să-mi exprim părerea 
asupra unor probleme legate de teatrul la 
microfon, discuție deschisă de  dumnea- 


Nota Redacției: — Scrisoarea primită 
de la tov. Pavel Tiberiu ne-a bucurat atit 
pentru că verifică eficiența rubricii noastre 
de „Discuţii“, cît şi pentru interesul arătat 
problemelor de teatru din partea spectato- 
rilor din cele mai variate regiuni ale ţării. 
Am publicat integral textul acestei scrisori, 
pentru că o socotim indicată în raport cu 
opinia generală a iubitorilor de teatru, cit 
şi spre a face cunoscute unele exigenţe faţă 
de radiodifuziune, O.S.T.A. sau Teatrul de 
estradă, pe care le găsim îndreptăţite. 

În ce priveşte sugestia redacţiei noastre 
de a se crea un ansamblu propriu a! Tea- 


voastră. Totuși, nu m-am putut stăpini să 
nu exprim şi citeva păreri critice legate de 
emisiunile teatrale radiodifuzate, precum şi 
de neglijența cu care tratează O.S.T.A. 
provincia în ceea ce priveşte spectacolele 
mari şi turneele. E drept că s-ar putea 
scrie foarte multe în această privință, dar 
astea le voi adresa la O.S.T.A. 
Cerindu-mi scuze pentru deranjul făcut 
cu aceste rinduri, îmi exprim o ultimă rugă- 
minte : dacă se poate să-mi răspundeţi prin 
poștă, deoarece nu totdeauna găsesc revista 
„Teatrul“ la Turda. 
Pavel Tiberiu 
Chimist — Turda 


trului la microfon, precizăm că ideea sus- 
ținută de noi n-ar exclude cituşi de puţin 
distribuirea unor actori fruntaşi in roluri 
principale, aşa că mu tindem cituşi de puțin 
să răpim ascultătorilor din cele mai înde- 
părtate colţuri ale ţării, plăcerea de a-i 
asculta pe „Birlic, Beligan,  Calboreanu, 
Giobotăraşu, Toma Dimitriu...“ 

Răminem recunoscători tovarăşului Pavel 
Tiberiu pentru interesul arătat revistei şi 
in general artei teatrale, nădăjduind că 
exemplul lui va fi urmat în curind şi de 
alți iubitori de teatru, cărora le tinem la 
dispoziţie paginile noastre. 

daulLendar 


Născut în anul 1798 între zidurile temniţei turceşti Edi-Cule, acolo 
unde erau închişi mama şi fatele său mai mare, Jon Cimpineanu își face 
studiile în ţară (la şcoala Vardaala şi Comita“), avind apoi funcţii de 
seamă în ierarhia civilă şi militară. Înflăcărat patriot, pătruns de idealu- 
rile naţionale, Ion Cimpineanu a înţeles că revoluţia socială presupune 
progres cultural. 

De aceea, numele” lui este strîns legat de înfiinţarea colegiului Sf. 
Sava, ca și de primele reprezentații date cu şcolarii Societăţii Filarmonice 
pe scena Teatrului „„Momollo“ unde s-a jucat tragedia lui Voltaire: 
Mahomed sau Profetul Mahomed în traducerea lui I. Heliade Rădulescu. 
pr că artistică a spectacolului o avea dascălul de actorie Constantin Chiriacus 

ristias. 

În casele luminatului bărbat de stat care a fost Ion Cimpineanu, s-au ţinut întrunirile 
membrilor Societăţii Filarmonice și tot acolo s-a preconizat crearea unui Teatru Naţional. 

Pionier neobosit al culturii, iubitor de artă, Câmpineanu şi-a înscris numele pe fron- 
tispiciul teatrului romiînesc. 

A încetat din viaţă în iunie'1863. 


Ştefan O. Iosif s-a născut la Braşov la 11 octombrie 1875. 

Şcoala a făcut-o în diverse oraşe, urmînd peregrinările tatălui său, 
profesor de liceu, la: Sibiu, Turnu-Măgurele şi București. 

Subtilul poet care a fost Iosif a iubit cu pasiune teatrul, încă de la 
începutul carierei sale literare, şi aceasta s-a concretizat în cronicile publi- 
cate in „Revista teatrală“ (1905). 

Un capitol aparte îl ocupă traducerile sale, traduceri bogate în 
substanță poetică, poate mai puţin fidele originalului, dar inspirate de 
avînt liric: din Goethe Dragoste cu toane (1907) şi Faust: poemul dra- 
matic Camoens (cu Dim. Anghel 1909); din Theodor Banville, Gringoire, 
piesă într-un act (cu Dim. Anghel, Bucureşti 1910); din Corneille, Cidul (Bucureşti 1911): 
din Fr. Schiller, Wilhelm Tell, precum şi din W. Shakespeare, Romeo şi Julietta, Visul 
unei nopți de vară. Hamlet. Poeme lirice dramatizate, pătrunse de fiorul unui umor tragic, 
sint și lucrările sale dramatice: Zorile, dramă în trei acte, iar în colaborare cu Dim. 
Anghel: Legenda [unigeilor, poem dramatic (laşi 1907), Cometa, comedie în trei acte 
(Bucureşti, 1908), şi Carmen Saeculare (poem dramatic în trei acte, 1909). 

Ştefan O. Iosif încetează din viaţă la 21 iunie 1913. 

ERATA 
Se va citi 
Uraganul) ş.a. L-am reîntîlnii însă în loco- 


subliniată violent în spectacol, a directo- 
rului de scenă. Dacă ru abundă „trou- 
vail“'-urile 


avinturi îndrăzneţe, pasiuni aprinse și 
nestăvilite nu e de conceput un caracter 
ercic, revo- 


Duşmanii şi un O'Neill 


gnomie“, la care se pare că a colaborat 
şi Goethe: „Ceea ce n-a fost învăţat, 
nici împru- 


lui Strauh şi ale altor actori sovietici, 
ce consemnează inegalabilă frămîntare, 
emoție, pe 


Abonamentele se fac prin factorii poştali 

